
OPŠTI PLAN  EKSPLOATACIJE MINERALNIH SIROVINA

1. UVODNI DIO SA POSTOJEĆIM STANJEM KORIŠĆENJA MINERALNIH SIROVINA 
Crna Gora, u odnosu na svoju površinu i broj stanovnika, raspolaže sa značajnim mineralnim resursima od kojih su najznačajniji ugalj, crveni boksiti i polimetalična ruda olova i cinka. Značaj imaju i nemetalične mineralne sirovine, čiji potencijali se ne koriste u dovoljnoj mjeri. Rudarstvo i geološka istraživanja predstavljaju primarne privredne aktivnosti u sektoru mineralnih sirovina. Rudarstvo je jedna od temeljnih djelatnosti svakog društva, a mineralne sirovine predstavljaju osnovu materijalne proizvodnje savremene privrede, na kojoj se planira razvoj svakog savremenog društva.
Ekonomski razvoj Crne Gore u posljednjih sedamdeset godina umnogome je bio zasnovan na korišćenju mineralnih sirovina. Tranzicioni period, gubitak tržišta, tehnološko zaostajanje i drugi razlozi uslovili su stagnaciju i smanjivanje rudarske i industrijske proizvodnje u Crnoj Gori posljednjih dvadeset godina. Određeni napredak je prisutan posljednjih godina u pogledu intenziviranja geoloških istraživanja ležišta mineralnih sirovina, ponovnog otvaranja zatvorenih rudnika, otvaranja novih rudnika i investicija u rudarske i kapacitete prerađivačke industrije zasnovane na mineralnim sirovinama. 
Danas se u Crnoj Gori vrši eksploatacija: metaličnih mineralnih sirovina - crvenih boksita i olova i cinka, energetskih mineralnih sirovina - mrkolignitnog i mrkog uglja i nemetaličnih mineralnih sirovina - uglavnom građevinskih materijala.
Crveni boksiti se izvoze zbog zatvaranja fabrike za proizvodnju glinice, ruda olova i cinka se prerađuje do poluproizvoda - koncentrata koji se takođe izvoze. Jedan, manji dio proizvodnje arhitektonskog kamena se takođe izvozi u vidu primarnih blokova ili gotovih proizvoda, a znatno veći dio se plasira na domaće tržište. Proizvodnja primarnih kamenih agregata, vezana je, gotovo u cjelosti za lokalno ili regionalno tržište u Crnoj Gori. Proizvodnja uglja je većim dijelom namijenjena proizvodnji električne energije, a manji dio se proizvodi za široku potrošnju.
Podaci Uprave za statistiku MONSTATu djelatnosti vađenja ruda i kamena pokazuju izražena variranja od 2010. godine i prikazani su u tabeli 1.1.
Vlada Crne Gore na kraju 2018.godine ima 37 ugovora o koncesiji za detaljna geološka istraživanja i eksploataciju čvrstih mineralnih sirovina, zaključenih sa privrednim subjektima. Eksploatacijom mineralnih sirovina tj. proizvodnjom se bavi 19 kompanija i to 2 kompanije proizvode ugalj, jedna kompanija rudu olova i cinka i jedna kompanija rudu boksita, dok se preostalih 15 kompanija bavi proizvodnjom građevinskog kamena.
Ukupna proizvodnja ruda metala i uglja u 2017. godini u odnosu na 2016. godinu, povećana je za 22 %, dok povećanje bilježi i ukupna proizvodnja građevinskog kamena za 29 %. 
Učešće sektora vađenje ruda i kamena u strukturi BDP-a iznosio je 2017. godine 1,40%, u odnosu na 1,10% iz 2016. godine ili 1,14% iz 2015. godine. 
Privredni rast, kao posljedica globalnog ekonomskog rasta i društvenog razvoja, uz sadašnje dominantne tehnogije, zahtjeva sve veće korišćenje mineralnih resursa. 


Tabela 1.1: Statistički podaci vezani za djelatnost Vađenja rude i kamena

	Godina
	Godišnji 
indeks
	Učešće u strukturi BDP-a (%)
	Broj 
zaposlenih
	Prosječna bruto zarada

	2010
	158,7
	1,20
	2041
	961

	2011
	106,3
	1,10
	1975
	952

	2012
	79,0
	1,10
	1893
	1054

	2013
	98,6
	1,10
	1874
	1035

	2014
	114,4
	1,10
	1836
	908

	2015
	91,9
	1,14
	1802
	859

	2016
	81,9
	1,10
	1562
	910

	2017
	213,9
	1,40
	1555
	901


Izvor: prikaz prema podacima Uprave za statistiku Crne Gore
Državne strategije i planovi, koji se odnose na mineralne resurse mogu se podijeliti na direktne ili sektorske i indirektne ili vansektorske.  Postojeće sektorske strategije i planovi zahtijevaju dodatno sagledavanje mogućnosti razvoja sektora u kontekstu savremenih pricipa održivog razvoja, što bi ih dovelo do  potrebnog obima značajnog za strateško usmjeravanje i planiranje geoloških istraživanja, i eksploatacije mineralnih resursa Crne Gore. 
U dijelu koji se odnosi na strateška dokumenta i planove koji  su indirektno značajni za mineralne resurse i aktivnosti u mineralnom sektoru treba imati u vidu dokumenta koja uređuju oblasti energetike, građevinarstva, industrije itd.
Usvojena Energetska politika Crne Gore do 2030. godine,  koju je Vlada donijela 2011. godine, predstavlja aktuelni plan energetskog razvoja Crne Gore. Strategija razvoja energetike Crne Gore do 2030. godine, koju je Vlada donijela 2014.godine, predstavlja važeći strateški dokument koji sadrži niz mjera i instrumenata čijom implementacijom se predviđa ispunjenje usvojenih ciljeva energetske politike države. Akcioni plan za implementaciju Strategije razvoja energetike Crne Gore do 2030. godine za period 2016-2020 sadrži niz konkretnih programa i projekata, čija implementacija treba da rezultira ostvarivanjem ciljeva Strategije. Pomenuti dokumenti se odnose prije svega na energetske mineralne resurse.
Strategija razvoja građevinarstva u Crnoj Gori do 2020. godine, između ostalih, ima strateško opredjeljenje - razvoj industrije građevinskih materijala baziran na principima održivog razvoja, koji u jednom segmentu pominje program za namjensko korišćenje mineralnih sirovina i izvore finansiranja. Takođe, jedan od zaključaka nacionalnih konsultacija u okviru realizacije projekta SNAP SEE - Održivo planiranje kamenih agregata u JI Evropi, je da bi trebalo izraditi plan održivog snabdijevanja primarnim agregatima kao jednom od pokretača građevinske industrije, poštujući principe tržišta, dugoročne potrebe, kao i ravnomjeran regionalni razvoj. 
Industrijska politika Crne Gore do 2020. godine sa višegodišnjim Akcionim planom za njeno sprovođenje za period 2016-2020.godine ističe razvoj i podsticanje privrede kroz efikasnije upravljanje mineralnim sirovinama, na način povećanog obima proizvodnje mineralnih sirovina po vrstama, povećanja broja dodijeljenih koncesija za eksploataciju mineralnih sirovina i veću konkurentnost koncesionara na tržištu. Uspješna realizacije politike i postavljenih ciljeva  stvaraju pretpostavke za povećanje učešća u BDP-u, veće zapošljavanje i ravnomjerniji regionalni razvoj, što su jedni od primarnih ciljeva opšte ekonomske politike Vlade Crne Gore.
Zakonski okvir za oblasti rudarstva i geoloških istraživanja definisan je Zakonom o koncesijama ("Sl. list Crne Gore", br. 8/09), Zakonom o rudarstvu ("Sl. list Crne Gore", br. 65/08), Zakonom o geološkim istraživanjima ("Sl. list RCG", br. 28/93, 42/94 i 26/07 i ''Sl. list CG'', broj 28/11), Zakonom o istraživanju i proizvodnji ugljovodonika ("Sl. list Crne Gore", br. 41/10, 40/11), podzakonskim aktima i drugim propisima.
Zakonski okvir iz oblasti zaštite životne sredine, značajan za korišćenje mineralnih resursa, čine: Zakon o zaštiti prirode("Sl.list CG", br. 054/16 i 018/19) , Zakon o procjeni uticaja na životnu sredinu ("Sl.list CG", br. 075/18), Zakon o strateškoj procjeni uticaja na životnu sredinu ("Sl.list RCG", br. 080/05, „Sl. list CG", br. 073/10, 040/11, 059/11, 052/16), Zakon o odgovornosti za štetu u životnoj sredini ("Službeni list Crne Gore", br. 027/14 i 055/16), kao i veći broj uredbi i pravilnika. 
Navedeni zakoni su u značajnoj mjeri usaglašeni sa Direktivama EU. Među pravilnicima kao podzakonskim aktima posebno se izdvaja Uredba o projektima za koje se vrši procjena uticaja na životnu sredinu ("Sl.list RCG", br. 020/07, Sl.list CG", br. 047/13, 053/14 i 037/18) kojom se utvrđuju projekti za koje je obavezna procjena uticaja na životnu sredinu i projekti za koje se može zahtijevati procjena uticaja.
Zakonski okviri iz ostalih oblasti, bitni i za mineralne resurse, obuhvataju: Zakon o energetici ("Sl.list Crne Gore", br. 005/16 i 051/17), Zakon o planiranju prostora i izgradnji objekata ("Sl.list CG", br. 064/17, 044/18, 063/18 i 011/19), Zakon o eksproprijaciji ("Sl.list RCG", br. 055/00, 012/02, 028/06, Sl.list CG", br. 021/08, 030/17 i 075/18), Zakon o državnoj imovini ("Sl.list CG", br. 021/09, 040/11), Zakon o zaštiti i zdravlju na radu ("Sl.list CG", br. 034/14, 044/18).
Uredbom o organizaciji i načinu rada državne uprave ("Sl.list CG", br. 087/18 i 002/19) kojom se uređuje organizacija i način rada državne uprave i uređuju druga pitanja od značaja za organizaciju i rad državne uprave, nadležnost u oblasti geologije, rudarstva i ugljovodonika je u Ministarstvu ekonomije - Direktoratu za rudarstvo i geološka istraživanja. 
Odredbama Zakona o koncesijama u oblasti mineralnih sirovina propisan je način i postupak dobijanja prava korišćenje prirodnog bogatstva koje je u državnoj svojini. Koncesije se daju na osnovu godišnjeg plana, koji na predlog Ministarstva ekonomije, donosi Vlada, dok je omogućeno i zainteresovanom licu da može nadležnom organu podnijeti inicijativu za pokretanje postupka davanja koncesije koja nije sadržana u planu. 
Zakonom o geološkim istraživanjima uređuju se uslovi i način izvođenja geoloških istraživanja, finansiranje i organizacija vršenja geoloških istraživanja od interesa za Crnu Goru. Poslove geoloških istraživanja od interesa za Crnu Goru, prema Zakonu o geološkim istraživanjima i Odluci o organizovanju Republičkog zavoda za geološka istraživanja (“Sl. list RCG”, br. 41/94), obavlja Javna ustanova Zavod za geološka istraživanja - Podgorica. Zavod, pored osnovnih geoloških istraživanja i geoloških istraživanja od strateškog značaja van eksploatacionih prostora, radi i na izradi kompleksnih geoloških podloga za davanje koncesija, kao i sve vrste geoloških podloga od interesa za Crnu Goru, ako su obuhvaćene programom.
Zakonom o rudarstvu uređuju se uslovi i način eksploatacije rudnog bogatstva, rudarska mjerenja i rudarski planovi, stručna sprema radnika koji rukovode tehničkim poslovima pri eksploataciji, mjere zaštite na radu i mjere zaštite životne sredine pri izvođenju rudarskih radova kao i druga pitanja od značaja za eksploataciju mineralnih sirovina.
Ministarstvo ekonomije je da bi odgovorilo značajnim zahtjevima u oblasti normiranja djelatnosti rudarstva, geoloških istraživanja i sistema koncesija iz oblasti mineralnih sirovina, te aktivnosti usmjerilo u pravcu izrade nedostajućih strateških dokumenata neophodnih za razvoj rudarske djelatnosti, Uredbom o povjeravanju dijela poslova iz nadležnosti Ministarstva ekonomije JU Zavod za geološka istraživanja („Sl.list Crne Gore“, br. 16/18) povjerilo obavljanje pojedinih poslova iz svoje nadležnosti Zavodu za geološka istraživanja.
Evropska unija značajno zavisi od uvoza brojnih mineralnih sirovina koje su od presudne važnosti za industriju, a time i ekonomiju Evropske unije. Iz tog razloga, Evropsko inovacijsko partnerstvo o mineralnim sirovinama u skladu sa Strategijom Evropa 2020 ima za cilj do 2020. povećati udio industrije na 20% BDP-a (Izvor: MINING IN EUROPE TOWARD 2020, EUROMINES, 2015). To će se, prije svega, postići smanjivanjem zavisnosti od uvoza mineralnih sirovina. Shodno tome, Evropska komisija finansira brojne projekte u području mineralnih sirovina unutar programa Horizon 2020 i 7th Framework programa. Ključni cilj projekata je ostvarivanje pretpostavki za pokretanje rudarskih aktivnosti na području Evropske unije.
Kako bi se ostvarili prethodno pomenuti ciljevi u okviru EU realizuju se (ili su već završeni) brojni projekti, navedeni u tabeli 1.2, dok se u daljem tekstu nalazi kratak opis navedenih projekata.
MIN-GUIDE imao je za cilj da uradi presjek relevantne mineralne politike u Evropi, ukaže na dobre prakse za uvođenje inovacija, sprovede kvalitativnu analizu specifičnih nacionalnih politika i uporedi statističke baze i izvještajne dokumente o mineralnim sirovinama. 
AEGOS bio je afričko-evropski projekat proučavanja mineralnih sirovina. Imao je za cilj da ojača održivu upotrebu resursa Afrike. 
EGDI Scope imao je za cilj razvijanje panevropske infrastrukture geoloških podataka. 
EURARE projekt bavio se održivim iskorišćenjem elemenata rijetkih zemalja Evropske unije. Evropska komisija odlučila je da finansira ovaj projekat jer je prepoznala potrebu EU za sigurnim i stalnim snabdijevanjem navedenim elementima. 
EuroGeoSource je projekat portala sa podacima o geoenergiji i mineralnim sirovinama kojem je cilj jednostavan pristup informacijama putem interneta. Trenutno pokriva značajno područje Evrope, a cilj je stvoriti bazu podataka koja bi stimulirala ulaganja u rudarstvo EU. 
Tabela 1.2: Evropski projekti iz oblasti mineralnih sirovina
	Naslov projekta
	Pun naslov projekta
	Program
	Trajanje projekta

	MIN-GUIDE 
	MIN-GUIDE 
	Horizon 2020 
	2016. – 2019. 

	AEGOS 
	African-European Georesources Observation System 
	FP7 
	2008. – 2011. 

	EGDI Scope 
	EGDI (European Geological Data Infrastructure) Scope 
	FP7 
	2012. – 2014. 

	EURare 
	EURare 
	FP7 
	2013.-2018. 

	EuroGeoSource 
	EuroGeoSource 
	CIP 
	2010.-2013. 

	MICA 
	Mineral Intelligence Capacity Analysis 
	Horizon 2020 
	2015. – 2018. 

	MINATURA2020 
	Mineral Deposits of Public Importance
	Horizon 2020 
	2015. – 2018. 

	Minerals4EU 
	Minerals Intelligence Network for Europe 
	Horizon 2020 
	2013. – 2015. 

	Minventory 
	Minventory 
	Evropska komisija 
	završen 2015. 

	ProMine 
	ProMine 
	- 
	2009.-2014. 

	SARMa 
	SARM (Sustainable Aggregate Resource Management) 
	The South East Europe programme 
	2009.-2011. 

	SNAP-SEE 
	Sustainable Aggregates Planning in South East Europe 
	The South East Europe programme 
	2012. – 2014. 

	EIT-KIC Raw Materials 
	EIT-KIC (European Institute of Innovation and Tehnology- Knowledge and Innovation Community) 
	Horizon 2020 
	2015. – 2022. 

	INTRAW 
	INTRAW (International Raw Materials) 
	Horizon 2020 
	2015. – 2018. 

	Minlex 
	Minlex 
	Horizon 2020 
	2015. – 2016. 


MICA projekat imao je za cilj stvaranje platforme jednostavne za korišćenje koja bi nudila podatke o ležištima mineralnih sirovina Europe, takođe s ciljem privlačenja ulagača. 
MINATURA 2020 projekat je razvoj koncepta i metodologije za definisanje i buduću zaštitu "Ležišta mineralnih sirovina od javnog značaja" (Mineral Deposits of Public Importance - MDoPI), kako bi osigurali njihovo optimalno korišćenje u budućnosti i sa namjerom da se uključe u usklađeni okvir Evropske regulative, uputstava ili politike. 
Minerals4EU je bio projekat formiranja mreže podataka o mineralnim sirovinama unutar EU, kako bi podaci bili lako dostupni svima na web portalu. 
Minventory takođe je projekat portala, daje statističke podatke i informacije o rezervama mineralnih sirovina EU. 
ProMine je imao za cilj stvaranje baze podataka o metaličnim i nemetaličnim mineralnim resursima koji bi predstavljali strateške rezerve Evrope – npr. kobalt, vanadijum, antimon, REE, platina; minerali koji se trenutno ne eksploatišu u Evropi, ali i stvoriti tržište pet novih, visokovrijednih nano proizvoda na bazi minerala. 
SARMa projektu cilj je bio da omogući održiv pristup agregatima, kao materijalima od presudne važnosti za građevinarstvo i ostalu infrastrukturu. 
SNAP-SEE projekt je nastavak projekta SARMa i fokusirao se na održivo planiranje snabdijevanja agregatima na području jugoistočne Evrope. 
EIT-KIC Raw Materials namerava da iskoristi zavisnost od mineralnih sirovina kao strateški element snage Evrope. Nosilac projekta je Evropski institut za inovaciju i tehnologiju (EIT). 
INTRAW projekat je imao za cilj podsticanje međunarodne saradnje u oblasti mineralnih sirovina Evropske unije sa pet tehnološki naprednih zemalja van Evrope - Australija, Kanada, SAD, Japan i JAR. 
Minlex popisuje nadležna tijela i relevantno zakonodavstvo, identifikuje i opisuje procedure za istraživanje i izdavanje dozvola za eksploataciju, proučava sudske slučajeve i procjenjuje stope uspjeha davanja dozvola.
Lista kritičnih mineralnih sirovina za ekonomiju EU se obnavlja svake tri godine, a spisak kritičnih mineralnih sirovina dat je u narednoj tabeli.

Tabela 1.3: Lista kritičnih mineralnih sirovina za ekonomiju EU - 2017 CRMs (27) http://ec.europa.eu/growth/sectors/raw-materials/specific-interest/critical_en

	2017 CRMs (27)

	Antimon
	Fluorit
	LREEs
	Fosfor

	Barit
	Galijum
	Magnezijum
	Skandijum

	Berilijum
	Germanijum
	Prirodni grafit
	Silicijum metal

	Bizmut
	Hafnijum
	Prirodna guma
	Tantal

	Borati
	Helijum
	Niobijum
	Volfram

	Kobalt
	HREEs
	Platinska grupa metala
	Vanadijum

	Koksni ugalj
	Indijum
	Fosfatne stene
	 


Lista kritičnih mineralnih sirovina formira se na osnovu dva glavna kriterijuma i uključuje mineralne sirovine od velikog značaja za ekonomiju EU kao i mineralne sirovine sa potencijalno visokim rizikom za njihovim nesmetanim snabdijevanjem na globalnom tržištu.
Prethodno pomenuta lista ima značajan uticaj na definisanje strateških mineralnih sirovina u propisima nekih država regiona.


[bookmark: _Hlk4596613]2. SMJERNICE ZA EKSPLOATACIJU MINERALNIH SIROVINA U FUNKCIJI ODRŽIVOG RAZVOJA

Potreba za razvojem društva, uopšte, generiše sve veće potrebe za korišćenjem mineralnih sirovina. Razvoj u oblasti rudarstva i industrije, zasnovan na unapređenju tehnologija eksploatacije i prerade mineralnih sirovina, a samim tim i zapošljavanje, doprinosi regionalnom razvoju i ekonomskom napretku. Vizija održivog razvoja Crne Gore, pored ostalog, zasniva se na viziji ekonomskog razvoja, koja polazi od potrebe ubrzavanja ekonomskog rasta i zaokruživanja procesa tranzicije ka tržišnoj privredi (stimulisanje inovacija i produktivnosti, osnaživanje preduzetništva), vodeći istovremeno računa o ispunjavanju zahtjeva održivosti kroz integrisanje politike zaštite životne sredine i ekonomske politike.
Najvažnije smjernice u upravljanju eksploatacijom mineralnih sirovina države Crne Gore su: status mineralne sirovine kao neobnovljivog resursa i principi održivog razvoja i zaštite životne sredine. 
Dražava upravlja mineralnim sirovinama na način što:
· vodi bilans mineralnih sirovina kroz vođenje evidencije o mineralnim sirovinama i dostavljanje istih nadležnom ministarstvu,
· daje koncesije kao prava na detaljna geološka istraživanja i eksploataciju putem koncesionih ugovora, uz određenu naknadu,
· vrši kontrolu relizacije obaveza iz ugovora,
· sprovodi inspekcijski nadzor nad primjenom propisa iz oblasti geološih istraživanja i eksploatacije mineralnih sirovina, kao  i iz oblasti zaštite životne sredine, zaštite na radu.
Upravljanje mineralnim resursima treba da počiva na principima održivog razvoja i zaštite životne sredine. Održivi razvoj u pogledu upravljanja mineralnim sirovinama ostvaruje se kroz racionalnost njihove eksploatacije kao neobnovljivog resursa čije su rezerve ograničene, a na tamelju strateškog planiranj njihovog korišćenja.
Princip održivog razvoja u eksploataciji mineralnih sirovina se ostvaruje:
· racionalnim planiranjem korišćenja mineralnih sirovina donošenjem strategije i planova geološkog istraživanja i eksploatacije mineralnih sirovina,
· racionalnim definisanjem godišnje dinamike eksploatacije ležišta mineralnih sirovina kroz koncesione ugovore,
· doistraživanjem ležišta koja su u procesu eksploatacije, sa ciljem povećanja mineralno-sirovinske baze,
· sanacijom i rekultivacijom prostora na kojima se vrši eksploatacija.
Princip zaštite životne sredine Država ostvaruje kroz sljedeće aktivnosti:
· propisuje i kontroliše primjenu Studije uticaja zahvata na životnu sredinu 
· preko inspekcijskih organa prati primjenu propisanih mjera zaštite životne sredine u toku eksploatacije,
· kontroliše primjenu mjera rekultivacije prostora.
U okviru smjernica za eksploataciju mineralnih sirovina u funkciji održivog razvoja naveden je primjer sirovina za proizvodnju kamenih agregata koji čine osnovu na kojoj počiva izgradnja infrastrukturnih objekata (saobraćajnica, železnice, građevinska industrija, regulacija rijeka, brane, nasipanja) za potrebe društva u cjelini. 

Održivo upravljanje kamenim agregatima u osnovi znači ekološki i ekonomski  prihvatljiva proizvodnja i korišćenje prirodnih i sekundarnih kamenih agregata na način koji je definisan opštim principima održivog razvoja cijelog društva, uz puno uvažavanje biodiverziteta sa jedne strane i energetske i tehnološke efikasnosti i racionalne potrošnje sa druge strane. Održivo upravljanje kamenim agregatima ima, međutim, i mnogo šire značenje, koje uključuje sistematsko planiranje na svim nivoima društva, od nacionalnog i internacionalnog nivoa pa sve do lokalnog nivoa (proizvođača, potrošača, lokalne zajednice).
Pristup ležištima mineralnih sirovina, sa druge strane, takođe zadovoljava i javne interese kao što je zaštita mineralnih sirovina. Razmatranje različitih mogućnosti korišćenja prostora zahtijeva adekvatno uvažavanje izuzetnosti, reverzibilnosti i posljedica po okruženje. 
U isto vrijeme, potrebe našeg društva za mineralnim sirovinama potrebno je zadovoljiti bez ugrožavanja potreba budućih generacija. Ležišta mineralnih sirovina koja se mogu eksploatisati (istražena ležišta, napušteni i stari rudnici) potrebno je procijeniti u odnosu na druge mogućnosti upotrebe prostora, imajući u vidu kriterijume poput poljoprivrede, šumarstva, staništa flore i faune, druga ekološka pitanja, prioritete za razvoj infrastrukture itd. 
Nedavno završen projekat MINATURA2020 u kome je Crna Gora učestvovala preko eksperata JU Zavod za geološka istraživanja, ističe eksploataciju ležišta mineralnih sirovina u Evropi kao neophodnu aktivnost koja treba da obezbijedi da sadašnje i buduće potrebe evropskog društva budu zadovoljene na održivi način.To znači da je potrebno obezbjediti efektivan pristup istraživanju i eksploataciji mineralnih sirovina. 
Krajnji cilj MINATURA2020 bio je razvoj koncepta i metodologije za definisanje i buduću zaštitu "Ležišta mineralnih sirovina od javnog značaja" (MdoPI) kako bi osigurali njihovo optimalno korišćenje u budućnosti i sa namjerom da se uključe u usklađeni okvir Evropske regulative, uputstava ili politike. Stoga je obezbjeđivanje regulatornog okvira, vezanog za politiku planiranja koji uključuje princip održivosti za eksploataciju mineralnih sirovina, kao što  to već postoji za ostale prirodne resurse/sektore korišćenja prostora, od neprocjenjive važnosti.
Osnovu za sagledavanje geoloških resursa, sprovođenje svih vrsta aktivnosti u oblasti geološkog planiranja, odlučivanja i projektovanja geoloških istražnih radova, ostvarivanje globalne geokomunikacije i komercijalizacije geoloških informacija, čini geološki informacioni sistem. Sa druge strane, formirаnje, klаsifikovаnje, održаvаnje, prezentаcija i distribucija numeričkih, opisnih i prostornih bаzа podаtаkа o odobrenim geološkim istrаživаnjimа, koncesijama, rudnim rezervаmа, odobrenjimа, licencаmа i potvrdаmа, kаtаstru istrаžnih i eksploаtаcionih poljа, kаtаstru ležištа i bilаnsа minerаlnih sirovinа predstavlja osnov za izradu informacionog sistema za geološka istraživanja i rudarstvo.
Uspostavljanje ovog sistema vrlo je važan aspekt u unapređenju politike upravljanja mineralnim resursima Crne Gore, što će konsekventno značiti  jačanje rudarskog sektora, a samim tim i industrije i ostalih grana privrede.
Prethodno navedeno ukazuje na potrebu vrednovanja mineralnih resursa i rudarstva u ukupnom društveno ekonomskom razvoju i njihov nesumnjiv potencijal.
Sa tim u vezi nameću se određeni ciljevi za ostvarenje, a to su prije svega definisanje mineralnih sirovina od strateškog značaja, prioritet u prostornom planiranju uz uvažavanje svih ograničenja, unapređenje zakonske regulative u cilju povećanja ukupnih investicija, ravnomjerniji regionalni razvoj i povećanje učešća u BDP-u sa sadašnjih 1,4% na 2% u periodu od 10 godina.
Ovaj pristup definiše razvojni okvir za sektor mineralnih sirovina i rudarsku proizvodnju uz uvažavanje ekonomske, socijalne i komponenete održivog razvoja države, lokalne uprave i privrednih subjekata.
Dakle, upravljanje mineralnim resursima i geološka istraživanja mineralnih sirovina treba da budu koncipirani na način koji donosi maksimalno profitabilne efekte i time razvojno pozitivne promjene koje su zasnovane na rastućem učešću znanja, adekvatnom finansiranju i zakonodavnoj regulativi, kao i jačanju i razvoju institucionalnog okvira. 






















3. PROSTORNE, GEOLOŠKE I HIDROGEOLOŠKE KARAKTERISTIKE CRNE GORE

Predmet ovog Državnog plana u suštini su mineralni resursi na prostoru Crne Gore, odnosno plan korišćenja i dinamika njihove valorizacije. Međutim, treba imati u vidu činjenicu da su sve mineralne sirovine samo dio geoloških formacija i procesa u formiranju Zemljine kore (čija je debljina od 10 do 50 km), te da iste, po obimu i količinama, ne predstavljaju ni hiljaditi dio jednog procenta tog čvrstog Zemljinog omotača. Upravo zato, mineralni resursi se ne mogu poznavati niti sagledati bez poznavanja geološkog sastava i geoloških procesa u evoluciji stvaranja (i razaranja) geoloških i rudnih formacija.
Imajući u vidu karakter i namjenu ovog plana, geološku građu Crne Gore prikazali smo po sastavu geoloških formacija, a ne po vremenu stvaranja – kako se to obično praktikuje.

3.1. Geološki sastav terena Crne Gore
Teritoriju Crne Gore izgrađuju različite vrste sedimentnih, magmatskih i metamorfnih stijena koje su nastale u posljednjih 400 miliona godina. Ovaj period vremena u evoluciji planete Zemlje pripada geološkim erama Paleozoik, Mezozoik i Kenozoik, odnosno geološkim periodama: Devon, Karbon, Perm, Trijas, Jura, Kreda, Tercijar (Paleogen i Neogen) i Kvartar.
Najveći dio terena Crne Gore izgrađuju mezozojske formacije karbonatnog sastava, a znatno su manje zastupljene magmatske i klastične silikatne stijene. Paleozojske geološke formacije pripadaju sedimentnim i metamorfnim, klastičnim silikatnim stijenama koje su najviše otkrivene u sjeveroistočnom dijelu Crne Gore, dok su kenozojske stijene karbonatnog i klastičnog sastava javljaju mjestimično u svim regionima Crne Gore.
Preko 90% stijena na prostoru Crne Gore nastalo je taloženjem u morskoj vodi, a ostatak čine vulkanske stijene (oko 2,5%), jezerski sedimenti sa ugljem u Pljevaljskom i Beranskom basenu (oko 2,0%) i kvartarni sedimenti (pokrivač) uglavnom glacijalnog porijekla (oko 5%).
Po sastavu, geološku podlogu Crne Gore čine karbonatne stijene, klastične alumosilikatne i magmatske stijene. Zbog specifičnosti nastanka i njihovih karakteristika u okviru klastičnih stijena izdvojili smo posebnu grupu flišnih sedimenata, koji se donekle razlikuju i po sastavu. Pored navedenih postoje geološke formacije u kojima se miješaju npr. vulkanske, vulkanogene i karbonatne stijene, ili formacije sa karbonatnim i klastičnim alumosilikatnim stijenama i td.-koje u ovoj studiji nijesmo posebno opisivali zbog njihovog relativno malog rasprostranjenja. Takođe, prikazani su samo najveći prostori za kvartarnim tvorevinama nastalim površinskim raspadanjem različitih stijena ili glečerskom erozijom. Shodno navedenim kriterijumima urađena je litološka karta Crne Gore, na kojoj su takođe prikazane i glavne geotektonske dislokacije (vidi sl.3.1).
Karbonatne stijene. Karbonatne stijene izgrađuju oko 70% teritorije Crne Gore. Karbonatne stijene krečnjačkog, a manje dolomitskog sastava značajnim dijelom dale su osnovna obilježja makro i mikro reljefu Crne Gore, uključujući kanjone i klisure svih naših rijeka. Ove vrste stijena paleozojske starosti imaju malo rasprostranjenje u okviru permskih formacija – jedino na prostoru Bjelasice. Međutim, cijela geološka era Mezozoika na prostoru Crne Gore i Dinarida najviše je obilježena taloženjem karbonatnih sedimenata, čija ukupna debljina mjestimično iznosi i preko 5.000 m. Taj proces, svakako, nije bio kontinuiran, jer su se tokom Mezozoika u Mediteranu dogodile najmanje dvije geološke revolucije, a krajem Mezozoika i početkom Kenozoika počeo je da se formira planinski sistem Dinarida. Karbonatne stijene Mezozoika počinju da se talože krajem donjeg trijasa i sa manjim prekidima taj proces traje u toku srednjeg i gornjeg trijasa, kada je dio sjeveroistočne Crne Gore definitivno postao kopno. Tokom jurskog i krednog perioda karbonatni sedimenti, sa manjim prekidima, talože se na prostoru središnje i južne Crne Gore (tereni Visokog krša i primorske oblasti), čija debljina u području Zetskog sinklinorijuma dostiže preko 2.000 m. Na sl.3.1 prikazane su karbonatne stijene trijaske, jurske i kredne starosti.
Karbonatne stijene, odnosno djelovi pojedinih karbonatnih formacija, istovremeno predstavljaju mineralne resurse, kao arhitektonsko-građevinski (ukrasni) i tehničko-građevinski kamen, dolomit, bigar, šljunak i pijesak. Karbonatne stijene, takođe, mjestimično predstavljaju geološku sredinu u kojoj su deponovane polimetalične rude sa olovom, cinkom, bakrom i slično (Brskovo, Visitor, Bjelasica, Konjusi i sl.).
Klastične alumosilikatne stijene. Ovoj grupi stijena pripadaju pješčari, alevroliti, glinci, laporci i konglomerati, koje su najčešće različitog stepena metamorfizma i transformisane u različite vrste škriljaca i metamorfisanih pješčara, konglomerata i slično. Po vremenu nastanka uglavnom pripadaju paleozojskim formacijama obrazovanim tokom Devona, Karbona, Perma i Donjeg trijasa. Otkriveni su u sjeveroistočnoj Crnoj Gori u slivu rijeke Lim, gornjeg toka Tare, izvorišnog dijela Ibra i u dolini rijeke Ćehotine, kao i u području Boana i Nikšićke Župe. Donjotrijaske klastične stijene otkrivene su mjestimično u središnjem i primorskom dijelu Crne Gore.
Klastične paleozojske i donjotrijaske stijene u sjeveroistočnoj Crnoj Gori takođe sadrže pojave orudnjenja olova, cinka i bakra (tzv. polimetalična mineralizacija), ali dosadašnjim geološkim istraživanjima u ovim stijenama (formacijama) nijesu pronađene ekonomske koncentracije navedenih ruda.
Fliš. Flišne formacije su specifične geološke tvorevine sa ritmičkom građom, nastale procesima ciklične sedimentacije. U njihovom sastavu učestvuju konglomerati, pješčari, alevroliti i laporci. Mjestimično su flišne facije izgrađene od breča, kalkarenita, pjeskovitih i laporovitih krečnjaka i laporaca. Ritmičke sekvence se međusobno smjenjuju, sa vrlo prepoznatljivim tragovima gradacije, različitih vrsta slojevitosti i laminacije, sa teksturnim znacima i slično. Nastanak flišnih formacija vezuje se za orogene procese u razvoju Zemljine kore. 
Na prostoru Crne Gore do sada su konstatovane sljedeće flišne formacije: karbonska (koja nije odvojena od neflišnih sedimenata paleozoika), anizijska, (Crmnica, Budva zona i Nikšićka Župa), jursko-kredna (Ljubišnja-Tara-Šaranci), kredno-paleogena ili “Durmitorski fliš” (koji dijagonalno presijeca Crnu Goru od Lebršnika na SZ do Vrmoše na JI), zatim paleogeni fliš (Bjelopavlići-Duga i Budva zona), i na kraju eocenski fliš (Crnogorsko primorje). Sve flišne formacije u Crnoj Gori javljaju se u vidu uskih zona u pretežno karbonatnom reljefu i na površini predstavljaju “pitome” predjele specifične strukture reljefa, bogate sa vodom i bujnom vegetacijom na kojima su seoska naselja mnogo gušća nego na karbonatnim terenima.
Pojedine flišne formacije u primorju Crne Gore sadrže značajne naslage laporaca, koje su do sada istraživane samo na prospekcijskom nivou.
Vulkanske stijene srednjotrijaske starosti predstavljene su andezitima, dacitima, dijabazima, spilitima, keratofirima, kvarckeratofirima i riolitima, a najčešće su udružene sa piroklastičnim stijenama (vulkanski pepeo, tuf, vulkanske bombe, aglomerati i slično) istog sastava. Sve su to silikatne ili alumosilikatne stijene, sa različitim učešćem kvarca (SiO2), feldspata i bojenih minerala. Ove stijene imaju značajno rasprostranjenje u sjevernoj i sjeveroistočnoj Crnoj Gori, a naročito – u području Bjelasice, Visitora, Sjekirice, planine Ljubišnje i Krnje Jele kod Boana. U središnjem dijelu Crne Gore namalim prostorima otkrivene su u Nikšićkoj i Pivskoj Župi, a u primorju – u Crmnici i na južnim padinama Sozine i Rumije.

[image: ]
Slika 3.1. Pregledna litološka karta Crne Gore
(Pajović i Radusinović, 2010 modifikovano i dopunjeno)
Vulkanske stijene srednjeg trijasa su genetski i paragenetski povezane sa nastankom polimetalične sulfidne mineralizacije iste starosti. Naime, magmatski i rudni procesi tokom trijasa su se najčešće smjenjivali, čiji je rezultat nastanak ležišta olova i cinka “Šuplja stijena”, “Brskovo” i perspektivnih pojava polimetalične mineralizacije na Sjekirici, Visitoru (uključujući Konjuhe) i Bjelasici. Pojave polimetalične mineralizacije u klastima Paleozoika i Donjeg Trijasa najčešće se povezuju sa trijaskim metalogenetskim procesima.
Dijabaz rožnačka formacija. Jurska dijabaz rožnačka formacija je specifična po genezi i sastavu. Izgrađuju je glinci, siliciozni glinci, rožnaci i pješčari, rjeđe i konglomerati. U okviru ove formacije se nalaze komadi ili blokovi bazičnih i ultrabazičnih stijena (peridotiti, duniti, serpentiniti i amfiboliti). Takođe, u ovoj formaciji nalaze se dvije veće mase dijabaza i spilita, i to u lokalitetima Varine kod Pljevalja i Bistrica kod Bijelog Polja. U dijabazima Varina dokazano je manje ležište bakrove mineralizacije koje nije detaljno istraženo.
Jezerski sedimenti.Jezerski neogeni sedimenti su razvijeni u području Pljevalja i Berana, a pojave istih su konstatovane i na prostoru Pive – u Crkvičkom polju i u Breznama. U Pljevaljskom basenu najviše rasprostranjenje imaju u ležištu Potrlica, zatim na prostoru Maoča i niz manjih drugih ležišta. U sastavu ovih sedimenata učestvuju: laporac, različite vrste glina, laporoviti krečnjak i jedan do tri slojeva uglja. U području Berana isti su razvijeni u Beranskom i Poličkom basenu. Ovdje gline imaju veću zastupljenost od laporaca, a ugalj se javlja u preko 10 slojeva. U području Berana ugalj je kvalitetniji i pripada tvrdom mrkom tipu uglja, dok je u području Pljevalja ugalj lignitskog tipa (meki mrki ugalj). U neogenim sedimentima Pljevaljskog i Beranskog basena nalaze se ležišta uglja.
Kvartarni sedimenti. Kvartarne tvorevine razvijene su u svim djelovima Crne Gore. One su nastale u subaerskim uslovima kao produkt površinskog raspadanja ili razaranja i njihovog transporta u morfološki niže predjele, ili pak dejstvom glacijalnih i interglacijalnih procesa. U ove tvorevine spadaju: gline i pjeskovi (u području Bjelopavlića), morene (u planinskim područjima Maganika, Krnova, Golije, Durmitora, Sinjavine, Komova, Prokletija i dr.), glaciofluvijalni šljunkovi i konglomerati (u dolinama rijeka: Lim, Tara, Morača, Zeta, Cijevna, kao i u Ćemovskom polju, Nikšićkom polju, Grahovu i dr.), dok su deluvijalni sedimenti razvijeni na padinama brdsko-planinskih krajeva, a aluvijalni – u koritima rijeka i njihovih pritoka.
Kvartarni glacijalni i glaciofluvijalni sedimenti, kao i aluvijalni u koritima rijeka – predstavljaju glavna nalazišta šljunka i pijeska.

3.2. Tektonska građa Crne Gore
Tektonski procesi su u dugoj evoluciji planete Zemlje imali odlučujuću ulogu u formiranju, oblikovanju i unutrašnjoj strukturi Zemljine kore. Prema tome, tektonski procesi u Mediteranu i Dinaridima su u krajnjem slučaju uzročnik geološkog stanja, odnosno sastava i međusobnih odnosa geoloških formacija terena Crne Gore.
U kopnenom dijelu Crne Gore su do sada utvrđene četiri tektonske jedinice: Jadranska zona ili Paraautohton, Budva zona, Visoki krš ili Dalmatinsko-Hercegovačka zona i Durmitorska tektonska jedinica. Međusobno su razdvojene regionalnim reversnim dislokacijama prvog reda, za koje se smatra da imaju karakter navlaka (sl. 3.1).
Jadranska zona  obuhvata primorske djelove Crne Gore u području Ulcinja i Boke Kotorske. Izgrađuju je karbonatne formacije gornje krede i flišne formacije eocena.
Budva zona obuhvata uski pojas Crnogorskog primorja koji se od Sutorine pruža JZ padinama Orjena, Lovćena i Rumije i nastavlja se kroz Albaniju. Geološke formacije ove zone se znatno razlikuju od ostalih terena Crne Gore jer su po sastavu najčešće miješane – karbonatno – silicijsko-laporovite i vulkanogeno-sedimentne, sa malom debljinom koje se jedino na geološkim kartama krupne razmjere (1:10.000 i 1:5.000) mogu u cjelosti prikazati. Ovu tektonsku jedinicu takođe karakteriše sistem stisnutih i prevrnutih izoklinih nabora, koji su međusobno pokidani i razdvojeni reversnim dislokacijama.
Visoki krš obuhvata središnje i jugozapadne djelove Crne Gore, od Rumije, Lovćena i Orjena na jugozapadu, pa do Volujaka, Durmitora, Sinjavine, Trešnjevika i Komova – na sjeveroistoku. Ovu tektonsku jedinicu čine dvije strukturno-tektonske jedinice nižeg reda: Starocrnogorska i Kučka kraljušt. Obje jedinice imaju vrlo složenu tektonsku strukturu, koje su međusobno razdvojene regionalnom dislokacijom, poznatom kao Kučka kraljušt.
Durmitorska tektonska jedinica obuhvata sjeveroistočne djelove Crne Gore. U tektonskom pogledu čine je posebni tektonski blokovi međusobno razdvojeni flišnim sedimentima, ili dijabaz-rožnačkom formacijom ili paleozojskim klastitima. U neogenom periodu (prije oko 23 do 5 miliona godina) vertikalna tektonska pomjeranja uslovila su na prostoru ove jedinice nastanak kotlina i depresija u kojima su obrazovani jezerski sedimenti sa ugljem.
Pored navedenog, u svim geološkim formacijama i na čitavom prostoru Crne Gore utvrđeni su brojni rasjedi (razlomi) različitog pravca pružanja, koji terene Crne Gore dijele u tektonske makro i mikro blokove. Rasjedi imaju izuzetan značaj u pogledu mogućnosti formiranja ležišta nafte i gasa, skoro svih metaličnih i dijela nemetaličnih mineralnih sirovina.

3.3. Hidrogeološke karakteristike terena Crne Gore
Složena geološka građa uslovila je složenost hidrogeoloških karakteristika terena Crne Gore. Najvažnije hidrogeološke odlike i funkcije terena predstavljaju hidrogeološka svojstva, pojave i funkcije stijenskih masa.
Na teritoriji Crne Gore najveće rasprostranjenje imaju karbonatne stijene (krečnjaci i dolomiti) zatim alumosilikatne klastične stijene koje su u znatnom dijelu metamorfisane i tektonizirane, zatim vulkanske stijene, neogene gline i laporci sa ugljem i kvartarne naslage. Osnovno hidrogeološko svojstvo stijena je poroznost koja omogućava formiranje akvifera, odnosno ležišta podzemnih voda. 

U zavisnosti od tipa poroznosti na hidrogeološkim kartama se najčešće izdvajaju:
· tereni sa akviferima kavernozne i pukotinske poroznosti,
· tereni sa mogućim lokalnim akviferima pukotinske i intergranularne poroznosti,
· tereni sa akviferima intergranularne poroznosti,
· tereni sa mogućim lokalnim akviferima intergranularne poroznosti i
· tereni bez akvifera.

Sl. 3.2. Hidrogeološka karta Crne Gore (M. Radulović, V. Radulović, 2004).

Karbonatne terene Crne Gore karakterišu akviferi sa kombinovanom kavernoznom (preovlađujućom) i pukotinskom poroznosti. Moćne mase karbonatnih stijena, mjestimične debljine i preko 5 km, sadrže najveća ležišta podzemnih voda, u vidu razbijenih karstnih izdani, kao dinamičke ili statičke rezerve. Ove izdani su formirane dugotrajnim kontinuiranim i intenzivnim procesima karstifikacije – do velikih dubina. Bitnu ulogu na procese karstifikacije i formiranje akvifera imali su tektonski procesi koji su uslovili ubranost i polomljenost karbonatnih stijena, odnosno nastanak navlaka, kraljušti, rasjednih zona, rasjeda i brojnih pukotina različite orjentacije. Tektonski pokreti su takođe uslovili: dezintegraciju i spuštanje u podzemlje brojnih rječnih tokova (sliv Skadarskog jezera), formiranje karstnih polja sa vrelima, estavelama, ponorima i rijekama ponornicama; promjenu pravaca i smjerova kretanja podzemnih voda itd.
Jezerski neogeni sedimentiPljevaljskog i Beranskog basena karakteriše prisustvo lokalnih akvifera sa pukotinskom i intergranularnom poroznosti. U cjelini gledano neogeni sedimenti su vodopropustni za površinske vode. Podzemne izdani u okviru ovih naslaga, formiraju se u paketima pretežno izgrađenim od pješčara. 
U fluvioglacijalnim i aluvijalnimšljunkovima i pjeskovima formiraju se akviferi sa intergranularnom poroznosti, sa koeficijentom filtracije Kf=1x10-1 do 1x10-3 cm/s. Glaciofluvijalni sedimenti Zetske ravice, površine od preko 200 km2 i prosječne debljine izdani od 35 m, predstavljaju  najbogatije ležište izdanskih voda u Crnoj Gori
Osnovne karakteristike i specifičnosti karstnih izdanskih voda na teritoriji Crne Gore su:
· karstni režim isticanja, odnosno velika amplituda kolebanja i izdašnosti karstnih vrela, gdje je odnos Qmin:Qmax često veći od 1:400 (Qmin Crnojevića rijeke 0,383 m3/s a Qmax 188 m3/s i dr.);
· velika amplituda kolebanja nivoa voda u karstnim terenima, posebno u karstnim poljima (u Cetinjskom polju od 80-100 m, u Nikšićkom polju od 4 m u sjevernom dijelu polja do preko 90 m u južnom dijelu polja);
· velika brzina cirkulacije izdanskih voda, koja prema podacima bojenja varira od 0,10-13,8 cm/s, što je od uticaja na povremeno bakteriološko zagađivanje karstnih vrela;
· isticanje značajnih količina izdanskih voda u primorskom karstu ispod nivoa mora (Qmin>4,0 m3/s) što limitira mogućnost njihovog korišćenja;
· isticanje značajnih količina izdanskih voda u vidu sublakustičnih vrela, ispod nivoa vode Skadarskog jezera. Tako na primjer samo izdašnost Sinjačkih i Karučkih vrulja (“oka”) iznosi Qmin>8,0 m3/s;
· potopljenost brojnih karstnih vrela Pivskom akumulacijom, čija je ukupna minimalna izdašnost Qmin>4,0 m3/s;
· Potopljenost određenog broja vrela Otilovićkom akumulacijom (Qmin=0,1-0,2m3/s;
· Potopljenost velikog broja vrela akumulacijama Krupac i Slano (Qmin>1,5 m3/s;
· Ukupna izdašnost potopljenih izvora morem i jezerima iznosi Qmin>20,0 m3/s.


4. MINERALNE SIROVINE U ZAŠTIĆENIM PODRUČJIMA
Istraživanje i eksploatacija neenergetskih mineralnih sirovina (NEMS), kao važnih neobnovljivih prirodnih mineralnih resursa, postaju sve teži zbog raznih faktora, od kojih su poslednjih dvadesetak godina jedni od najrestriktivnijih propisi vezani za zaštitu životne sredine (Simić i Životić, 2011). Zbog sličnih problema na nivou skoro cijelog kontinenta, Evropska Unija je prije više od deset godina donijela dva osnovna dokumenta koji se tiču snabdijevanja mineralnim sirovinama, ali u skladu sa principa održivog razvoja, a to su: Inicijativa o mineralnim sirovinama (Raw Materials Initiative) iz novembra 2008, kao i već davno poznata Natura 2000, koja se odnosi na zaštitu biodiverziteta.
S obzirom na brojne probleme u snabdijevanju mineralnim sirovinama na području EU, u julu 2010 godine pripremljen je Vodič o eksploataciji neenergetskih mineralnih sirovina i Natura 2000 (Non-energy mineral extraction and Natura 2000 – Guidance Document). O značaju mineralnih sirovina na nivou EU govori najbolje podatak o godišnjem obrtu od oko 50 milijardi EUR i broju od oko 287.000 direktno zaposlenih, ne računajući vezane sektore privrede.
Brojni restriktivni propisi i faktori na nivou EU uticali su na smanjenje proizvodnje NEMS na području EU, kao i ostalom dijelu Evrope (ne računajući istočnu Evropu). To je u velikoj mjeri uticalo na konkurentnost evropske privrede u odnosu na ostale velike svjetske ekonomije. Stoga je Inicijativa o mineralnim sirovinama identifikovala brojne faktore koji u budućnosti mogu da utiču na konkurentnost evropske ekstraktivne industrije, kao što su: briga o diverzitetu, komplikovana procedura dobijanja dozvola, konfliktno korišćenje zemljišta (prostora), nedostatak dobro obučene radne snage, kao i zahtjevi zaštite životne sredine, zaštite na radu i zdravstvene zaštite. Takođe je ukazano i na potrebu uvođenja novih metoda eksploatacije, kao i potrebe za boljim upoznavanjem područja sa potencijalnim mineralnim resursima.
Prerađivačka industrija ograničena je na područja gde ima poznatih ekonomski značajnih ležišta mineralnih sirovina. Prisustvo ležišta mineralnih sirovina je direktna funkcija stepena geološke istraženosti, to jest investicija u geološka istraživanja svih nivoa. Stoga industrija ne može da radi samo na područjima gdje nema konflikta interesa vezanih za raspolaganje određenim prirodnim površinama, mišljenjem javnosti, zaštićenim područjima, predjelima, ili gdje će eksploatacija biti vidljiva. Naročito je istaknut značaj prostornog planiranja, jer geolozi koji se bave mineralnim sirovinama ne učestvuju u izdvajanju područja od vitalnog značaja za industriju mineralnih sirovina.Treba posebno napomenuti da ne postoji automatsko isključenje eksploatacije neenergetskih mineralnih sirovina unutar ili u blizini područja Natura 2000.
Prema podacima iz Druge nacionalne strategije biodiverziteta (2016-2020), na osnovu ratifikovanih međunarodnih ugovora, sljedeća nacionalna područja su predmet međunarodne  zaštite u Crnoj Gori: 
· Ramsarska konvencija (Konvencija o močvarnim područjima od međunarodnog značaja, kao staništa ptica močvarica): Nacionalni park Skadarsko jezero (40.000 ha) od 1995. godine i specijalni florističko –faunistički rezervat Tivatska solila (150 ha)  od 2013. godine. 
· UNESCO Konvencija o zaštiti svjetske kulturne i prirodne baštine: Nacionalni park Durmitor sa kanjonom rijeke Tare (33 895 ha) je od 1980. godine, a Kotorsko – risanski zaliv (15.000 ha) je od 1979. godine na UNESCO-voj listi svjetske baštine.
· Sliv rijeke Tare (182.899 ha) od 1977. godine ima status Svjetskog rezervata biosfere prema kriterijumima UNESCO-vog programa  „Čovjek i biosfera".

Sl. 4.3. Zaštićena područja i područja perspektivna za istraživanje ležišta mineralnih sirovina sa lokacijama najznačajnijih ležišta u Crnoj Gori (Radusinović S., 2016-Projekat MINATURA2020)

Nacionalna mreža zaštićenih područja trenutno pokriva 124.964,24 ha, odnosno 9.047% teritorije Crne Gore, od čega se najveći dio (101.733ha ili 7,77%) sastoji od pet nacionalnih parkova: „Durmitor”, „Skadarsko jezero”, „Lovćen”, „Biogradska gora” i „Prokletije”. Preostali dio čini više od 40 zaštićenih područja u okviru sljedećih kategorija: spomenik prirode, područja posebnih prirodnih karakteristika (opšti i posebni) rezervati.
Na slici 3.3 prikazana su navedena područja, oslanjajući se na navedeni dokument. Na istoj karti, sa ciljem jasnijeg uočavanja mogućih konflikata u prostoru, kada su u pitanju ležišta mineralnih sirovina, prikazana su najznačajnija ležišta mineralnih sirovina u Crnoj Gori i grubo definisani perspektivni prostori za istraživanje različitih vrsta mineralnih sirovina.
Podaci o površinama odobrenih eksploatacionih polja i površinama pod koncesijama za eksploataciju mineralnih sirovina u Crnoj Gori iznose oko 6,5 hiljada ha, što je manje od 0,5 % ukupne površine Crne Gore. Na karti (slika 4.3) izdvojeni prostori perspektivni za istraživanje mineralnih sirovina pokrivaju površinu o oko 1.110 km2, odnosno oko 8% ukupne površine Crne Gore.
Bitnijih konflikata nema, a mogući se mogu odnositi na rudni rejon Bjelasice, odnosno prostore bivšeg rudnika Brskovo, te rudni rejon Ljubišnje, odnosno širi prostor rudnika Šuplja stijena. Takođe, na prostoru NP Skadarsko jezero nalaze se značajna ležišta dolomita.
Ostala značajnija ležišta mineralnih sirovina, kao i perspektivni prostori za dalja istraživanja mineralnih sirovina nalaze se van zaštićenih područja. Da dodamo, da donošenje odluke o zaštiti nekog prostora u Crnoj Gori, po nepisanom pravilu podrazumijeva obustavljanje svih aktivnosti na valorizaciji  prirodnih resursa, što nikako nebi smio biti slučaj. Brojni su primjeri koegzistencije različitih privrednih, pa i rudarskih aktivnosti i zaštite prirodnih dobara, naravno uz poštovanje strogih pravila zaštite životne sredine.
Nema sumnje da sva zaštićena područja u Crnoj Gori, uključujući i perspektivne prostore za pronalaženje mineralnih sirovina i njihovo korišćenje u budućnosti (posebno mineralne sirovine od strateškog značaja: ugalj, olovo i cink, bakar, crveni boksiti) treba zaštiti i sačuvati, obogaćivati ih novim sadržajima i predvidjeti sve mogućnosti valorizacije. U procesu donošenje odluka o zaštiti, neophodno je ostaviti prostor za dalja istraživanja i korišćenje mineralnih sirovina uz poštovanje jasnih i unaprijed određenih pravila kada je u pitanju zaštita svih segmenata životne sredine, što je u krajnjem, veoma značajno za razvoj Crne Gore u cjelini, a sve u skladu sa principima održivog razvoja.



5. PODACI O POSTOJEĆIM RUDARSKIM I INDUSTRIJSKIM KAPACITETIMA NA BAZI SOPSTVENIH MINERALNIH SIROVINA
Savremena eksploatacija mineralnih sirovina u Crnoj Gori započeta je polovinom dvadesetog i nastavljena u dvadest prvom vijeku, u kom periodu je vršena eksploatacija ugljeva, metaličnih i nemetaličnih mineralnih sirovina. Po obimu proizvodnje najzanačajniji su rudnici sa eksploatacijom ugljeva i metaličnih mineralnih sirovina dok su po brojnosti najzastupljeniji rudnici nemetala-građevinskih materijala (tehničko-građevinskog i arhitektonsko-građevinskog kamena).
Paralelno sa eksploatacijom vršena je i prerada sirovina na bazi sopstvenih kapaciteta, dijelom do proizvodnje poluproizvoda a dijelom i do dobijanja gotovog proizvoda. U daljem tekstu daje se istorijat i osnovni podaci o stanju eksploatacije i prerade mineralnih sirovina u Crnoj Gori.
1) Godine 1953. u Rudniku olova i cinka “Šuplja stijena” započela je sa radom fabrika (flotacija) za preradu rude olova i cinka do nivoa poluproizvoda, odnosno koncentrata osnovnih metala. Koncentrat se kao takav plasirao na tržište bivše SFRJ, od čega se u topionicama dobijao ingot metala koji su kasnije služili za proizvodinju gotovih proizvoda. Rudnik i flotacija bivaju ugašeni 1999. godine zbog ekonomskih sankcija i teške ekonomske situacije u zemlji. 
Od 2010. godine rudnik “Šuplja stijena” se ponovo aktivira. Izgrađena je nova fabrika za preradu rude sa savremenom tehnologijom rada i dobrim kvalitetom prerade sa projektovanim kapacitetom od 500.000 tona rude godišnje. Rudnik danas radi punim kapacitetom.
2)	Godine 1972. u Titogradu (Podgorici) u okviru kombinata aluminijuma izgrađena je fabrika za preradu rude crvenih boksita (Glinica), od koje se daljim postupkom prerade u elektrolizi kombinata dobijao čist aluminijum koji je dalje distribuiran pogonima za proizvodnju. 

	1975.
	Počeo rad Hladne valjaonice.

	1977.
	Počeo rad Fabrike za preradu aluminijuma: valjaonica folije, proizvodnja ambalažnih materijala i presaonica.

	1983.
	Počeo rad Fabrika livačkih legura na bazi sekundarnog aluminijuma-Silumini

	1983.-84.
	Počeo rad Fabrike otkovaka od Al-legura-Kovačnica

	1985.
	Počeo rad Fabrike aluminijumskih provodnika (Al-Če užadi i vučene žice).

	1990.
	Pušteni u rad “inicijalni” kapaciteti za livenje pod pritiskom.

	1991.
	Počeo rad Fabrika felgi za bicikla.


Godine 2009. tadašnji vlasnik CEAC–Central European Aluminum Company, zbog ekonomske krize, odlučuje da ugasi fabriku za proizvodnju glinice, nakon čega dolazi do prestanka prerade rude crvenog boksita iz rudnika boksita u Nikšiću.
Sadašnji vlasnik, kompanuja Uniprom d.o.o., izvršila je uklanjanje fabrike Glinice, i ruda crvenog boksita se više ne prerađuje u Crnoj Gori. Trenutno je aktivna elektroliza, za čiji rad se koristi glinica iz uvoza, a planira se remontovanje i pokretanje fabrike livačkih legura na bazi sekundarnog aluminijuma-Silumini i Hladne valjaonice.
3) Godine 1982.počela je sa radom termoelektrana „Pljevlja“ kada je izgrađen jedan blok snage 210 MW, dok je bila projektovana izgradnja dva bloka. 
Revitalizacijom i modernizacijom postojećeg bloka TE „Pljevlja“ povećana je instalisana snaga postrojenja na 225 MW i  produžen vijek postojećeg bloka za 25 godina. 
Tokom 2020-2021.godine planirana je ekološka sanacija postrojenja kada će se na postojećem bloku uvesti proces odsumporavanja i denitrifikacije izduvnih gasova kao i prečišćavanje otpadnih voda prije upuštanja u rijeku Vezičnicu. Postrojenje će tada raditi po kriterijumima emisije i zagađenja propisanim Direktivama Evropske unije. Ratifikacija pariskog sporazuma i prihvatanje međunarodno preuzetih obaveza značilo je odgovoran pristup u sprovođenju mjera zaštite životne sredine. Na osnovu primijenjenih zakonskih rješenja TE Pljevlja dobila je integisanu dozvolu i mogućnost rada u postojećem režimu 20.000 sati, počevši od 01.01.2018. godine. Ovakva situacija značila je i nužnu potrebu realizacije projekta ekološke rekonstrukcije postojećeg bloka TE.
Višegodišnji razvoj sektora energetike kreirao je povoljan investiocioni ambijent prije svega kroz realizaciju krupnih infrastrukturnih projekta - izgradnja podmorskog kabla Crna Gora – Italija kao energetska veza sa tržištem zapadne Evrope i Visokonaponskog dalekovoda 2x400KV Lastva-Pljevlja-Državna granica sa Srbijom, a sve to  kao dio velikog projekta -Transbalkanskog koridora. Ovako kreiran abijent predstavlja izrazito atraktivan okvir za privlačenje investicija u proizvodne objekte. U tom smislu treba posmatrati i buduće planove koji se tiču efikasnog i održivog upravljanja ugljem što zahtijeva primjene savremenih tehničko – tehnoloških rješenja koja su ekološki prihvatljiva.   
Proizvodnja električne energije većim dijelom bazirana je na proizvodnji uglja iz ležišta opštine Pljevlja, dok se dijelom za proizvodnju koristi i ugalj iz opštine Berane.  
4)	Godine 1976. u rudniku cinka i olova “Brskovo” započela je sa radom fabrika (flotacija) za preradu rude olova i cinka do nivoa poluproizvoda, odnosno koncentrata osnovnih metala. Koncentrat se kao takav plasirao na tržište bivše SFRJ, od čega se u topionicama dobijao ingot metala koji su kasnije služili za proizvodinju gotovih proizvoda. Rudnici su zajedno sa preradom ugašeni 1991. godine, nakon čega su uklonjeni svi objekti sa kompletnom infrastrukturom. Trenutno se na ležištima ovog rudnika privode kraju geološka istraživanja nakon čega se očekuje pokretanje proizvodnje i prerade rude do nivoa poluproizvoda. 
5) U drugoj polovini 20. vijekau Crnoj Gori egzistirale su i fabrike za preradu glina i proizvodnju cementa i opekarskih proizvoda i to:
· Fabrika cementa Pljevlja,
· Ciglana „Breznik“ – Pljevlja
· Ciglana „Rudeš“ kod Berana
· Ciglana „Špiro Dacić“ – Bijelo Polje
· Ciglana “Kolašin”.
Sve navedene fabrike ugašene su 80-ih godina kako zbog lošeg finansijskog poslovanja, tako i zbog nepovoljnog uticaja na životnu sredinu.  Trenutno u Crnoj Gori nema nikakvih aktivnosti u cementnoj i opekarskoj proizvodnji.
6)	Proizvodnja arhitektonsko-građevinskog kamena danas se u Crnoj Gori odvija u šest aktivnih ležišta. Obradu primarne sirovine vrši 12 prerađivača koji svoje proizvode u vidu građevinskih elemenata (ploče za unutrašnju i spoljnju ugradnju, spomen obilježja, elementi za dekoraciju, baštenski elementi isl.) plasiraju na domaće i inostrano tržište.  
7)	Proizvodnja tehničko-građevinskog kamena odnosno primarnih kamenih agregata, značajno je povećana sredinom prethodne decenije, što je posledica kontinuirane potražnje građevinske industrije za nemetalima-građevinskim materijalima, sve do danas. Trenutno je aktivno 15 rudnika tehničko-građevinskog kamena koji svoje proizvode u vidu drobljenog agregata standardnih građevinskih karakteristika plasiraju isključivo na domaćem tržištu. Tehničko-građevinski kamen se koristi za izradu nasipa, proizvodnju betona, proizvodnju asfalta, izradu zastora puteva i željezničkih pruga, zidanje podzida kao punila u proizvodnji boja, lakova, polimera i sl. Trenutno je aktivno sedam asfaltnih baza i 28 separacija sa fabrikom betona.  


6. PREGLED RASPOLOŽIVIH MINERALNIH SIROVINA I STEPEN ISTRAŽENOSTI
Intenzivnim geološkim istraživanjima poslije Drugog svjetskog rata, a naročito u periodu od 1946. do 1986. godine, u Crnoj Gori je otkriveno 28 vrsta mineralnih sirovina, od kojih je do sada eksploatisano 15 vrsta. Procjenjuje se da ekonomski značaj ima još osam različitih mineralnih sirovina. Na prostoru Crne Gore, znači, utvrđene su 23 vrste mineralnih sirovina sa značajnim rezervama. Eksploatacija i prerada ovih prirodnih resursa su izuzetno doprinijeli dosadašnjem privrednom razvoju i predstavljaju siguran oslonac daljeg ekonomskog napretka Crne Gore.
Mineralni resursi Crne Gore pripadaju različitim vrstama metaličnih, nemetaličnih i energetskih mineralnih sirovina, u koje takođe spadaju podzemne (pitke) vode, termalne i mineralne vode.
6.1. Metalične mineralne sirovine

Od metaličnih mineralnih sirovina u Crnoj Gori najveći ekonomski značaj imaju ležišta crvenih boksita i ležišta rude olova i cinka. Procjenjuje se da bi se doistraživanjima mogle dokazati nove rezerve i ekonomski značaj rude bakra u Varinama kod Pljevalja. Pojave rude žive, mangana, gvožđa, titana i hroma ocjenjuju se za sada kao ekonomski neinteresantne (sl. 6.1).
6.1.1. Crveni boksiti
Ležišta i pojave crvenih boksita imaju veliko rasprostranjenje u središnjim, a manje u južnim djelovima Crne Gore i predstavljaju najznačajniju metaličnu mineralnu sirovinu. Do sada je utvrđeno 30 ležišta i 150 pojava crvenih boksita (sl. 6.2). Nastali su u tri geološka perioda: za vrijeme trijasa, jure i starijeg paleogena.
Najveći ekonomski značaj imaju jurski boksiti. Otkriveni su u rejonima: Nikšićke Župe, Bjelopavlićkih planina, Banjana, Rudina i na prostoru Katunske nahije. Najznačajnije rezerve crvenih boksita, međutim, nalaze se u širem prostoru Nikšićke Župe, gdje su otkrivena najveća karstna ležišta crvenih boksita: Liverovići I i II, Zagrad, Kutsko brdo, Đurakov do, Biočki stan i Štitovo I i II.
Stanje dokazanih (istražnih i djelimično istraženih) rezervi crvenih boksita u Crnoj Gori na kraju 2017. godine iznosilo je oko 66 miliona tona od kojih su rezerve bilansne i uslovnobilansne klase krajem 2005. godine tj. rezerve koje se mogu koristiti za dobijanje aluminijuma (čiji je prosječni sadržaj SiO2 manji od 6%) bile svega 20.864.000 tona, od kojih je koncesionaru “Saloman Enterprice” za korišćenje (eksploataciju) u periodu od 20 godina, 2005. godine ustupljeno 19.912.000 t rezervi boksita bilansne i uslovno bilansne klase.
U septembru 2015. godine Vlada Crne Gore i ONICO SA – Varšava  zaključili su Ugovor o koncesiji za eksploataciju mineralne sirovine crvenih boksita sa ležišta „Zagrad“, „Đurakov do II“ , „Štitovo II“ i „Biočki stan“, opština Nikšić. Potom je Vlada Crne Gore   u decembru 2015.godine zaključila Ugovor o prenosu Ugovora o koncesiji za eksploataciju mineralne sirovine crvenih boksita sa ležišta „Zagrad“, „Đurakov do II“ , „Štitovo II“ i „Biočki stan“, opština Nikšić, na konzorcijum „UNIPROM“ DOO – Nikšić i „UNIPROM – METALI“ DOO – Nikšić.Od 2005.godine koncesionari su iz sva četiri ležišta otkopali oko 4.000.000 tona, tako da preostale rezerve bilansne i uslovno bilansne rude u području Nikšićke Župe iznose oko 15 miliona tona. Imajući u vidu činjenicu da će se eksploatacija u Zagradu, Biočkom stanu i Đurakovom dolu I vršiti jamskim putem, to znači da će eksploatacione rezerve ovih ležišta biti znatno manje zbog eksploatacionih gubitaka, kao i vijek eksploatacije preostalih bilansnih rezervi.

Sl. 6.1. Karta najznačajnijih ležišta i perspektivnih terena za istraživanje metaličnih mineralnih sirovina i uglja u Crnoj Gori (Pajović i Radusinović, 2010)

Sl. 6.2. Metalogenetska karta boksita Crne Gore (Pajović, 1999)
Ovakva situacija sa stanjem bilansnih rezervi boksita u Crnoj Gori nameće preduzimanje mjera za intenzivna geološka istraživanja ove, za Crnu Goru, mineralne sirovine od strateškog značaja. Ovo tim prije što su na širem boksitonosnom prostoru Crne Gore procijenjene perspektivne rezerve crvenih boksita u iznosu od 30 do 50 miliona tona (zavisno od kriterijuma procjene i od autora). U svakom slučaju, stručno su zasnovane procjene o perspektivnosti i potencijalnosti boksitonosnih terena Crne Gore, koji su grubo označeni na slici 6.1. Pri svemu ovome treba imati u vidu da je u periodu od 1948. do 2017. godine u Crnoj Gori proizvedeno oko 27 miliona tona crvenog boksita. Računajući u prosjeku eksploatacione gubitke to znači da su u istom periodu otkopana ležišta sa geološkim rezervama od oko 30 miliona tona.

Tabela 6.1.Stanje dokazanih, otkopanih i preostalih (neotkopanih) rezervi  crvenih boksita u Crnoj Gori, krajem 2017. godine (M. Pajović, 2018)
	R.B.
	Ležište
Pojava
	Dokazane rezerve

	Otkopane rezerve + gubici
	Geološke rezerve, krajem 2017.
	Sadržaj
	Modul
Al2O3
SiO2

	
	
	
	
	
	Al2O3
	SiO2
	

	A. RUDNI REJON VOJNIK-MAGANIK

	1.
	LAZ
	143.000
	-
	143.000
	54,98
	10,75
	5,11

	2.
	LIVEROVIĆI
	7.222.000
	1.894.000
	5.328.000
	51,91
	14,28
	3,64

	3.
	ZAGRAD
	6.901.000
	5.085.000
	1.738.000
	59,85
	2,55
	23,47

	4.
	STRAŠNICA
	242.000
	-
	242.000
	43,50
	23,60
	1,84

	5.
	JAVORAK (Konjsko)
	251.000
	-
	251.000
	49,90
	15,50
	3,22

	6.
	KUTSKO BRDO
	2.515.000
	2.271.000
	244.000
	57,00
	6,50
	8,77

	7.
	PODPLANINIK  I
	54.000
	54.000
	-
	57,59
	5,16
	11,16

	8.
	PODPLANINIK  II
	224.000
	-
	224.000
	57,45
	5,16
	11,13

	9.
	ĐURAKOV DO
	8.409.000
	4.450.000
	3.916.000
	61,10
	4,70
	17,26

	10.
	BIOČKI STAN
	13.990.000
	6.354.000
	7.636.000
	58,82
	3,71
	15,85

	11.
	SILJEVAC
	51.000
	35.000
	16.000
	56,93
	7,99
	7,13

	12.
	ŠTITOVO  I
	6.292.000
	5.767.000
	-
	58,00
	6,86
	8,45

	13.
	ŠTITOVO II
	4.593.000
	563.000
	4.142.000
	53,39
	12,24
	4,36

	14.
	BOROVNIK
	739.000
	-
	739.000
	60,11
	3,33
	18,05

	15.
	GREBENICI
	613.000
	-
	613.000
	47,80
	19,30
	2,48

	
	A  UKUPNO
	52.239.000
	26.473.000
	25.232.000
	
	
	

	B. RUDNI REJON PREKORNICA

	16.
	BRŠNO (RALINE)
	2.580.000
	-
	2.580.000
	47,45
	17,11
	2,77

	17.
	CRVENJACI
	2.250.000
	-
	2.250.000
	47,15
	19,81
	2,38

	18.
	BOROVA BRDA
	1.585.000
	2.105.000
	300.000
	50,80
	15,24
	3,33

	19.
	MEĐUGORJE
	110.000
	-
	110.000
	45,74
	23,53
	1,94

	
	B. UKUPNO
	6.525.000
	2.105.000
	5.240.000
	
	
	

	C. RUDNI REJON ZAPADNE CRNE GORE

	20.
	CRVENI DO (Velimlje)
	175.000
	102.000
	72.000
	47,34
	3,93
	12,04

	21.
	BAJOV DO
	1.197.000
	43.000
	1.150.000
	33
	17,87
	2,70

	22.
	MAOČIĆI
	230.000
	-
	230.000
	42,12
	18,11
	2,32

	23.
	KOVAČEV DO
	331.000
	-
	331.000
	49,30
	15,43
	3,18

	24.
	ĐELOV DO
	2.942.000
	-
	2.942.000
	46,34
	21,17
	2,18

	25.
	DRAGALJ
	777.000
	-
	777.000
	50,20
	15,70
	3,18

	26.
	CRVENA KITA
	848.000
	771.000
	-
	
	
	

	
	C. UKUPNO
	6.500.000
	916.000
	5.502.000
	
	
	

	
	A+B+C UKUPNO
	65.264.000
	29.494.000
	35.974.000
	
	
	

	D. TRIJASKI BOKSITI

	27.
	GORNJOP. VIR
	962.000
	34.000
	900.000
	49,42
	17,51
	2,82

	28.
	JABUKOVAC
	20.000
	-
	20.000
	53,45
	11,15
	4,79

	
	D. UKUPNO
	982.000
	34.000
	920.000
	
	
	


Navedeni podaci uglavnom se odnose na jurska ležišta crvenih boksita u širem području Nikšićke Župe. 
Od trijaskih ležišta jedino je djelimično istraženo ležište “Gornjopoljski vir“, sa rezervama oko jedan milion tona i visokim sadržajem SiO2.
Eocenski boksiti, koji se javljaju u području Ulcinja i na terenu Luštica-Grbalj prema dosadašnjim prospekcijskim istraživanjima, nijesu ocijenjeni kao potencijalno ekonomski mineralni resurs.

Stepen istraženosti crvenih boskita
Prema stepenu istraženosti boksitonosni tereni, odnosno ležišta i pojave, mogu se podijeliti u tri grupe: dobro istražena, malo istražena i neistražena.
Za trijaske boksite se može reći da su vrlo malo istraženi. Dosadašnjim istraživanjima dokazane su u nekoliko pojava jedino rezerve C1 kategorije (50% vjerovatnoće, izuzev u ležištu “Gornjepoljski vir”, gdje takođe preovlađuju rezerve C1 kategorije. Ostale pojave boksita u Pivskoj i Nikšićkoj Župi istraživane su praktično, samo na izdancima (na površini) bez istražnog bušenja. Na to je uticala i činjenica što ovi boksiti imaju visok sadržaj SiO2 (od 15 do 30%).
Jurskim boksitima u Crnoj Gori posvećena je najveća pažnja, a naročito u pogledu istraživanja kvalitetnih ležišta u području Nikšićke Župe, gdje su utvrđene rezerve A+B+C1 kategorije: Liverovići, Zagrad, Kutsko brdo, Biočki stan, Đurakov do, Štitovo I i II, Crvenjaci. Ostala ležišta i pojave su istražena uglavnom do stepena C1 kategorije, a rijetko i do B+C1. Osnovna metoda istraživanja boksita je istražno bušenje sa površine, vertikalnim i kosim bušotinama, dubine uglavnom do 200 m.
Jurski boksiti su takođe istraživani i u zapadnoj Crnoj Gori, na ležištima: Bajov do, Maočići, Kovačev do, Đelov do i Dragalj, ali sa relativno niskim stepenom istraženosti (preovlađuju rezerve C1 kategorije). Česte pojave boksita u ovom rejonu istraživane su samo na površini (na izdanku) bez istražnog bušenja. Sadržaj SiO2 u ovim boksitima je preko 15%.
Na boksitonosnim terenima u širem području Nikšićke Župe (rejon Vojnik-Maganik i Prekornica), kao i u rejonu Zapadne Crne Gore, konstatovane su brojne pojave jurskih boksita, od kojih su pojedine ocijenjene kao perspektivne za pronalaženje novih ležišta ove mineralne sirovine.
Ipak, dosadašnja saznanja ukazuju da su najperspektivniji tereni sa jurskim boksitima – tereni Nikšićke Župe, i to oni gdje boksiti u podini imaju gornjotrijaske krečnjake. Za rudni rejon Vojnik-Maganik završena je izrada Metalogenetsko-prognozne karte, u razmjeri 1:50.000, izdvojena su područja za dalja istraživanja prema stepenu perspektivnosti (Pajović, 2007; sl. 6.3), i izvršena su prospekcijska istraživanja elemenata rijetkih zemalja u jurskim boksitima (Radusinović, 2017). Ovaj rudni rejon ima visok stepen istraženosti u pogledu rješavanja geološko-metalogenetske problematike.
Na kraju, eocenski boksiti na karbonatnim sedimentima okoline Ulcinja i u Boki Kotorskoj (Luštica i Grbalj), prema dosadašnjim saznanjima nijesu ocijenjeni kao potencijalan ekonomski resurs, koji je do sada, praktično jedino proučavan na izdancima, bez istražnog bušenja.

Sl. 6.3. Metalogenetsko-prognozna karta boksitonosnog rejona Vojnik-Maganik (Pajović, 2007)
Sumirajući navedene podatke i bogata saznanja o karakteristikama i potencijalu crvenih boksita, prije svega jurskih, može se zaključiti da u Crnoj Gori potencijal perspektivnih rezervi, pored do sada dokazanih oko 66 miliona tona, sigurno iznosi oko 50 miliona tona. Postoje prognoze da taj potencijal iznosi i preko 100 miliona tona, ali smatramo da opravdani optimizam za sada ipak treba svesti u realne okvire, a to su rezerve od oko 50 miliona tona.

6.1.2. Olovo i cink

Nalazišta olova i cinka u Crnoj Gori vezana su za metalogenetsku oblast sjeveroistočne Crne Gore. Ekonomske koncentracije rude ovih metala dokazane su u rejonima planina Ljubišnje (rudnik “Šuplja stijena”) i Bjelasice (rudnik “Brskovo”). Kao vrlo perspektivna procijenjena su i područja planina Visitor i Sjekirica, gdje je do sada dokazano više ekonomski interesantnih rudnih pojava (sl. 6.1 i 6.4). U svim navedenim rejonima ruda se nalazi u vulkanskim i vulkanogeno-sedimentnim stijenama srednjeg trijasa, sa kojima je genetski i paragenetski povezana. Pojave olova i cinka u klastičnim stijenama donjeg trijasa i paleozoika na širem prostoru sjeveroistočne Crne Gore nijesu detaljnije istraživana, iako pojedine od njih zaslužuju pažnju.

U rudnom rejonu Ljubišnje naročiti značaj ima rudno polje rudnika “Šuplja stijena” gdje su istraživanjima dokazana četiri ležišta: Šuplja stijena, Đurđeve vode, Ribnik i Paljevine. Proizvodnja vrlo kvalitetne rude iz ovih ležišta odvijala se u periodu 1954-1987 godine, kada je rudnik zatvoren zbog “iscrpljenosti” ležišta. Od 2006. godine istraživanje i eksploataciju ležišta ovog rudnika preuzeo je koncesionar, Gradir-Montenegro, koji je detaljna geološka istraživanja izvršio na prostoru sva tri revira (Istočna i Zapadna struktura i revir Stara jama) ležišta Šuplja stijena u periodu 2011-2015. Na osnovu ovih i ranijih rezultata proračunate su i ovjerene rezerve u ležištu Šuplja stijena, od 16.923.000 tona, sa srednjim sadržajem od 2,51% Pb+Zn. Površinska eksploatacija ovog ležišta odvija se od 2010 godine. Izgrađena su nova postrojenja za preradu rude (na prostoru rudnog polja), sa pretkoncentracijom i flotacijom.

Sl. 6.4. Karta mineralnih sirovina Crne Gore, Mineragenetska oblast sjeveroistočne Crne Gore, ležišta i pojave metaličnih mineralnih sirovina (Svrkota 2006)

Stepen istraženosti. Rudni rejon Ljubišnje ima visok stepen istraženosti geološkim, geohemijskim i geofizičkim metodama. Detaljna geološka istraživanja vršena su na sva četiri ležišta, i to uglavnom rudarskim istražnim radovima, površinskim i jamskim bušenjem. Od 1954. do 1987. godine pri istraživanju ovih ležišta izvedeno je 54.454 m potkopa, 7.711 m uskopa i 88.150 istražnih bušotina. U periodu koncesionih istraživanja urađene su 53 istražne bušotine, ukupne dužine 5.401 m. U 2017. godini preduzeta su dalja istraživanja, metodom bušenja sa površine, u ležištu Đurđeve vode, nakon kojih će se pristupiti daljim istraživanjima na ležištima Ribnik i Paljevine.
Pored navedenog, osnovnim geološkim istraživanjima bušenjem treba pristupiti na prostoru Kolijevke, gdje su ranije izvedena geološka i geohemijska istraživanja, a strukturno bušenje na svim ranije indiciranim rudnim pojavama na prostoru ovog rejona.
Rudni rejon Bjelasice ima površinu preko 200 km2, nalazi se u centralnom dijelu Crne Gore.
Rudni rejon planine Bjelasice je drugi po značaju rejon sa rudom olova i cinka, u kome se nalazi poznati rudnik “Brskovo”, iz kojeg je u drugoj polovini 13-og vijeka eksploatisano olovo i srebre. Rudnik “Brskovo” je u novijoj istoriji otvoren tek 1976. godine i radio je do kraja 1991. godine. Na prostoru ovog rudnika dokazana su ležišta rude olova i cinka u lokalnostima: Žuta prla, Višnjica, Igrišta i Brskovo.
Iz ležišta Žuta Prla i Brskovo, u navedenom periodu otkopano je 2,8 miliona tona rude. Stanje ovjerenih rezervi krajem 1991. godine bilo je 15.796.000 t sa 0,75 Pb i 2,19% Zn.
Vlada Crne Gore i DOO „North Mining’’ – Podgorica su 10.12.2010. godine, zaključili Ugovor o koncesiji za detaljna geološka istraživanja i eksploataciju sulfidne polimetalične rude (Pb, Zn, Cu, FeS2 i ostalih pratećih sulfida metala) na istražno-eksploatacionom prostoru bivšeg rudnika „Brskovo“ kod Mojkovca. Koncesionar je odmah preduzeo detaljna geološka istraživanja na prostoru ležišta Brskovo, a potom na ležištima Višnjica i Žuta prla. Na osnovu tih i ranijih rezultata istraživanja urađeni su Elaborati sa proračunom rezervi. Ovjerene su rezerve rude sa graničnim (minimalnim) sadržajem od 1% Pb+Zn. Za sva tri ležišta (Brskovo, Žuta Prla, Višnjica) u iznosu od 34.253.000 tona sa 0,77%Pb, 2,30%Zn i 0,20% Cu. Ležište Igrišta nije obuhvaćeno navedenim istraživanjima, tako da je stanje rezervi C1 kategorije tog ležišta, krajem 1978 godine: 1.561.000 t, sa 0,93% Pb i 2,93% Zn.Napominjemo da su geološka istraživanja intenzivirana nakon prenosa udjela, kojim je Vlada Crne Gore dala saglasnost da se vlasnički udio nad Koncesinarom DOO “North Mining” –Podgorica prenese na Fusion Fund I AG – Wollerau, Švajcarska konfederacija, Kanton Švic.
Stepen istraženosti. Na prostoru rudnog rejona Bjelasice izvršena su brojnim metodama regionalna, osnovna i detaljna geološka istraživanja, tako da se može reći da, u cjelini posmatrano, ovaj rejon ima visok stepen istraženosti. S druge strane, do saznanja o količinama rezervi i kvalitetu rude svakog ležišta-dolazi se kroz detaljna istraživanja istražnim bušenjem i rudarskim istražnim radovima. Tako, pri istraživanju sva četiri ležišta u rudnom polju Brskova urađeno je ukupno 18,1 km istražnih potkopa, hodnika i uskopa i 30,8 km istražnih bušotina. U periodu od 2011-2014. godine koncesionar je, od navedenog obima bušenja, uradio 33 bušotine, ukupnog obima preko 5.000 m. 
Geološka istraživanja su nastavljena i u toku 2017/18. godine radi definisanja tehnoloških karakteristika rude za sva tri ležišta, koje će, vjerovatno, biti presudne u ocjeni ekonomične valorizacije rude rudnika “Brskovo”.
Osnovna i detaljna geološka istraživanja treba da se izvrše i na perspektivnoj rudnoj zoni Bjelojevića, zatim na prostorima Sjenokosa, Mučnice, Uskočkog potoka i drugih lokaliteta.
Rudni rejon Sjekirice. Na prostoru ovog rudnog rejona Pb-Zn orudnjenje je otkriveno u lokalitetu Strmošne bare, koje je istraživano raskopima i istražnim bušotinama. Na osnovu rezultata ovih istraživanja proračunate su rezerve rude od 385.000 tona, sa 2,62%Pb, 3,51%Zn i 0,41%Cu i oko 30g/t srebra. Ove rezerve nijesu ovjerene, a po stepenu istraženosti odgovaraju rezervama C1 kategorije. Inače, prostor Sjekirice je detaljno istraživan sa različitim regionalnim i osnovnim istraživanjima, geološkim metodama (sa izradom detaljnih geoloških karata 1:10.000,  a na Strmošnim barama geološke karte 1:5.000).
Geohemijskim ispitivanjima potočnih sedimenata i zemljišta, izdvojene su anomalije Pb, Zn i Cu, koje označavaju perspektivne prostor za dalja istraživanja.
Rudni rejon Visitora. Ovaj rudni rejon je istraživan istim metodama kao i tereni rudnih pojava Bjelasice i Sjekirice. Na prostoru ovog rudnog rejona, dosadašnjim istraživanjima je kao najperspektivniji izdvojen teren Pogane glave. U ovoj lokalnosti Pb-Zn orudnjenje je otkriveno u anizijskim krečnjacima i na kontaktu sa vulkanogeno-sedimentnom formacijom srednjeg trijasa. Na površini je istraživana samo raskopima.
Na SI padini Visitora, na prostoru Bijelog potoka, konstatovano je Pb-Zn orudnjenje u klastično-karbonatnim sedimentima donjeg trijasa. Orudnjenje se javlja u vidu rudnih žica, mjestimično konstatovanih, bez mogućnosti izdvajanja rudne zone.
U Konjusima, koji takođe pripadaju rejonu Visitora, rudna mineralizacija je otkrivena u skarnovima (visokotemperaturna parageneza) i u vulkanogeno-sedimentnim stijenama u predjelu Katuna Ravni. I na prostoru Konjuha konstatovana je polimetalična sulfidna mineralizacija tzv. razbijenog tipa, zbog čega, sa ranijim istraživanjima nije izdvojena rudna zona. Ipak, tereni Bijelog potoka i Konjuha predstavljaju perspektivne rudne prostore.
Ostali tereni u SI Crnoj Gori sa pojavama olovo-cinkovog orudnjenja
U paleozojskim i donjotrijaskim klastičnim stijenama (pješčari, konglomerati, pjeskoviti i laporoviti krečnjaci, filiti, škriljci itd.) konstatovana je polimetalična sulfidna mineralizacija na preko 15 lokaliteta, izvan opisanih rudnih rejona. Prema dosadašnjim rezultatima pažnju za dalja istraživanja posebno zaslužuju Kozica (kod Pljevalja), Lješnica (kod Bijelog Polja), a zatim Velička rijeka i Bjeluha u paleozojskim terenima između Murine i Plava – sa juga i Čakor-Bjeluha-Bogićevice – sa sjeverne i SI strane. Karakteristike ovih rudnih pojava detaljnije su opisane u specijalnom dijelu ovog dokumenta.

6.1.3. Bakar
U trijaskoj polimetaličnoj sulfidnoj mineralizaciji, pored pirita, sfalerita i galenita, kao prateći mineral redovno se javlja halkopirit-osnovni nosilac bakra u ovim rudama. U tehnološkom postupku prerade Pb-Zn rude u rudnicima “Šuplja stijena” i “Brskovo”, do sada nije posebno izdvojen koncentrat bakra. Proračunate količine metala bakra, prema najnovijim podacima, u ovjerenim geološkim rezervama rude “Brskova” iznose preko 70.000 tona, dok u rezervama “Šuplje stijene” nijesu obračunate.
Najznačajnije koncentracije rude bakra u Crnoj Gori, otkrivene su u Varinama (kod Pljevalja). Orudnjenje se javlja u jurskim dijabazima i piroklastitima, u vidu hidrotermalno izmijenjene rudne zone, sa rudnim žicama (pirit, halkopirit, kvarc), slojevito-sočivastim tankim rudnim tijelima (pirit i halkopirit) i impregnacijama pirita sa pratećim halkopiritom. Dužina rudne zone je oko 2,5 km, a širine od 100 do 400 m. Prema S. Pejatoviću i sar. (1985) proračunate su rezerve rude bakra u Varinama, C1 (72%)+C2 (28%) kategorije, u iznosu od 7.295.000 tona, sa 0,77%Cu, 9 g/t Ag i 0,3g/t Au.
Po istim autorima, perspektivne rezerve rude bakra u Varinama su procijenjene na oko 24 miliona tona, sa 0,29% Cu.
Ležište Varine je na niskom stepenu istraženosti, imajući u vidu kategorije C1 i C2 proračunatih rezervi. Međutim, ovo ležište sigurno predstavlja mineralni potencijal od ekonomskog pa i strateškog značaja. Upravo zbog toga bilo bi za Crnu Goru od značaja dodatna osnovna geološka istraživanja, kojim bi se prostorno okonturila rudna zona, i sa većim stepenom istraženosti dobila preciznija saznanja o rezervama rude bakra i sadržajima srebra i zlata. Na taj način bi se bolje poznavala i tržišna vrijednost ovog ležišta.
Pored navedenog, u Crnoj Gori su otkrivene rijetke tanke žice halkopiritske rude u klastitima donjeg trijasa na prostoru Šćepan polja, kao i u paleozojskim sedimentima u Kukuća boru (kod Plava). Ove pojave orudnjenja bakra ocijenjene su kao ekonomski beznačajne.

6.1.4. Živa

Ruda žive (mineral cinabarit) dokazana je u vulkanskim stijenama srednjeg trijasa u području Krnje Jele kod Boana, u vulkanogeno-sedimentnim stijenama srednjeg trijasa u Bjelojevićima i Brskovu kod Mojkovca, u donjotrijaskim sedimentima u Spiču kod Sutomora i u rejonu Kovač planine kod Pljevalja. Mineralizacija se javlja u tri vida: kao monomineralna (praćena piritom), u paragenezi sa baritom i zajedno sa polimetaličnim sulfidima. Ekonomske rezerve ovog metala nijesu dokazane. Međutim, zbog štetnog uticaja žive na životnu sredinu bilo bi neophodno ograničiti terene sa pojavama ovog metala, kako bi se bezbjedno i kvalitetno mogao projektovati razvoj takvih, kao i susjednih prostora. Rezerve metala žive u navedenim terenima Crne Gore procijenjene su na oko 4.600 tona.

6.1.5. Gvožđe
U Crnoj Gori otkriveno je preko 20 pojava gvožđa, od kojih su najznačajnije pojave na Sozini (iznad Sutomora), u Klinima (atar Konjuha kod Andrijevice) i u Kozici (kod Pljevalja).
Pojava Sozina. Na kontaktu gornjojurskih i gornjotrijaskih krečnjaka, na vrhu Sozine, nalazi se sedimentna ruda gvožđa, u vidu sloja ili grupe slojeva. Izgrađena je od getita i limonita, u vidu traka, u smjeni sa gvožđevitim karbonatom. Ocijenjene su rezerve rude gvožđa na ovom lokalitetu, od oko 1.400 tona, sa 30% Fe.
Pojava Klini. Nalazi se sa desne strane Mojanske rijeke, u Konjusima. Orudnjenje gvožđa se nalazi na kontaktu trijaskih krečnjaka i vulkanita. Orudnjenje je izgrađeno od hematita i limonita. Količine rude su ocijenjene na oko 300 tona.
Pojava Kozica. Oksidi gvožđa u Kozici (getit i limonit), nastali su oksidacijom sulfidne rude koja se javlja u anizijskim krečnjacima. Duže vrijeme Kozica je tretirana kao lokalnost sa rudom gvožđa, jer su sulfidi u površinskom dijelu terena potpuno oksidisali. Bušenjem i rudarskim istražnim radovima M. Savić (1955/56) je proračunao da rezerve gvožđa u ovom lokalitetu iznose 60.632 tone sa 52% Fe.
6.1.6. Mangan. Pojave mangana konstatovane su u primorskom dijelu Crne Gore i na planini Sinjajevini.
U primorju su pojave mangana konstatovane samo u okviru strukturno-tektonske jedinice Budva zona. Javljaju se u vidu proslojaka, mugli i nepravilnih nagomilanja u srednjotrijaskim rožnacima koji se smjenjuju sa tankoslojevitim krečnjacima sa rožnacima. Od minerala u manganovom orudnjenju su utvrđeni: manganit, piroluzit, braunit, psilomelan i dr. Pripadaju primarnim, termalnim i descedentnim paragenezama (V. Vujanovi, 1968). Najznačajnije su pojave Mažići  (5 km SI od Budve), Kurilo (3 km SI od Bara) i  Mukovalo (SI od Bara).
Na planini Sinjajevini manganovo orudnjenje je otkriveno u jurskoj dijabaz-rožnačkoj formaciji, na lokalitetima Dubrića strana i Pribojna (oko 3 km SZ od Bistrice), na terenima sa nadmorskom visinom od 1550 do 1650 m. Ispoljava se u vidu skrama, impregnacija, žilica i rijetkih mugli, u laporcima, pješčarima i dijabazima. 
Pojave mangana nemaju ekonomsku vrijednost.

6.1.7. Titan-hrom
Pojave minerala titana i hroma konstatovane su u Ulcinjskim pjeskovima, na prostoru između morske obale, Bojane i Štoja. Ovi pjeskovi sadrže: hromit, ilmenit, cirkon, magnetit, apatit i dr “nerudne” minerale. Prospekcijskim istraživanjima (bušenjem) utvrđena je debljina ovih pjeskova od 10 do 20 m, sa sadržajem TiO2 od 0,33 do 0,76%, Cr2O3 od 0,10 do 0,36%, dok je sadržaj nikla, određen spektralnim analizama od 125 do 150 ppm. Izvorni materijal od koga su nastali ovi pjeskovi najvećim dijelom potiče od kore raspadanja na ofiolitskom kompleksu Albanije (Prokletija).
Mogućnost valorizacije titana i hroma iz Ulcinjskih pjeskova nije ispitivana.

6.2. Nemetalične mineralne sirovine
Zahvaljujući ubrzanom razvoju tehnologije, kao i vrlo povoljnim ekološkim karakteristikama, nemetalične mineralne sirovine sve više dobijaju primarni značaj u mineralnoj ekonomiji mnogih razvijenih zemalja, sa trendom stalnog proširenja primjene i njihovog ekonomskog značaja.
U Crnoj Gori dokazano je 13 vrsta nemetaličnih mineralnih sirovina od ekonomskog značaja i to: arhitektonsko-građevinski kamen, tehničko-građevinski kamen, bigar, šljunak i pijesak, opekarske gline, cementni laporac, bijeli boksit, dolomit, barit, bentonit, kvarcni pijesak, rožnaci i morska so. Do sada je korišćeno 10 vrsta.

6.2.1. Arhitektonsko-građevinski kamen

Arhitektonsko-građevinski ili ukrasni kamen je najznačajnija nemetalična mineralna sirovina u Crnoj Gori. Sva dosadašnja ležišta a-g kamena utvrđena su u karbonatnim stijenama (krečnjacima, dolomitičnim krečnjacima, krečnjačkim brečama i sl. 6.5) koje izgrađuju oko 70% teritorije Crne Gore. U Crnoj Gori takođe postoji značajan potencijal vulkanskih stijena koje bi se mogle koristiti kao a-g kamen, ali takvih istraživanja do sada praktično i nije bilo.
Karbonatne formacije u kojima su do sada utvrđeno 21 ležište a-g kamena pripadaju trijasu, juri, kredi i neogenu. U trijaskim karbonatima su utvrđena ležišta: Bujaci (kod Virpazara, Gradina (u Lipovu) i Žoljevica (kod Andrijevice). U jurskim karbonatnim formacijama su dokazana ležišta a-g kamena Lipova ravan i Tijesna vala kod Vojnika i Tospude (kod Grahova).
Najznačajnija ležišta a-g kamena otkrivena su u gornjokrednim karbonatnim naslagama u rudnom rejonu Bjelopavlića. Do sada je istraženo deset ležišta, sa dokazanim bilansnim geološkim rezervama i utvrđenim kvalitetom, i to:  Visočica, Maljat, Klikovače, Vinići, Radujev krš, Suk, Slatina (Kriva ploča), Jovanovići, zatim Đeđezi i Dolovi u Komanima. U istom rudnom rejonu poznate su pojave a-g kamena u Lalevićima, Pješivačkom dolu i dr.

Sl. 6.5. Karta najznačajnijih ležišta i perspektivnih terena nemetaličnih mineralnih sirovina u Crnoj Gori (Pajović i Radusinović, 2010, dopunjeno)

Drugo, po značaju, područje sa dokazanim ležištima ukrasnog kamena je primorski dio Crne Gore, odnosno Jadransko-jonska geotektonska jedinica i Budva zona. U prvoj jedinici karbonatni kompleks platformnih sedimenata čine i rudonosne formacije u kojima su utvrđena ležišta a-g kamena u području Ulcinja (Vukići i Krute) i na prostoru Grblja (kod Tivta) ležište Lješevići-Vranovići.
U primorskom dijelu Crne Gore, u okviru geotektonske jedinice Budva zone, nalazi se poseban tip a-g kamena poznat pod nazivom bokit. Javlja se u istoimenoj rudonosnoj karbonatnoj formaciji, u vidu paketa (ili uske zone) na potezu Lastva-Kamenari-Devesilje, zatim između Vrmca i Gornjeg Morinja, i na kraju na potezu Budva-Petrovac-Čanj. A-g kamen bokit se javlja u vidu pločastih i slojevitih mikritskih krečnjaka sive i rumene boje sa brojnim nijansama. Koristi se vjekovima za zidanje, unutrašnja i spoljna oblaganja. Najveći dio građevina od istorijskog i nacionalnog značaja u primorskoj oblasti Crne Gore izgrađen je od bokita. Takođe je korišćen i u Veneciji i Njujorku. Najznačajnija nalazišta bokita su u lokalnostima: Kamenari, Repaji, Ploče, Kneževići, Podmaine i Čanj. Perspektivne rezerve bokita, u navedenim rudnim poljima, proračunate su u iznosu od 9.747.000m3č.s.m. Dosadašnji stepen istraženosti ovog ukrasnog kamena predstavlja sigurnu stručnu podlogu za dalja osnovna i detaljna geološka istraživanja.
Pored navedenog, na teritoriji opštine Cetinje utvrđena su ležišta ukrasnog kamena Brankov krš i Bobik u rudonosnim karbonatnim formacijama donje i gornje krede.
Ležišta a-g kamena su sa relativno visokim stepenom istraženosti. Bilansne geološke rezerve, po stepenu istraženosti, za većinu ležišta su svrstene u A+B+C1 kategoriju, a za manji dio ležišta u B+C1 kategoriju. Ovjerene bilansne geološke rezerve stijenske i blok mase u 21 ležište a-g kamena iznose oko 20.531.000 m3č.s.m, od kojih rezervama A kategorije pripada 13% rezervama B kategorije 41% i C1 kategorije 46%. Stepen iskorišćenja ovih rezervi u blok masu je različit po ležištima, i uglavnom se kreće od 15 do 25%, tako da ukupne rezerve blok mase iznose oko 2.400.000 m3č.s.m. Na osnovu detaljnih fizičko-mehaničkih ispitivanja a-g kamena iz naprijed navedenih ležišta, može upotrijebiti, uglavnom, za proizvodnju ploča za unutrašnja oblaganja horizontalnih površina (UH-2, UH-3), proizvodnju ploča za unutrašnja oblaganja vertikalnih površina (UV), proizvodnju ploča spoljašnja oblaganja vertikalnih površina objekata visine do 10 m (SV-3), a izuzetno u SV-3 kao i za proizvodnju galanterije, ivičnjaka i drugih elemenata u građevinarstvu.

6.2.2. Tehničko-građevinski kamen
U Crnoj Gori se uglavnom proizvodi i koristi tehničko-građevinski kamen od karbonatnih stijena-krečnjaka, dolomitičnih krečnjaka i dolomita. U prethodnom tekstu je istaknuto da se karbonatne stijene određenih fizičko-mehaničkih karakteristika koriste kao a-g kamen. Preostali otpad nakon proizvodnje blokova, koristi se, iz pojedinih ležišta kao građevinski kamen. Takođe, preko 90% ogromnog potencijala karbonatnih stijena može da se koristi u građevinarstvu i dr. djelatnostima – kao tehničko-građevinski kamen. Naravno, podrazumijeva se da ova mineralna sirovina koja se najviše koristi kao agregat, treba da ima odgovarajući kvalitet – zavisno od namjene.
Do kraja 2017. godine istraživane su, zatim proračunate i ovjerene rezerve za 42 ležišta ove mineralne sirovine.
Najveći broj ležišta t-g kamena nalaze se u primorskom dijelu Crne Gore. Inače, to je područje sa najbržim razvojem i najintenzivnijim građevinskim aktivnostima, što uslovljava i visoku tražnju ove mineralne sirovine.
Do sada je u ovom dijelu Crne Gore registrovano 22 ležišta t-g kamena, koja administrativno pripadaju opštinama Ulcinj, Bar, Kotor i Herceg Novi. U opštini Ulcinj nalaze se ležišta Darza i Ristova ponta; na teritoriji opštine Bar rezerve t-g kamena su dokazane u šest ležišta: Možura, Vulujica, Velji Zabio, Goran, Haj Nehaj i Todorov krš (u Crmnici). U opštini Kotor je registrovano osam ležišta: Platac, Rudine-Nalježići, Rudine 2-Nalježići, Lješevići-Gajevi, Vranovići-Grabovac, Krivošije donje i Kameno more. U opštini Herceg Novi bilansne geološke rezerve t-g kamena utvrđene su u ležištima Bjelotina, Kruševice I, Kruševice II, Sitnica i Kotobilj.
Navedena ležišta t-g kamena u primorskom dijelu Crne Gore nalaze u trijaskim karbonatnim formacijama Budva zone i Visokog krša, u jurskim formacijama Visokog krša i krednim karbonatnim formacijama Jadransko-jonske zone.
U centralnom dijelu Crne Gore geološkim istraživanjima je dokazano 12 ležišta t-g kamena. U trijaskim karbonatnim stijenama nalazi se ležište Zagrablje (kod Cetinja); u jurskim karbonatima otkrivena su ležište Midova kosa (kod Nikšića) i Pelev brijeg (opština Podgorica). U krednim formacijama centralne Crne Gore utvrđene su rezerve t-g kamena u 9 ležišta: Grabova kosa i Kuside (kod Nikšića); Sađevac, Maljat i Visočica (opština Danilovgrad) i Potoci, Žuti krš, Bajčetine i Lopate (opština Podgorica).
U sjevernom dijelu Crne Gore nalaze se osam ležišta tehničko-građevinskog kamena. U trijaskim karbonatnim stijenama dokazano je šest ležišta i to: Kaluđerski laz (kod Rožaja), Lješnica-Bioča (opština Bijelo Polje), Rajčevo brdo, Bušnje i Vilići (opština Pljevlja). Jedino ležište t-g kamena je karbonatnim stijenama permske starosti je Taskavac u Štitarici (kod Mojkovca).
U Crnoj Gori postoji samo jedno ležište t-g kamena od vulkanskih stijena, a to je Okruglički krš u Štitarici (kod Mojkovca). Izrazit je deficit t-g kamena od magmatskih stijena koji se koristi za izgradnju magistralnih saobraćajnica, a treba preduzeti odgovarajuće mjere kako bi se ovamineralna sirovina u Crnoj Gori proizvodila, a ne uvozila.
Rezerve t-g kamena vulkanskog porijekla, u ležištu Okruglički krš u Štitarici, iznose svega 2,7 miliona m3č.s.m, čija je proizvodnja isuviše mala da bi se zadovoljile potrebe tržišta u Crnoj Gori.
Ležišta tehničko-građevinskog kamena su relativno dobro istražena. Proračunate i ovjerene bilansne geološke rezerve ove mineralne sirovine u Crnoj Gori, od svih 42 ležišta iznose oko 134 miliona m3ć.s.m, a eksploatacione rezerve oko 113 miliona m3č.s.m. Perspektivne rezerve t-g kamena karbonatnog sastava u Crnoj Gori su praktično neograničene.
Posebna mogućnost valorizacije resursa tehničko građevinskog kamena, prvenstveno stijena karbonatnog sastava je proizvodnja karbonatnih punila i njihova primjena u različitim granama industrije. Sem proizvodnje maltera u ukupnom obimu od 17.750 t u 2007. godini, široke su mogućnosti upotrebe karbonatnih punila u industriji građevinskih materijala, industriji boja, farmaceutskoj industriji, prehrambenoj industriji, gumarskoj industriji i dr. 
U Crnoj Gori su sužene mogućnosti plasmana ove vrste proizvoda, ali u budućnosti imajući u vidu regionalno povezivanje i otvorenu ekonomiju, jedan od pravaca valorizacije karbonatnih mineralnih sirovina u vidu karbonatnih punila bi mogao imati značajno mjesto.

6.2.3. Bigar
Bigar je specifična vrsta mineralne sirovine koja se stvara pored slapova i vodopada. Zbog izuzetno povoljnih fizičkih, tehničkih i dekorativnih karakteristika bigar se od davnina koristio kao građevinski kamen. Na našim prostorima srednjovjekovne crkve i drugi sakralni i spomenički objekti kao i objekti od nacionalnog značaja građeni su uglavnom od bigra.
U Crnoj Gori najvažnije ležište bigra nalazi se u lokalnosti Tavani (Podmalinsko), kod Šavnika, sa dokazanim rezervama stijenske mase od 275.000 m3č.s.m i rezervama blok mase od oko 116.000 m3č.s.m. U ležištu bigra Goranja Lijeska (kod Tomaševa) proračunato je 94.000 m3č.s.m stijenske mase a perspektivne rezerve su procijenjene na 150.000 m3č.s.m. Pojave bigra u Zbljevu, u ataru sela Komina kod Pljevalja, nijesu istraživane.
Bigar je izuzetnih fizičko-mehaničkih i dekorativnih karakteristika, čije su rezerve u Crnoj Gori (i u Evropi) vrlo ograničene i zbog čega treba razmotriti mogućnost zaštite, kao mineralne sirovine od posebnog kulturno-istorijskog značaja. Kao ukrasni i građevinski kamen bigar ima posebnu i vrlo dugu istorijsko-kulturnu vrijednost. Bigar iz Crne Gore treba koristiti samo za oblaganje objekata od nacionalnog i kulturno-istorijskog značaja.

6.2.4. Šljunak i pijesak
Ova mineralna sirovina javlja se u dva vida: kao aluvijalni sediment u koritima rijeka i u vidu moćnih glaciofluvijalnih naslaga u kraškim poljima (Nikšićko, Grahovsko, Ćemovsko i dr.), uvalama i dolinama rijeka: Morače, Pive, Tare, Lima i Ibra.
Šljunak i pijesak su se eksploatisale na više desetina lokacija, od kojih je najveći broj u koritu Morače, zatim Cijevne, Lima, Gračanice (kod Nikšića). Pozivajući se na podatke koji su dati u Nacrtu strategije razvoja građevinarstva u Crnoj Gori do 2010. godine, u 2007. godini je u Crnoj Gori proizvedeno 1.850.000 m3 šljunka i pijeska iz vodotoka i oko 50.000 m3č.s.m iz glaciofluvijalnih naslaga. Otkopani, separisani i obrađeni materijal korišćen je kao agregat za proizvodnju betona i asfalta, kao i u druge građevinske svrhe. Najintenzivnija proizvodnja vršena je u donjem toku rijeke Morače.
Dosadašnja eksploatacija šljunka i pijeska značajno je devastirala korito i okolinu rijeke Morače, a naročito u dijelu toka između Morače i Skadarskog jezera. Takođe, eksploatacija ove mineralne sirovine u karstnim poljima znatno devastira i ugrožava ambijentalne vrijednosti i sadržaje takvih sredina. Trebalo bi ograničiti eksploataciju ovih resursa skoro u svim predjelima gdje se sada obavlja takva aktivnost, tim prije što postoje prirodni uslovi da se umjesto šljunka i pijeska koriste stijenske mase karbonatnog sastava, koje se pri eksploataciji boksita i a-g kamena odvajaju kao jalovina.

6.2.5. Opekarske gline
Najznačajnija nalazišta opekarskih glina u Crnoj Gori nalaze se u neogenim jezerskim sedimentima sa ugljem, u području Pljevalja, Maoča i Berana. U lokalitetu Maljevac kod Pljevalja istraživanjima su dokazane bilansne rezerve ove mineralne sirovine od 4.700.000 t B+C1 kategorije a vanbilansne rezerve od 8.800.000 t.
Perspektivne rezerve nijesu procjenjivane. U ležištu Maoče gline se javljaju u okviru krovinskih sedimenata (tj. iznad sloja uglja), sa proračunatim rezervama C1 kategorije od oko 1,7 miliona tona i procijenjenim (perspektivnim) u iznosu od oko 573 miliona tona. Takođe su u jezerskim sedimentima Mataruga procijenjene rezerve glina od oko 10 miliona tona. U ataru sela Kalušića proračunate su C1 rezerve od 12,7 miliona tona, a perspektivne na oko 12 miliona tona. U jezerskim sedimentima Berana (lokalnost Jasikovac – Bare) utvrđene su rezerve glina B+C1 kategorije u iznosu od 1.324.000 t, dok su perspektivne procijenjene na oko 2.100.000 tona.
U planovima eksploatacije uglja u području Pljevalja nema programa valorizacije, ali ni zaštite ležišta opekarskih glina, što je svakako zabrinjavajući odnos prema ovom prirodnom resursu.
Drugom genetskom tipu ležišta glina u Crnoj Gori pripadaju aluvijalna ležišta. Istraživana su skoro na čitavom prostoru Crne Gore , a rezerve ove mineralne sirovine su utvrđene u: Kukavičkom vrhu kod Bijelog Polja, Donjem Lipovu kod Kolašina, Moromišu i Stanjevića rupi kod Spuža, Sinjarevu i Zekovoj glavici kod Tivta i u Ćurkama kod Ulcinja. Ukupno utvrđene rezerve B+C1 kategorije opekarskih glina u ovim ležištima iznosi oko 12 miliona tona, od kojih se po kvalitetu ističu gline u okolini Tivta.
Interesantno je pomenuti da je eksploatacija i prerada glina u opekarske proizvode u drugoj polovini 20-og vijeka povremeno vršena u Pljevljima, Beranama, Tivtu, Spužu, Kolašinu, Bijelom Polju, Virpazaru, Šavniku itd. Posljednjih godina u Crnoj Gori nema aktivnih rudnika glina, niti proizvodnje opekarskih građevinskih materijala.

6.2.6. Ležišta prirodnih cementnih laporaca
Najveće ležište prirodnih cementnih laporaca u Crnoj Gori je pljevaljski ugljonosni basen gdje cementni laporci predstavljaju neposrednu krovinu ugljenog sloja u ležištu. 
Laporac iz ovog ležišta korišćen je kao osnovna sirovina za proizvodnju cementa u Fabrici cementa u Pljevljima. Proizvodnja se odvijala u ovoj fabrici u periodu 1976-1988. godine kada je proizvedeno oko 2.000.000 t kvalitetnog portland cementa. Kao prateća mineralna sirovina u proizvodnji cementa korišćen je tuf iz Jugoštice (okolina Pljevalja), dok su aditivi, gips i kvarcni pijesak dopremani iz Bosne i Srbije. Razlozi prestanka proizvodnje cementa u Pljevljima bili su, prije svega, tehnološko – tehnički nedostaci primjenjene tehnologije koji su doveli do značajnog narušavanja kvaliteta životne sredine grada.
Ležište prirodnih cementnih laporaca pljevaljskog basena stratigrafski posmatrano pripada sedimentnom ugljonosnom kompleksu. Starost laporaca je miocenska kao i starost kompletnog slatkovodnog sedimentnog kompleksa.
U odnosu na glavni ugljeni sloj, koji je razvijen na čitavom prostoru pljevaljskog basena, u okviru slatkovodnog sedimentnog kompleksa moguće je izdvojiti tri paketa sedimenata:
· donji paket - podinski paket ili podinske gline (1M2 – podinske sive pjeskovite gline),
· srednji paket – ugljeni sloj ili glavni sloj uglja (4M2 – gornji ugljeni sloj, 3M2 – međuslojne opekarske gline Kalušića i 2M2 – donji ugljeni sloj) i
· gornji paket – krovinski paket ili krovinski laporci i laporoviti krečnjaci (8M2 – gornji paket prirodnih cementnih laporaca, 7M2 – gornji paket visokoprocentnih krečnjačkih laporaca, 6M2 – donji paket prirodnih cementnih laporaca i 5M2 – donji paket visokoprocentnih krečnjačkih laporaca).
Izdvajanje pojedinih paketa laporca u vertikalnoj ravni izvršeno je na osnovu sadržaja CaCO3 u parcijalnim analizama na istražnom profilu bušotine, tj. na paralelnim istražnim profilima, a paralelizacijom profila izvršeno je njihovo povezivanje u horizontalnoj ravni. Konstruktivni profili su služili i za proračun rezervi cementnih laporaca. 
Na osnovu podataka parcijalnih i kompletnih analiza, sračunate su srednje ponderisane vrijednosti sadržaja CaCO3 i MgCO3 za svaki paket cementnog laporca, odnosno svih 11 karakteristika kvaliteta na osnovu podataka dobijenih iz kompletnih analiza, preko debljine pojedinog paketa očitanog sa istražnog stuba bušotine. 
Zbog visočijeg sadržaja CaCO3 za oko 10% od propisanog za cementnu industriju paket 5M2, kao najniži i koji predstavlja neposrednu krovinu uglju, tretiran je kao jalovinska podloga cementnim laporcima. 
Kao najpogodniji paket za proizvodnju portland cementa pokazao se cementni laporac 6M2 (drugi paket od uglja na gore) koji je po svom prosječnom hemijskom sastavu bio najpribližniji idealnom sastavu prirodne „tupine“. Jedan od nedostataka paketa 6M2 bio je njegovo nedovoljno zasićenje. Zbog toga je paket 7M2 (treći paket odozdo) služio kao korektiv nedovoljnog zasićenja paketu 6M2. 
Stepen istraženosti ležišta prirodnih cementnih laporaca bio je na nivou rezervi A+B+C1 kategorije. Rezerve su sračunate za područje koje je detaljnije istraženo, a označavalo je geografski pojam Potrlica – Durutovići istok i odnosilo se na pakete 6M2, 7M2 i 8M2. Krajnji donji paket visokoprocentih cementnih laporaca 5M2 koji je tretiran kao jalova podina prirodnim cementnim laporcima nije bio uključen u proračun rezervi.
Cjelokupne obračunate rezerve cementnog laporca (A+B+C1) uvrštene su u industrijsku klasu kao bilansne rezerve, osim malog dijela ležišta koji se nalazio ispod tadašnje fabrike cementa i bio je vanbilansan. Rezerve C2 kategorije kao takve nisu bilansirane. 
Bilansne rezerve cementnih laporaca pljevaljskog basena po glavnoj obračunskoj metodi metodi paralelnih profila iznosile su  93.136.746 t i to:
- paket 6M2 – 76.666.239 t (A - 17.792.840 t,  B – 40.791.710 t, C1 - 18.081.689 t)
- paket 7M2 – 11.137.040 t (A - 1.929.068 t,  B – 6.888.421 t, C1 - 2.319.551 t)
- paket 8M2 –  5.333.467 t (A - 1.189.343 t,  B – 3.364.695 t, C1 - 779.429 t).
Dok su bilansne rezerve cementnih laporaca po etažnoj metodi iznosile 95.414.661 t. 
Potencijalne rezerve cementnih laporaca pljevaljskog basena  iznosile su 227.830.500 t i predstavljale su C2 kategoriju rezervi – tj. sav preostali prostor u ležištu gdje su razvijeni paketi 6M2, 7M2 i 8M2  (226.192.500 t) i rezerve laporca koje su se nalazile ispod sada porušenih objekata bivše fabrike cementa koje su u momentu izrade Elaborata – 1982. godine bile vanbilansne (1.638.000 t).
Od početka 90-tih godina prošlog vijeka do 2017. godine značajne količine laporca sa površinskog kopa „Potrlica“ pljevaljskog ugljonosnog basena odlagane su na spoljašnje odlagalište „Jagnjilo“. Na odlagalištu „Jagnjilo“ ukupno je odloženo  oko 80.000.000 t laporca koje danas predstavlja značajno tehnogeno ležište za proizvodnju cementa.
Ležište cementnog laporca, heterogenog sastava, dokazano je i u lokalnosti Gradina kod Spuža, sa rezervama od oko 30 miliona tona, kao i u Donjoj Klezni kod Ulcinja gdje su procijenjene rezerve preko 20 miliona tona.

6.2.7. Bijeli boksiti
Bijeli boksiti su rijetka mineralna sirovina, koji se, osim u Crnoj Gori javljaju u Francuskoj i Kini. U njihovom sastavu miješaju se minerali glina (najviše kaolinit), sa hidroksidima aluminijuma (bemit, rijetko hidrargilit) i gvožđem (hematit, getit). Nastali su razaranjem alumosilikatnog materijala u jezersko-baruštinskim uslovima. U Crnoj Gori je otkriveno preko 100 nalazišta (ležišta i pojava) ove mineralne sirovine u Zapadnoj Crnoj Gori, na prostoru površine od oko 1.000 km2 – između Nikšića, Čeva, Dragalja, rijeke Trebišnjice i planine Golije (vidi sl. 3).
Bijeli boksiti se najčešće javljaju u vidu nepravilnih slojeva dužine do 1 km, a rijetko i do 4 km, čija je debljina od 1 do 15 m, a u prosjeku 4 do 5 m. Njihova geološka građa je vrlo složena. Nepravilno smjenjivanje različitih varijeteta (po sastavu i hemizmu) ispoljeno je po pružanju, padu i po debljini boksitnih tijela, što se direktno odražava na mogućnost korišćenja i valorizaciju ove mineralne sirovine.
Od bijelih boksita se za potrebe vatrostalne industrije uglavnom koristi tzv. bijeli varijetet, sa visokim sadržajem Al2O3  (od 50 do 60%) i sa niskim sadržajem SiO2 (do 10%) i Fe2O3 (ispod 5%) koji u prosjeku čine svega oko 10% rezervi nekog ležišta. Na taj se način praktično uništava najveći dio ležišta ovog mineralnog resursa.
Ovjerene geološke rezerve bijelih boksita u području Bijelih Poljana (ležišta: Ravna Aluga, Trebovinjski pod i Lazine) krajem 2005. godine iznosile su: 1.729.000 t, od kojih su rezerve najkvalitetnijeg varijeteta označenog kao “bijeli boksit” činile svega 133.500 t, ili oko 8% od ukupno dokazanih. U području Trubjele istraživana su četiri ležišta: Kruščica – Ranjeva vlaka, Srni do, Gradac i Plitki do u kojima su dokazane rezerve od 3,9 miliona tona rude u kojoj preovlađuje bijeli gvožđeviti boksit, sa oko 45% Al2O3, 26% SiO2 i 13% Fe2O3.
Perspektivne rezerve bijelih boksita u čitavom regionu cijene se od 10 do 30 miliona tona. Problem je, međutim, što do sada nije pronađeno adekvatno tehnološko rješenje za kompleksno korišćenje ovog mineralnog resursa, čija se eksploatacija povremeno vrši od 1948 godine, a do kraja 2005. godine ukupno je otkopano oko 330.000 t pretežno bijelog varijeteta iz ove mineralne sirovine.
Bijeli boksiti Crne Gore takođe sadrže povećane koncentracije pojedinih mikroelemenata (Mo, V. Sn, Li, Rb, U i B), kao i lantanida. Prema određenim saznanjima u Kini se iz boksita izdvajaju pojedini rijetki mikroelementi.

6.2.8. Dolomit
Dolomit je, isto kao i krečnjak, mineralni resurs sa ogromnim potencijalom u Crnoj Gori. Nažalost, do sada nije riješeno pitanje industrijske upotrebe dolomita. Svojevremeno je bio ponuđen projekat za proizvodnju metala magnezijuma u Baru, na bazi morske vode i dolomita, od čije realizacije se odustalo iz ekoloških razloga.
Istraživanjima su u Crnoj Gori do sada dokazana svega četiri ležišta dolomita. Ležište Virpazar, pored istoimene varošice, sa rezervama oko 60 miliona tona, izvanrednog kvaliteta. Na ostrvu Vranjina utvrđene su rezerve od oko 20 miliona tona ove mineralne sirovine, takođe dobrog kvaliteta. Dokazane su rezerve dolomita u ležištu “Šume” kod Gornjeg Polja i u Bršnu kod Nikšića.
Neiscrpne rezerve ovog mineralnog resursa upućuju na potrebu angažovanja naučno-stručnih institucija sa jedne strane i zainteresovanih investitora da se pronađe adekvatan način njegove valorizacije.

6.2.9. Barit
Nalazišta barita su koncentrisana u rudnom rejonu Kovač planine, na krajnjem sjeverozapadu Crne Gore, na prostoru Potkovača, Plakala, Plani i Arslanovine. Baritna tijela različitog oblika i veličine pronađena su u donjotrijaskim klastičnim stijenama. Ukupne dokazane rezerve rude barita iznose oko 400.000 t, sa srednjim sadržajem BaSO4 od 38 do 56%.
Eksploatacija barita iz Potkovača vršena je u periodu 1948-1956.godine, kada je SAD-u prodato 52.000 t ručno prebranog komadastog (čistog) barita. Takođe, do sada nije utvrđeno kvalitetno rješenje tehnološke prerade ove mineralne sirovine.

6.2.10. Bentonit

Najznačajnija nalazišta bentonita otkrivena su u primorskom dijelu Crne Gore, lokalnost Bijelo polje iznad Petrovca n/m, a u središnjem dijelu Crne Gore, u Donjoj Bukovici kod Šavnika. U ležištu “Bijelo Polje” dokazane su geološke rezerve od 1,7 miliona tona i procijenjene perspektivne rezerve od 1,4 miliona tona bentonita. U blizini pomenutog ležišta nalazi se i ležište „Bijela šuma“ u kome se perspektivne rezerve C2 kategorije procjenjuju na 1.430.000 t (Manojlović,1997.) U Donjoj Bukovici dokazano je 730.000 t ove mineralne sirovine. Perspektivne rezerve bentonita trebalo bi istražiti na potezu Timar-Bare, (kod Boana).Od 1957. do 1970. godine iz rudnika “Bijelo Polje” proizvedeno je 164.000 t sirovog bentonita.

6.2.11.  Kvarcni pijesak
Na prostoru Crne Gore ležišta kvarcnih pjeskova su jedino otkrivena u miocenskim sedimentima okoline Ulcinja (lokalnosti: Zoganje, Škaret i Zekova šuma). Perspektivne rezerve ove mineralne sirovine su procijenjene na oko 7 miliona tona, sa relativno niskim sadržajem silicijuma – od 70 do 77%. Do sada nije eksploatisan kvarcni pijesak iz ovih ležišta. 
Posljednjih decenija prostor ovih ležišta u okolini Ulcinja je praktično urbanizovan (izgrađena su nova naselja), tako da je mogućnost valorizacije ove mineralne sirovine dovedena u pitanje.

6.2.12. Rožnaci
Na sjevernoj padini brda Vrmac, nalazi se ležište rožnaca, pod nazivom Vrdola, udaljeno oko 3 km prema sjeveroistoku od Tivta. Izgrađeno je od pločastih i tankoslojevitih jursko-krednih rožnaca, silicioznih glinaca, silifikovanih krečnjaka, kalkarenita i dr.  Istraživanjima u toku 1992 godine proračunate su rezerve rožnaca, C1 kategorije, u iznosu od 1.210.000 t, sa srednjim sadržajem SiO2 od 88,96%. Poluindustrijskim ispitivanjima dobijen je silikatni pijesak, krupnoće – 0,6+0,1 mm, sa sadržajem SiO2 preko 97% i Fe2O3 od 0,27%.
Silikatni pijesak, dobijen preradom ravnog rožnaca, može se koristiti u staklarskoj i vatrostalnoj industriji, za dobijanje abraziva, u građevinarstvu i hemijskoj industriji.
Nepovoljna okolnost za valorizaciju rožnaca je njegov položaj na Brdu Vrmac, koje je u zoni zaštite prirodnih resursa.
6.2.13. Morska so
Proizvodnja soli iz morske vode u Crnoj Gori vršila se u solani “Bajo Sekulić” u Ulcinju. Morska voda sadrži različita rastvorena jedinjenja od koje se dobija morska so, NaCl, jedinjenje sastavljeno od gasovitog hlorida (60%) i metala natrijuma (40%). Proizvodnja se odvija prirodnim (solarnim) i industrijskim (termokompresionim) uparavanjem. 
Prirodna so sadrži 92 do 95% NaCl, a industrijska oko 97% NaCl. Do kraja 2000. godine solana u Ulcinju je proizvela 1,355 miliona tona soli.


6.3. Ugalj

Ekonomski značajna ležišta uglja u Crnoj Gori nalaze se u jezerskim neogenim basenima na teritoriji pljevaljske i beranske opštine (slika 4). Ugalj iz pljevaljskih basena pripada mekim mrkim ugljevima, na prelazu ka tvrdim, tzv. mrkolignitski ugalj, dok je ugalj iz ležišta beranskih basena tvrdi mat mrki ugalj – ili mrki ugalj.

6.3.1. Ležišta uglja na teritoriji pljevaljske opštine

U široj okolini Pljevalja, u slivu rijeke Ćehotine, nalaze se pljevaljski, ljuće-šumaski i maočki ugljonosni basen i ležišta uglja “Otilovići”, “Bakrenjače”, “Mataruge” i “Glisnica”. U eksploataciji su pljevaljski i ljuće-šumanski ugljonosni basen, a neistraženo je ležište Mataruge. 
Pljevaljski ugljonosni basen - Pored ležišta uglja “Potrlica”, koje je u eksploataciji, basen čine i ležišta uglja “Kalušići”, “Grevo”, “Rabitlje” i “Komini” predstavljajući dijelove jedne geološke cjeline. Ležišta Potrlica, Kalušići, Grevo i Rabitlje se u kontinuitetu nadovezuju i međusobno nemaju prekid u ugljenom sloju, dok je ležište “Komini” vještački izdvojeno od ostalih ležišta pljevaljskog basena usled prekida vanbilansnim rezervama uglja u basenu ispod industrijskih objekata. 
Centralni dio ležišta “Komini” su vanbilansne rezerve zbog arheološkog nalazišta “Municipium S” u tom dijelu ležišta, tako da bilansni blokovi ovog ležišta čine njegov južni i sjeverni dio. Sjeverni dio ovog ležišta sa bilansnim rezervama uglja u granicama je urbanističke razrade PUP-a Opštine Pljevlja i razrađen je kroz DUP „Radosavac“  a prostor je rezervisan za industrijsku namjenu.
Ležišta “Potrlica” i “Kalušići” pljevaljskog basena su detaljno istražena na nivou istraženosti rezervi A, B i C1 kategorije, dok su ležišta Grevo, Komini i Rabitlje na nivou istraženosti C1 kategorije. Detaljna geološka istraživanja za ležišta Komini i Rabitlje u okviru basena su sprovedena i u toku je izrada Elaborata o klasifikaciji, kategorizaciji i proračunu rezervi u kom će biti sadržani i rezultati ovih istraživanja.
Pregled bilansnih rezervi uglja pljevaljskog ugljonosnog basena po ležištima i stanje na dan 31.12. 2017. godine dat je u narednoj tabeli:

Tabela 6.2. Pregled bilansnih rezervi uglja Pljevaljskog ugljonosnog basena po ležištima i stanje na dan 31.12. 2017. godine
	
OVJERENE  REZERVE PLJEVALJSKOG  UGLJONOSNOG BASENA
(Važeći Elaborati o klasifikaciji, kategorizaciji i proračunu rezervi)
	
BILANS UGLJA
(stanje 31.12.2017.god.)

	
Ležište
uglja
	
Datum obračuna
rezervi
	
Geološke rezerve 
(t)
	
Bilansne rezerve 
(t)
	
Prosječni
DTE 
(KJ/kg)
	
Eksploatacione
rezerve 
(t)
	
Eksploatisano
od  obračuna rezervi
(t)
	
BILANSNE REZERVE  UGLJA 
 (t)

	 “Potrlica”
	31.12.2016.
	37.521.201
	34.230.308
	11.746
	32.518.792 ( 5%)
	1.420.022
	32.810.286

	“Kalušići”
	31.12.2010.
	15.047.143
	15.047.143
	7.957
	12.790.071 (15%)
	
	15.047.143

	 “Komini”
	31.12.2010.
	6.998.563
	3.016.566
	11.515
	2.714.909 (10%)
	
	3.016.566

	 “Grevo”
	31.12.2010.
	2.633.668
	2.281.807
	12.442
	2.053.626 (10%)
	
	2.281.807

	“Rabitlje”
	31.12.2010.
	5.358.361
	5.358.361
	13.663
	4.822.525 (10%)
	
	5.358.361

	
	59.934.185
	
	58.514.163


Bilansne rezerve pljevaljskog basena na dan 31.12. 2017. god. iznose 58.514.163 t, dok ukupne količine otkrivke u okviru bilansne konture ležišta iznose 239.908.760 m3čm, što daje prosječni koeficijent otkrivke basena od 4,1 m3čm/t. 
Ugalj iz svih ležišta pljevaljskog basena po kvalitetu omogućuje plasman uglja za potrebe široke potrošnje. Izuzetak je ugalj iz ležišta “Kalušići” čiji je prosječni termički ekvivalent za ležište 7.957 KJ/kg. Homogenizacijom uglja iz ležišta “Kalušići” sa kvalitetnijim ugljem iz basena ili drugih ležišta uglja pljevaljske opštine može se omogućiti njegova valorizacija  za potrebe TE “Pljevlja”. 
Ljuće – Šumanski ugljonosni basen – Eksploatacija uglja ljuće-šumanskog basena odvijala se u periodu od 1980. do 2014. godine kada je iz ležišta “Ljuće I”, “Šumani II” i “Šumani I” ukupno otkopano 28.653.790 t uglja i 16.875.542 m3čm otkrivke (prosječni koeficijent otkrivke od 0,59 m3čm/t). Kompletne količine uglja otkopane iz ovog basena isporučene su za potrebe TE “Pljevlja”.

Tabela 6.3. Pregled bilansnih rezervi uglja Ljuće-šumanskog ugljonosnog basena po ležištima i stanje na dan 31.12. 2017. godine
	
OVJERENE  REZERVE LJUĆE - ŠUMANSKOG  
UGLJONOSNOG BASENA
(Važeći Elaborat o klasifikaciji, kategorizaciji i proračunu rezervi)
	
BILANS UGLJA
(stanje 31.12.2017.god.)

	
Ležište
uglja
	
Datum obračuna
rezervi
	
Geološke rezerve 
(t)
	
Bilansne rezerve 
(t)
	
Prosječni
DTE 
(KJ/kg)
	
Eksploatacione
rezerve 
(t)
	
Eksploatisano
od  obračuna rezervi
(t)
	
BILANSNE REZERVE 

 (t)

	“Ljuće I”
	31.12.2014.
	305.042
	269.957
	8.600
	256.459 ( 5%)
	-
	269.957

	“Ljuće II”
	31.12.2014.
	
	1.056.085
	5.572
	
	-
	1.056.085

	“Šumani I”
	31.12.2014.
	
	200.000
	7.684
	
	-
	200.000

	
	
	
	1.526.042
	
	
	
	1.526.042



Ovjerene bilansne rezerve uglja ljuće-šumanskog basena iznose 1.526.042 t od čega su: 1.056.085 t rezerve ležišta “Luće II”, 269.957 t rezerve doistraženog dijela ležišta “Ljuće I” i 200.000 t rezerve uglja u obodnom dijelu ležišta “Šumani I”. 
Na prostoru ljuće – šumanskog basena koji nije bio zahvaćen rudarskom aktivnošću neophodno bi bilo sprovesti kontrolna istražna bušenja u smislu potvrđivanja ugljenog sloja. Ukoliko bi se potvrdile dodatne rezerve uglja u okviru basena detaljnim geološkim istraživanjem, koje bi se sprovelo, sagledao bi se njihov ekonomski značaj i mogućnost njihove eksploatacije u okviru ukupnih preostalih rezervi basena.

Sl. 6.6. Pregledna karta ležišta ugljapljevaljskog područja sa objektima Rudnika uglja i TE Pljevlja
Ležište uglja “Glisnica” - Ovjerene bilansne rezerve uglja iznose 1.701.343 t, prosječnog kvaliteta 9.384 KJ/kg. Stepen istraženosti ležišta je na nivou B kategorije rezervi. Eksploatacione rezerve uglja ležišta iznose 1.531.208 t, sa pretpostavkom gubitaka u uglju u iznosu od 10%.  Za eksploataciju uglja u okviru bilansne konture ležišta potrebno je otkopati i odložiti u otkopani prostor  4.232.019 m3čm otkrivke, ostvarujući prosječni koeficijent otkrivke od 2,49 m3čm/t na površinskom kopu.
Ležište uglja “Otilovići” - Ovjerene bilansne rezerve uglja iznose 3.421.000 t, prosječnog kvaliteta 10.510 KJ/kg. Stepen istraženosti ležišta je na nivou B + C1 kategorije rezervi. Eksploatacione rezerve uglja ležišta iznose 3.078.900 t, sa pretpostavkom gubitaka u uglju u iznosu od 10%. Za eksploataciju uglja u okviru bilansne konture ležišta potrebno je otkopati i odložiti u otkopani prostor  11.887.300 m3čm otkrivke ostvarujući prosječni  koeficijent otkrivke od 3,47 m3čm/t na površinskom kopu.
PUP Opštine Pljevlja, 2011. god., u namjeni površina rezervisao je istražno - eksploatacioni prostor ležišta uglja “Otilovići” kao zonu ležišta uglja, ali isto tako i kao potencijalnu lokaciju radnih zona za koju daje Granice područja za razradu kroz PPPPN – Predlog. U okviru Predloga granica PPPPN je centralni i sjeverni dio ležišta “Otilovići”. Kasnije je ovaj prostor detaljno razrađen kroz Lokalnu studiju lokacije “Otilovići” sa smjernicama za izgradnju fabrike cementa.
Lokacija fabrike cementa u Otilovićima izabrana je kao najpovoljnija od tri lokacije u prethodno izrađenoj Studiji za izbor lokacije za izgradnju fabrike cementa, dok je njena izgradnja trebalo da bude planirana u funkciji eksploatacije laporca iz tehnogenog ležišta ove mineralne sirovine “Jagnjilo”. Ova činjenica ne treba da predstavlja barijeru u mogućnosti eksploatacije ležišta uglja “Otilovići” ukoliko se odgovorno dinamički usklade i planiraju eksploatacija uglja i proizvodnja cementa na ovom lokalitetu. 
Ležište uglja “Bakrenjače” - Ovjerene bilansne rezerve uglja iznose 1.332.313 t, prosječnog kvaliteta 10.296 KJ/kg. Stepen istraženosti ležišta je na nivou B+C1 kategorije rezervi. Eksploatacione rezerve uglja ležišta iznose 1.199.081 t, sa pretpostavkom gubitaka u uglju u iznosu od 10%.  Za eksploataciju uglja u okviru konture bilansnih rezervi potrebno je otkopati i odložiti u otkopani prostor  1.151.000 m3čm otkrivke ostvarujući prosječni koeficijent otkrivke od 0,86 m3čm/t na površinskom kopu.
Izgrađenost istražno - eksploatacionog prostora ležišta uglja „Bakrenjače“, kao postojeće stanje, mogao bi biti nepovoljan i presudan faktor pri preispitivanju ekonomskog značaja ovog ležišta.
Ležište uglja “Mataruge” - Ležište je nedovoljno istraženo i rezerve uglja na nivou C1 i C2 kategorije procijenjuju se na 8.300.000 t uglja. Podaci o kvalitetu iz 8 bušotina ukazuju na prosječnu - procjenjenu vrijednost DTE uglja od 8.350 KJ/kg, sa koeficijentom otkrivke 1,87 m3 čm/t . Procijenjene količine otkrivke u ležištu su na nivou od 15.500.000 m3čm.
Po procijenjenim rezervama ležište Mataruge spada u ležišta uglja srednje veličine i zaslužuje da se na njemu sprovedu detaljna geološka istraživanja, kako bi se proračunom potvrdile rezerve, dobili podaci o kvalitetu uglja i sagledao ekonomski značaj ležišta. 
Basen “Maoče” - Bilansne rezerve uglja basena “Maoče” iznose 109.900.000 t uglja, od čega je 90.100.000 t rezervi uglja na nivou istraženosti B kategorije, a 19.800.000 t rezervi uglja na nivou istraženosti C1 kategorije. Prosječan DTE bilansnih rezervi uglja iznosi 12.504 KJ/kg. Za eksploataciju uglja u okviru konture bilansnih rezervi potrebno je otkopati i odložiti u otkopani prostor 497.500.000 m3čm otkrivke sa prosječnim koeficijentom otkrivke od 4,53 m3čm/t na budućem površinskom kopu.
Bilansne rezerve uglja pljevaljske opštine, sa stanjem na dan 31.12.2017. godine, iznose 176.395.109t  i njihov pregled po ležištima dat je u sledećoj tabeli:

Tabela 6.4. Pregled bilansnih rezervi uglja na teritoriji opštine Pljevlja i stanje na dan 31.12. 2017. godine
	
OVJERENE  REZERVE UGLJA PLJEVALJSKE OPŠTINE  
 (Važeći ElaboratI o klasifikaciji, kategorizaciji i proračunu rezervi)
	
BILANS UGLJA
(stanje 31.12.2017.god.)

	
Ležište
uglja
	
Datum obračuna
rezervi
	
Geološke rezerve 
(t)
	
Bilansne rezerve 
(t)
	
Prosječni
DTE 
 (KJ/kg)
	
Eksploatacione
rezerve 
(t)
	Eksploatisano
od  obračuna rezervi
(t)
	BILANSNE REZERVE 

(t)

	 “Potrlica”
	31.12.2016.
	37.521.201
	34.230.308
	11.746
	32.518.792 ( 5%)
	1.420.022
	32.810.286

	“Kalušići”
	31.12.2010.
	15.047.143
	15.047.143
	7.957
	12.790.071 (15%)
	-
	15.047.143

	 “Komini”
	31.12.2010.
	6.998.563
	3.016.566
	11.515
	2.714.909 (10%)
	-
	3.016.566

	 “Grevo”
	31.12.2010.
	2.633.668
	2.281.807
	12.442
	2.053.626 (10%)
	-
	2.281.807

	“Rabitlje”
	31.12.2010.
	5.358.361
	5.358.361
	13.663
	4.822.525 (10%)
	-
	5.358.361

	PLJEVALJSKI 
UGLJONOSNI BASEN:
	59.934.185

	
	58.514.163

	“Ljuće I”
	31.12.2014.
	305.042
	269.957
	8.600
	256.459 ( 5%)
	-
	269.957

	“Ljuće II”
	31.12.2014.
	
	1.056.085
	5.572
	
	-
	1.056.085

	“Šumani I”
	31.12.2014.
	
	200.000
	7.684
	
	-
	200.000

	LJUĆE – ŠUMANSKI 
UGLJONOSNI BASEN:
	
1.526.042
	
	
	
	1.526.042

	“Glisnica”
	31.12.2011.
	1.759.627
	1.701.343
	9.384
	1.531.209 (10%)
	-
	1.701.343

	“Otilovići”
	31.12.1992.
	
	3.421.248
	10.510
	3.079.122 (10%)
	-
	3.421.248

	 “Bakrenjače”
	31.12.1995.
	
	1.332.313
	10.296
	1.199.081 (10%)
	-
	1.332.313

	„Mataruge“
	
	8.300.000 *
	
	
	
	
	

	
MAOČKI UGLJONOSNI BASEN:
	
109.900.000
	
12.504
	
	
-
	
109.900.000

	
UKUPNO REZERVE UGLJA PLJEVALJSKE OPŠTINE:
	
177.815.131
	
	
	
1.420.022
	
176.395.109


* Procijenjene rezerve - ležište uglja “Mataruge” nije detaljno geološki istraženo.

Stepen istraženosti ležišta uglja pljevaljske opštine i potrebe doistraživanja
Ležišta pljevaljskog basena „Potrlica“ i „Kalušići“ su detaljno istražena A+B+C1 kategorije istraženosti, dok su ležišta uglja „Grevo“, „Komini“ i „Rabitlje“ na nivou istraženosti C1 kategorije. Sjeverni dio ležišta „Komini“ i ležište „Rabitlje“ su prethodnih godina doistraženi i rezultati istraživanja se obrađuju u Elaboratu o rezervama čija je izrada u toku. U narednom periodu biće doistrađeno i ležište „Grevo“.
Takođe, detaljno su istražene rezerve obodnih dijelova ležišta „Šumani I“ i „Ljuće I“ i ležište „Ljuće II“ kao preostale rezerve ljuće – šumanskog basena, kao i ležišta uglja „Glisnica“, „Otilovići“ i „Bakrenjače“ i Basen Maoče.
U narednom periodu predstoji detaljno geološko istraživanje ležišta uglja „Mataruge“ čije rezerve su procijenjene na 8.300.000 t. Takođe, racionalno bi bilo i doistraživanje prostora ljuće-šumanskog basena koji nije bio obuhvaćen rudarskom aktivnošću  u prethodnom periodu u smislu potvrđivanja ugljenog sloja i sagledavanja ekonomskog značaja preostalih rezervi uglja ovog basena. 
Sva ležišta koja su detaljno istražena zadovoljavaju kriterijum procentualne zastupljenosti rezervi A i B kategorije istraženosti za izradu projektne dokumentacije, a uz druge potrebne uslove i za otvaranje ležišta. 
Ispred fronta rudarskih radova na ležištima uglja koja su u eksploataciji prema Zakonu o geološkim istraživanjima izvodiće se i detaljna geološka istraživanja terena.
Postoji i manji broj lokaliteta na kojima se prema osnovnim geološkim istraživanjima nalazi ugalj ali su oni do sada ostali neistraženi (Bušnje, Brvenica, Rađevići, Potpeće, Tješanj i dr).

Prostorno – planska dokumentacija
Prostornim planom Crne Gore prostor ležišta uglja pljevaljske opštine rezervisan je kao prostor posebne namjene za istraživanje i eksploataciju mineralnih sirovina, a PUP-om Opštine Pljevlja, Izmjenama i dopunama PUP-a Opštine Pljevlja i Izmjenama i dopunama DPP „TE Pljevlja“ preuzeta je namjena prostora i definisane su prostorno-planske smjernice za korišćenje prostora ovih ležišta za detaljna geološka istraživanja i eksploataciju uglja.

6.3.2. Ležišta uglja na teritoriji beranske opštine

Na teritoriji Opštine Berane mogu se izdvojiti dva basena mrkog uglja i to beranski i polički ugljeni basen. U okviru beranskog basena izdvojena su četiri revira, odnosno ležišta uglja: Budimlja, Petnjik, Zagorje i Berane. 
[image: ]
Sl. 6.6. Projekcije kontura ležišta uglja na teritoriji opštine Berane
Ugljene basene beranske opštine izgrađuju oligomiocenski sedimenti sa ugljem u dolini Lima na kojima se najvećim dijelom nalazi i grad Berane. Površine su od oko 28 km2. U starijim djelovima tercijarnih naslaga deponovane su različite gline u kojima je nabušeno oko 20 slojeva uglja. Sa desne strane Lima, tercijarne sedimente izgrađuju laporci u čijem se podinskom dijelu nalaze slojevi uglja od ekonomskog značaja. U mlađim djelovima stuba laporaca, međutim, nalaze se slojevi uglja ograničenog rasprostranjenja i značaja.
Ležište Budimlja - Eksploatacija uglja na ovom ležištu počinje 1959. godine i traje do 1980. Godine do kada ukupno otkopano jamskim putem oko 1.626.000 t uglja.
Ležište Petnjik – u ležištu su konstatovana su tri ugljena sloja: glavni ugljeni sloj razvijen je na čitavom prostoru revira, debljine od 4,0 do 6,2 m, srednje oko 3,5 m, prvi podinski sloj uglja sa ograničenim rasprostranjenjem i manje debljine od glavnog na rastojanju od oko 8 m od glavnog ugljenog sloja i drugi podinski sloj manjih dimenzija i značaja od prvog. 
Ugalj iz ležišta Petnjik se eksploatiše jamskim putem, ali njegova složena tektonska građa znatno otežava mogućnost primjene masovnih metoda otkopavanja. Kompletne količine uglja koje se eksploatišu iz jame “Petnjik“ isporučuju se prema TE „Pljevlja“. U periodu 2016-2017. godine iz ovog rudnika proizvedeno je ukupno 102.920 t uglja. Bilansne rezerve ovog ležišta sa stanjemna dan 31.12. 2017. god iznose 21.656.405 t, sa prosječnog DTE od 13.253 KJ/kg.
Ležište Zagorje- predstavlja izduženo ležište uglja, dužine oko 2,5 km i širine 0,6 km. Ovdje se javljaju dva sloja uglja: glavni i prvi podinski, a u centralnom dijelu razvijen je samo glavni sloj uglja, srednje debljine od 2,5 do 3,0 m, dok je debljina podinskog sloja oko 1,8 m. Najveći dio površine ovog ležišta je gusto naseljen i pitanje je da li se i koliko njegovih rezervi može eksploatisati. Geološke (bilansne) rezerve ovog ležišta iznose 3.3 miliona tona.
Ležište Berane - obuhvata terene ispod Lima, grada Berana, aerodroma i naselja: Dolac, Lužac, donja Rženica i Luge. Potencijalne rezerve uglja C1 i C2 kategorije, u ovom ležištu pripadaju vanbilansnoj klasi, a iznose oko 103 miliona tona. Realno je pretpostaviti da će u budućnosti biti moguće valorizovati makar dio rezervi uglja iz ovog ležišta.
Polički basen - ima površinu oko 12 km2. Glavni sloj uglja u ovom ležištu nalazi se na dubini, od 50 do 220 m, a na odstojanju od paleoreljefa od 15 do 25 m. Mjestimično se u okviru povlate javljaju manji slojevi uglja ograničenog rasprostranjenja i složene građe.  Geološke (bilansne) rezerve ovog ležišta iznose 11.8 miliona tona, a vanbilansne 10.7 miliona tona uglja.
Pregled rezervi uglja Beranske opštine, sa stanjem 31.12. 2015. godine - Elaborat o klasifikaciji kategorizaciji i proračunu rezervi dat je u narednoj tabeli:
Tabela 6.5. Pregled rezervi uglja na teritoriji opštine Berane, stanje na dan 31.12. 2015.
	Ležište
	Bilansne rezerve (t)
	Vanbilansne (t)
	Geološke
(t)

	
	B
	C1
	B+C1
	
	

	PETNJIK
	6 119 193
	15 640 132
	21 759 325
	13 494 051
	35 253 376

	POLICA
	5 084 391
	6 711 032
	11 795 423
	10 747 783
	22 543 206

	ZAGORJE
	
	3 348 690
	3 348 690
	182 112
	3 530 802

	BERANE
	
	
	
	103 624 527
	103 624 527

	UKUPNO
	11 203 584
	25 699 854
	36 903 438 
	128 048 473
	164 951 911


Ukupne bilansne rezerve uglja u beranskoj opštini iznose 36.903.438 tona.
Valorizacija uglja iz ležišta značajno je opterećena nepovoljnim prostornim položajem slojeva uglja, njihovom složenom građom a naročito složenom tektonskom strukturom pa je vrlo teško obezbijediti masovnu proizvodnju uglja.










7. VRSTE, KVALITET, OBIM I NAMJENA MINERALNIH SIROVINA 
KOJE SE EKSPLOATIŠU I PLANIRAJU ZA EKSPLOATACIJU

Državnim planom eksploatacije mineralnih sirovina u periodu 2019-2028. godina, predviđena je eksploatacija metaličnih, nemetaličnih i energetskih čvrstih  mineralnih sirovina. Eksploatacija metaličnih mineralnih sirovina u Crnoj Gori, tradicionalno počiva na crvenim boksitima i rudi olova i cinka. Ruda bakra označena je kao značajan potencijal. Nemetalične mineralne sirovine zastupljene su jedino kroz proizvodnju nemetala-građevinskih materijala: arhitektonsko-građevinskog i tehničko-građevinskog kamena, te karbonatnih punila u manjem obimu. Mrkolignitni i mrki ugalj predstavljaju osnovnu energetsku sirovinu za proizvodnju električne energije i široku potrošnju. U Planu su naglašeni potencijali ostalih mineralnih sirovina u Crnoj Gori, sa namjerom da se pitanje pokretanja razvoja industrije na bazi mineralnih sirovina aktualizuje, prvenstveno u domenu nemetala-industrijskih minerala, ali i metaličnih mineralnih sirovina.

7.1. Projekcija eksploatacije uglja u Crnoj Gori za period 2019-2028. godine
Trenutno se u Crnoj Gori vrši eksploatacija uglja na površinskom kopu „Potrlica“ pljevaljskog i u jami „Petnjik“ beranskog ugljonosnog basena.
Projekcija eksploatacije uglja u Crnoj Gori za naredni desetogodišnji period data je na osnovu sagledavanja mogućnosti plasmana uglja i postojećih kapaciteta rudnika, vodeći računa o potpunom iscrpljenu ovjerenih rezervi uglja i racionalnom planiranju dinamike otvaranja ležišta uglja u smislu homogenizacije uglja i njegovom plasmanu za potrebe TE „Pljevlja“. 
Termoelektrana “Pljevlja” kao najveći potrošač uglja glavni je nosilac razvoja termoenergetskog sektora u Crnoj Gori. Prosječna godišnja potrošnja uglja postojećeg bloka TE “Pljevlja” instalisane snage 210 MW od početka njenog rada iznosi oko 1.400.000 t, kvaliteta iznad 9.211 KJ/kg.
Revitalizacijom i modernizacijom TE „Pljevlja“ povećana je instalisana snaga postrojenja na 225 MW i produžen vijek postojećeg bloka za 25 godina, što predstavlja potrebu za potrošnjom 35 miliona tona za njegovo uredno snabdjevanje 
Godišnji obim eksploatacije uglja na površinskom kopu „Potrlica“ predstavlja 1.650.000 t od čega se 1.400.000 t uglja isporučuje prema TE „Pljevlja“, a oko 250.000 t uglja prema tržištu široke potrošnje regiona.
Dinamikom otvaranja ležišta uglja vodilo se računa da se godišnji obim eksploatacije na nivou ležišta uglja pljevaljske opštine poveća sa 1.650.000 t uglja, koliko je projekcijom za naredni desetogodišnji period predviđeno, na godišnji obim potreban za nesmetan rad u slučaju izgradnje novog proizvodnog objekta koji bi kao sirovinu koristio dijelom i ugalj. Povećanje godišnjeg obima eksploatacije iz ležišta uglja pljevaljske opštine sa 1.650.000 t na potrebni nivo moguće je realizovati otvaranjem ležišta uglja „Kalušići“, što je dinamikom predviđeno u 2025. godini i ležišta uglja „Otilovići“ u 2027. godini.



Državni plan eksploatacije mineralnih sirovina za period 2019-2028. godine

Tabela br. 7.1. Projekcija eksploatacije uglja u Crnoj Gori za period 2019 - 2028. godina 
	LEŽIŠTA

	DTE
(KJ/kg)
	2019.
(t)
	2020.
(t)
	2021.
(t)
	2022.
(t)
	2023.
(t)
	2024.
(t)
	2025.
(t)
	2026.
(t)
	2027.
(t)
	2028.
(t)
	2019-2028.
(t)

	
PLJEVALJSKI  BASEN
	
	

	Potrlica
	11746
	1.650.000
	1.350.000
	1.350.000
	1.050.000
	1.050.000
	1.050.000
	850.000
	850.000
	850.000
	850.000
	10.900.000

	Kalušići
	7957
	
	
	
	
	
	
	500.000
	500.000
	500.000
	500.000
	2.000.000

	Komini
	
	
	
	
	
	
	
	
	
	
	
	

	Grevo
	
	
	
	
	
	
	
	
	
	
	
	

	Rabitlje
	
	
	
	
	
	
	
	
	
	
	
	

	
LJUĆE- ŠUMANSKI BASEN
	
6384
	
	
300.000
	
300.000
	
300.000
	
300.000
	
300.000
	
	
	
	
	
1.500.000

	Ležište “Glisnica”
	9384
	
	
	
	300.000
	300.000
	300.000
	300.000
	300.000
	
	
	1.500.000

	Ležište “Otilovići”
	10510
	
	
	
	
	
	
	
	
	300.000
	300.000
	600.000

	
UKUPNO  PROJEKCIJA
EKSPLOATACIJE UGLJA
PLJEVALJSKE  OPŠTINE
	
	

1.650.000
	

1.650.000
	

1.650.000
	

1.650.000
	

1.650.000
	

1.650.000
	

1.650.000
	

1.650.000
	

1.650.000
	

1.650.000
	

16.500.000

	
PLASMAN UGLJA IZ LEŽIŠTA PLJEVALJSKE OPŠTINE SA PROSJEČNOM (PONDERISANOM) TOPLOTNOM VRIJEDNOŠĆU


	Isporuka za TE ”Pljevlja”
	
	1.400.000
	1.400.000
	1.400.000
	1.400.000
	1.400.000
	1.400.000
	1.400.000
	1.400.000
	1.400.000
	1.400.000
	14.000.000

	Prosječni DTE (KJ/kg)
	
	11746
	10597
	10597
	10091
	10091
	10091
	9325
	9325
	9566
	9566
	10100

	Široka potrošnja
	
	250.000
	250.000
	250.000
	250.000
	250.000
	250.000
	250.000
	250.000
	250.000
	250.000
	2.500.000

	Prosječni DTE (KJ/kg)
	
	11746
	11746
	11746
	11746
	11746
	11746
	11746
	11746
	11746
	11746
	11746

	

	PROJEKCIJA EKSPLOATACIJE UGLJA BERANSKE OPŠTINE
· Ležište “Petnjik”
	13.253
	150.000
	150.000
	150.000
	150.000
	150.000
	150.000
	150.000
	150.000
	150.000
	150.000
	1.500.000

	

	UKUPNO PROJEKCIJA
EKSPLOATACIJE UGLJA
UCRNOJ GORI
	
	1.800.000
	1.800.000
	1.800.000
	1.800.000
	1.800.000
	1.800.000
	1.800.000
	1.800.000
	1.800.000
	1.800.000
	18.000.000




Godišnji obim eksploatacije uglja iz jame „Petnjik“ sa postojećim sistemom eksploatacije uz investicije koje koncesionar planira realno je projektovati na 150.000 tona. Za veći obim proizvodnje na godišnjem nivou iz ovog ležišta neophodno je sprovesti doistraživanje ležišta i uvesti produktivniji i savremeniji sistem eksploatacaije što zahtijeva znatno veći obim investicionog ulaganja u Rudnik.

Projekcija eksploatacije ovjerenih rezervi uglja u Crnoj Gori u funkciji potrošnje uglja u TE “Pljevlja” i plasmana na tržištu široke potrošnje za period 2019-2028. godine data je u Tabeli 7.1. 
Iz Projekcije eksploatacije uglja u Crnoj Gori za period 2019 - 2028. godina, Tabela br. 7.1., otvaranje i početak eksploatacije uglja iz ležišta planirani su sljedećom dinamikom:
· 2020. godina - eksploatacija preostalih rezervi uglja ljuće–šumanskog basena (5 godina - sa godišnjim obimom eksploatacije od 300.000 t uglja). Pri čemu bi se nastavilo sa doistraživanjem ostalih dijelova ljuće – šumanskog basena koji nisu bili zahvaćeni dosadašnjom rudarskom aktivnošću.
· 2022. godina - eksploatacija uglja ležišta “Glisnica” (5 godina - sa godišnjim obimom eksploatacije od 300.000 t uglja). Pri čemu treba nastaviti sa doistraživanjem pljevaljskog ugljonosnog basena.
· 2025.godina - eksploatacija uglja ležišta “Kalušići” (4 godine - sa godišnjim obimom eksploatacije od 500.000 t uglja)
· 2027.godina - eksploatacija uglja ležišta “Otilovići” (2 godine - sa godišnjim obimom eksploatacije od 300.000 t uglja) po završetku eksploatacije ležišta “Glisnica”. 
Do kraja 2024.godine na površinskom kopu “Potrlica” bi se izeksploatisalo 7.500.000 t uglja, kada bi se stvorili uslovi za vraćanje rijeke Ćehotine preko odlagališnog prostora kanalom u pravcu njenog prirodnog toka i početak  eksploatacije ležišta “Kalušići”.
Završetkom eksploatacije ležišta “Glisnica” krajem 2026. godine počinje eksploatacija ležišta “Otilovići” kao potreba homogenizacije uglja za potrebe TE “Pljevlja”. Tako su u 2027. godini pored aktivnog površinskog kopa “Potrlica” aktivni i površinski kopovi “Kalušići” i “Otilovići” i kapacitet eksploatacije uglja je moguće dugoročno povećati na obim potreban za nesmetan rad u slučaju izgradnje novog proizvodnog objekta.
Detaljnim geološkim istraživanjem i potvrdom rezervi i kvaliteta uglja u ležištu „Mataruge“, ovo ležište bi se moglo planirati za buduću eksploataciju, što bi dovelo do promjene u projektovanoj dinamici u periodu 2019-2028.godine.
Projekcija eksploatacije uglja iz jame „Petnjik“ sa postojećim sistemom eksploatacije i investicije koje koncesionar planira je eksploatacija na godišnjem nivou od 150.000 t, odnosno 1,5 miliona tona u narednih deset godina.  
Za veći obim proizvodnje na godišnjem nivou iz ovog ležišta neophodno je sprovesti doistraživanje ležišta i uvesti produktivniji i savremeniji sistem eksploatacaije što zahtijeva znatno veći obim investicionog ulaganja u rudnik. Takođe, za ležište uglja „Police“ neophodno bi bilo sprovesti geološka doistraživanja sa ciljem dobijanja potpunijih informacija o ležištu kako bi se mogao sagledati njegov ekonomski značaj. 
Projekcija eksploatacije uglja iz jame „Petnjik“ sa postojećim sistemom eksploatacije i investicije koje koncesionar planira je eksploatacija na godišnjem nivou od 150.000 t, odnosno 1,5 miliona tona u narednih deset godina.  
Za veći obim proizvodnje na godišnjem nivou iz ovog ležišta neophodno je sprovesti doistraživanje ležišta i uvesti produktivniji i savremeniji sistem eksploatacaije što zahtijeva znatno veći obim investicionog ulaganja u rudnik. Takođe, za ležište uglja „Police“ neophodno bi bilo sprovesti geološka doistraživanja sa ciljem dobijanja potpunijih informacija o ležištu kako bi se mogao sagledati njegov ekonomski značaj. 

7.2. Metalične mineralne sirovine

U prethodnim poglavljima opšteg dijela plana je naglašeno a u posebnim poglavljima detaljno obrađeno pitanje projekcija geoloških istraživanja i eksploatacije metaličnih mineralnih sirovina po vrstama u Crnoj Gori, za planski period od deset godina. 

Crveni boksiti
Planirani obim eksploatacije rude crvenog boksita u Crnoj Gori za period 2019-2029. godina baziran je na postojećim kapacitetima rudnika boksita, koncesionara Uniprom-metali d.o.o., na ležištima: “Zagrad”, “Biočki stan” i “Štitovo II”, kao i na rezervama ležišta Đurakov do I. Ovjerene geološke rezerve i kvalitet, odnosno srednji hemijski sadržaj glavnih oksida prikazan je u tabeli 7.2.

Tabela 7.2: Ovjerene geološke rezerve i kvalitet boksita u ležištima: Zagrad, Biočki stan, Štitovo (stanje 31.12.2015.) i Biočki stan (stanje 31.12. 2006.)
	Ležište
	Kategorija rezervi
	Geološke rezerve (t)
	Srednji sadržaj u %

	
	
	
	Al2O3
	SiO2
	Fe2O3
	TiO2
	CaO
	G.Ž.

	Zagrad
	A+B+C1
	2.923.795
	59,85
	2,55
	20,75
	2,95
	0,57
	12,88

	Đurakov do I
	A+B+C1
	4.169.480
	57,98
	4,94
	20,48
	2,90
	0,56
	12,68

	Biočki stan
	A+B+C1
	7.943.839
	58,82
	3,71
	20,84
	22,94
	0,64
	12,74

	Štitovo II
	A+B
	4.142.774
	53,87
	11,40
	19,04
	2,59
	0,47
	12,37


Podzemna eksploatacija boksita na ležištima „Zagrad”, „Biočki stan” i “Đurakov do I”  otkopavanje rude vršiće se podetažnom metodom sa zarušavanjem krovine, koja se sastoji iz sljedećih tehnoloških faza rada:
Pripremni radovi:
· izrada pripremnih hodnika kroz krečnjak  bušenjem i miniranjem, 
· provjetravanje radilišta,
· utovar odminiranog krečnjaka u kamione i transport do odlagališta na površini,
· podgrađivanje pripremnih hodnika u dijelu zarušavanja,
Radovi na eksploataciji:
· izrada otkopnih hodnika kroz rudu  bušenjem i miniranjem, 
· provjetravanje radilišta,
· masovno otkopavanje rude iz krova otkopnih hodnika,
· utovar rude u kamione i transport do rudne deponije.
Eksploatacija rude i otkrivke na površinskom kopu „Štitovo II” vršiće se diskontinualnom tehnologijom, koja se sastoji iz sljedećih tehnoloških faza rada:
· priprema stijenskog materijala (rude i otkrivke) bušenjem i miniranjem, 
· utovara rude u kamione i transport do industrijskog kolosjeka rudnika,
· utovar otkrivke u kamione i transport do odgovarajućeg odlagališta, 
· odlaganje i planiranje otkrivke na odlagalištima, i
· rekultivacija degradiranih površina.

U tabeli 7.3. kao početno stanje rezervi boksita za period trajanja plana eksploatacije u Crnoj Gori do 2029. godine, prikazana je projekcija očekivanog stanja geoloških rezervi u ležištima na kojima je eksploatacija u toku: Zagrad, Biočki stan i Štitovo II, kao i u ležištu Đurakov do I, na kraju 2018. godine, plan eksploatacije u narednih deset godina sa uračunatim gubicima i, na kraju, očekivano stanje rezervi u ovim ležištima na kraju 2028. godine.
Zatvaranjem Fabrike za proizvodnju glinice u Kombinatu aluminijuma Podgorica, 2009. godine, u Crnoj Gori se prestalo sa tehnološkom preradom crvenih boksita. Od tada cjelokupna proizvodnja crvenih boksita se izvozi, od 2016. godine najvećim dijelom u NR Kinu i to u obimu od oko 750.000 t kvalitetnih boksita godišnje. 

Tabela 7.3: Predlog obima eksploatacije za period 2020-2028. i projekcija stanja geoloških i eksploatacionih rezervi crvenih boksita u ležištima Zagrad, Štitovo II, Biočki stan i Đurakov do I 
	Ležište
	Zagrad
	Štitovo II
	Biočki stan
	Đurakov do I
	UKUPNO

	Kategorija rezervi
	A+B+C1
	A+B+C1
	A+B+C1
	A+B+C1
	A+B+C1

	Očekivano stanje geoloških rezervi rude na 31.12.2018. (t)
	1301973
	4045414
	7231828
	4169480
	16748695

	Predlog eksploatacije
	800000
	2000000
	3000000
	1800000
	7600000

	2019-2029. (t)
	
	
	
	
	

	Projektovani gubici (10% površinska i 33% podzemna eksplooatacija) (t)
	264000
	132000
	1584000
	567600
	2547600

	Preostale geološke rezerve
	237973
	1913414
	2647828
	1801880
	6601095

	stanje 31.12.2028. (uslovno) (t)
	
	
	
	
	

	Preostale eksploatacione rezerve
	159442
	1281987
	1774045
	1207260
	4422734

	stanje 31.12.2028. (uslovno) (t)
	
	
	
	
	


Iz prikazanih podataka se vidi da će Crna Gora u 2029. godinu ući sa svega 4.4 miliona tona eksploatacionih rezervi crvenih boksita u ležištima u kojima se sada vrši eksploatacija. 
Iz tog razloga je neophodno stvaranja uslova za intenziviranje geoloških doistraživanja postojećih ležišta i povećanje stepena istraženosti geoloških rezervi, kao i planiranje i realizacija osnovnih i detaljnih istraživanja sa ciljem utvrđivanja novih ležišta, a sve u cilju zadržavanja kontinuiteta proizvodnje.
Postojeći potencijal za buduća geološka istraživanja i eksploataciju crvenih boksita se ogleda u dokazanim  geološkim rezervama, posebno u ležištima: Liverovići, Kutsko brdo, Bršno, Crvenjaci, Bajov do, Đelov do, Dragalj i dr. (tabela 7.4), kao i perspektivnim rezervama na širem području Nikšićke župe, naročito na širem prostoru Kutskog brda i Podplanininika, odnosno na prostoru Blok br. 4. 
Valorizacija niskokvalitetnih, bemitsko-kaolinitskih boksita sa povišenim sadržajem silicije i nešto nižim sadržajem aluminije moguća je kroz miješanje sa visokokvalitetnim boksitima i formiranje kompozita zadovoljavajućeg kvaliteta za upotrebu u Al-industriji, kakav je slučaj bio sa boksitima iz ležišta Liverovići, Borova brda, Štitovo II i dr. Pored proizvodnje aluminijuma značajne su, i treba razmatrati mogućnosti primjene u industriji vatrostalnih materijala, proizvodnji aluminijumskih soli, industriji cementa, abraziva, keramike, boja, lakova, papira i dr.
Tabela 7.4:Stanje dokazanih, otkopanih i preostalih (neotkopanih) rezervi crvenih boksita u Crnoj Gori, u ležištima van eksploatacionih polja 
	R.B.
	Ležište
Pojava
	Dokazane rezerve

	Otkopane rezerve + gubici
	Geološke rezerve
	Sadržaj
	Modul
Al2O3/
SiO2

	
	
	
	
	
	Al2O3
	SiO2
	

	A. RUDNI REJON VOJNIK-MAGANIK

	1.
	LAZ
	143.000
	-
	143.000
	54,98
	10,75
	5,11

	2.
	LIVEROVIĆI
	7.222.000
	1.894.000
	5.328.000
	51,91
	14,28
	3,64

	3.
	STRAŠNICA
	242.000
	-
	242.000
	43,50
	23,60
	1,84

	4.
	JAVORAK (Konjsko)
	251.000
	-
	251.000
	49,90
	15,50
	3,22

	5.
	KUTSKO BRDO
	2.515.000
	2.271.000
	244.000
	57,00
	6,50
	8,77

	6.
	PODPLANINIK  II
	224.000
	-
	224.000
	57,45
	5,16
	11,13

	7.
	BOROVNIK
	739.000
	-
	739.000
	60,11
	3,33
	18,05

	8.
	GREBENICI
	613.000
	-
	613.000
	47,80
	19,30
	2,48

	
	A  UKUPNO
	11.949.000
	4.165.000
	7.784.000
	
	
	

	B. RUDNI REJON PREKORNICA

	9.
	BRŠNO (Raline)
	2.580.000
	-
	2.580.000
	47,45
	17,11
	2,77

	10.
	CRVENJACI
	2.250.000
	-
	2.250.000
	47,15
	19,81
	2,38

	11.
	BOROVA BRDA
	1.585.000
	2.105.000
	300.000
	50,80
	15,24
	3,33

	12.
	MEĐUGORJE
	110.000
	-
	110.000
	45,74
	23,53
	1,94

	
	B. UKUPNO
	6.525.000
	2.105.000
	5.240.000
	
	
	

	C. RUDNI REJON ZAPADNE CRNE GORE

	13.
	CRVENI DO (Velimlje)
	175.000
	102.000
	72.000
	47,34
	3,93
	12,04

	14.
	BAJOV DO
	1.197.000
	43.000
	1.154.000
	33,00
	17,87
	2,70

	15.
	MAOČIĆI
	230.000
	-
	230.000
	42,12
	18,11
	2,32

	16.
	KOVAČEV DO
	331.000
	-
	331.000
	49,30
	15,43
	3,18

	17.
	ĐELOV DO
	2.942.000
	-
	2.942.000
	46,34
	21,17
	2,18

	18.
	DRAGALJ
	777.000
	-
	777.000
	50,20
	15,70
	3,18

	
	C. UKUPNO
	5.652.000
	145.000
	5.507.000
	
	
	


Imajući u vidu značajne geološke rezerve boksita i često relativno malu debljinu povlatnih sedimenata što omogućava i niže troškove eksploatacije, uz povoljne mogućnosti plasmana na tržištu ili razvoja prerađivačkih kapaciteta u Crnoj Gori, može se očekivati veća zainteresovanost investitora za ulaganja u detaljna geološka istraživanja i buduću eksploataciju i ove grupe ležišta boksita, odnosno njihovu valorizaciju. 
Dosadašnja saznanja, kako je ranije istaknuto, ukazuju da su najperspektivniji tereni sa jurskim boksitima – tereni Nikšićke Župe, i to oni gdje boksiti u podini imaju gornjotrijaske krečnjake. 
Na izadi tehničke dokumentacije za dodjelu koncesija za detaljna geološka istraživanja i eksploataciju mineralnih sirovina, plana dodjele koncesija u skladu sa javnim interesom, kao i zainteresovanosti investitora, pored prikazanih podataka o obimu planirane eksploatacije zasnovanog na već dodjeljenim koncesijama, treba računati i sa pokretanjem osnovnih i detaljnih geoloških istraživanja i na drugim ležištima sa dokazanim rezervama, kao i na izdvojenim perspektivnim prostorima prvog i drugog stepena perspektivnosti. 
U prvom redu, kao najineresantniji, izdvojen je prostor Bloka br. 4 u rudnom rejonu Vojnik-Maganik, koji pripada terenima prvog stepena perspektivnosti (vidi poglavlje 6), a potom i ležišta sa dokazanim rezervama i različitim stepenom istraženosti: Liverovići, Kutsko brdo, Podplaninik II, Borovnik, Grebenici, Bršno, Crvenjaci, Đelov do, Bajov do, Dragalj i dr.
Povećanje sirovinske baze kroz intenziviranje geoloških istraživanja, potvrdu postojećih rezervi kroz povećanje stepena istraženosti i dokazivanje novih rezervi, proširenje mogućnosti upotrebe i na druge industrijske grane u zavisnosti od uslova kvaliteta boksita, omogućilo bi povećenje planirane proizvodnje boksita u Crnoj Gori, u odnosu na postojeću. 
Samo u slučaju pronalaska prognoziranih ležišta sa rezervama od oko 9 miliona tona boksita, može se pretpostaviti da se na prostoru „Bloka br. 4“, u zavisnosti od kapaciteta eksploatacije i zahtjeva tržišta, može organizovati eksploatacija boksita u trajanju od 20 do 30 godina, sa godišnjim kapacitetetom proizvodnje od 300.000 do 450.000 t boksita.
Mogućnost plasmana boksita sa visokim sadržajem silicije je ograničena, u prvom redu zbog relativno niske cijene i potražnje, ali i nerazvijenih industrijskih kapaciteta za proizvodnju vatrostalnih materijala, aluminijumskih soli, cementa, abraziva i dr. No i pored toga, ne treba isključiti mogućnosti valorizacije i ovih boksita u narednim godinama.


Olovo icink

Predlog obima eksploatacije rude olova i cinka u Crnoj Gori za period 2019-2028. godina baziran je na ovjerenim rezervama prikazanim u tabeli 7.5 i postojećim kapacitetima rudnika Šuplja stijena. 

Tabela 7.5:Ovjerene geološke rezerve rude olova i cinka u ležištu Šuplja Stijena
	Revir
	Kategorija
	Rezerve
	Sadržaj metala
	Količina metala

	
	
	
	Pb
%
	Zn %
	Ag (g/t)
	Pb (t)
	Zn (t)
	Ag (kg)

	Istočna struktura
	B+C1
	7.338.321
	0,38
	1,65
	16,15
	27.954
	121.400
	118.804

	Stara jama
	B+C1
	5.303.798
	2,60
	1,50
	16,44
	132.499
	76.915
	87.194

	Zapadna struktura
	B+C1
	3.814.607
	1,55
	2,32
	16,17
	52.433
	79.810
	58.452

	UKUPNO
	B+C1
	16.256.926
	1,21
	1,75
	16,25
	240.262
	278.125
	264.450



Eksploatacija rude cinka i olova na rudniku Šuplja Stijena obavlja se površinskim putem i u narednom periodu će se odvijati u tri faze: 
· I fazaje zahvat kopa u centralnom dijelu postojećeg kopa, u nastavku trenutnih radova, 
· II faza predstavlja širenje trenutnog površinskog kopa u sjeverozapadnom dijelu i planirana je kao prelazna faza do jedinstvene završne konture površinskog kopa Šuplja Stijena, dok 
· III fazapredstavlja finalno proširenje kopa nakon prethodne, to jest završnu konturu jedinstvenog površinskog kopa Šuplja Stijena. 

Godišnji kapacitet na eksploataciji rude iznosi 510.000 tona, dok je minimalan kvalitet rude na ulazu u proces predkoncentracije 2,5-2,6% Zn+Pb.
Eksploatacija rude i otkrivke na površinskom kopu Šuplja Stijena vršiće se diskontinualnom tehnologijom, koja se sastoji iz sljedećih tehnoloških faza rada:
· priprema stijenskog materijala (rude i otkrivke) bušenjem i miniranjem, 
· utovara rude u kamione i transport do primarne drobilice kod postrojenja za pripremu rude (predkoncentraciju),
· utovar otkrivke u kamione i transport do odgovarajućeg odlagališta, 
· odlaganje i planiranje otkrivke na odlagalištima, i
· rekultivacija degradiranih površina.
Shodno navedenim parametrima izvršeno je planiranje eksploatacije rude za narednih 10 godina koje iznosi 5.100.000 t (tabela 7.6), odnosno 510.000 t godišnje (tabela 7.7). 
U slučaju zadržavanja istog kapaciteta proizvodnje u narednom periodu, što u prvom redu zavisi od tržišnih uslova odnosno cijene koncentrata i metala, preostale geološke rezerve ležišta Šuplja stijena će iznositi oko 7.5 miliona tona.


Tabela 7.6: Prikaz predloga eksploatacije rude olova i cinka za period 2019-2029. 
                      Rudnik „Šuplja Stijena“ 
	Ležište
	Kategorija rezervi

	Rezerve rude, 2018. (t)
	Predlog eksploatacije
2019-2028. (t)
	Preostale rezerve
stanje 2029.
(uslovno)  (t)
	Sadržaj metala (uslovno)

	
	
	
	
	
	Pb (%)
	Zn (%)
	Ag (g/t)

	Istočna stuktura
	B+C1
	4.898.494
	
	
	0,38
	1,65
	16,15

	Stara jama
	B+C1
	4.083.369
	
	
	2,60
	1,50
	16,44

	Zapadna struktura
	B+C1
	3.614.807
	
	
	1,55
	2,32
	16,17

	Šuplja stijena ukupno
	B+C1
	12.596.671
	5.100.000
	7.496.671
	1,43
	1,79
	16,25



Tabela 7.7: Projekcija eksploatacije rude olova i cinka za period 2019-2029. 
                      Rudnik „Šuplja Stijena“, po godinama  (103t)
	LEŽIŠTE
	2019.

	2020.

	2021.

	2022.

	2023.

	2024.

	2025.

	2026.

	2027.

	2028.

	Sadržaj metala (uslovno)

	
	
	
	
	
	
	
	
	
	
	
	Pb (%)
	Zn (%)
	Ag (g/t)

	Šuplja stijena
Rudni reviri: Istočna stuktura, Stara jama i Zapadna struktura
	510
	510
	510
	510
	510
	510
	510
	510
	510
	510
	1,43
	1,79
	16,25



Postrojenje za pripremu rude olova i cinka rudnika Šuplja stijena koncepcijski je zamišljeno tako da se ruda posle dvostepenog drobljenja podvrgava procesu gravitacijske pretkoncentracije radi izdvajanja, približno polovine, jalove otkopane rudne mase i koncentrisanja korisnih minerala cinka i olova u rudi (pretkoncentratu) koja se dalje tretira flotacijskim putem. Flotacijska koncentracija se, posle trostepenog mljevenja, obavlja u dva, konvencionalna, ciklusa flotiranja: najprije ciklus flotiranja minerala olova, a potom, posle domeljavanja, ciklus flotiranja minerala cinka. Oba ciklusa flotiranja vode se u tehnološki zatvorenom režimu tako da se voda iz procesa odvodnjavanja koncentrata olova vrti u zatvorenom kolu ciklusa pretkoncentracije i flotiranja olova, a voda iz procesa odvodnjavanja koncentrata cinka i definitivne jalovine u zatvorenom kolu ciklusa flotiranja cinka. Svježa voda se dodaje samo u prvom ciklusu. Ovako komplikovana šema tehnološkog procesa je projektovana kako bi se maksimalno iskoristili korisni minerali, odnosno kako bi se obezebijedio ekonomičan i profitabilan rad rudnika sa relativno niskim ulazom korisne komponente.
Cjelokupni tehnološki proces pripreme rude podijeljen je u više cjelina:
· drobljenje i prosijavanje rude,
· gravitacijska pretkoncentracija rude,
· mljevenje i flotacijsko izdvajanje minerala olova sa odvodnjavanjem koncentrata olova i sa zatvorenim ciklusom tehnološke vode,
· flotacijsko izdvajanje minerala cinka sa odvodnjavanjem koncentrata cinka i sa zatvorenim ciklusom tehnološke vode,
· priprema i distribucija flotacijskih reagenasa,
· odvodnjavanje definitivne jalovine i njeno deponovanje,
· snabdijevanje postrojenja i distribucija vode,
· snabdijevanje postrojenja i distribucija vazduha.
Proces koncentracije se obavlja u dva stepena: gravitacijska pretkoncentracija + flotacijska koncentracija.
U procesu pretkoncentracije kvalitet ulazne sirovine se podiže sa ukupno (Pb + Zn) 2,1 na oko 3,36 %. Ukupni gubitak metala olova u pretkoncentraciji je ispod 5 %, a cinka oko 7%.
U procesu flotacije ukupno iskorišćenje metala olova je oko 75 %, posmatrano samo u procesu flotiranja 78,64%, a metala cinka iznad 80%, samo u flotaciji 87,07%. Navedena iskorišćenja i kvaliteti koncentrata su iznad iskorišćenja i kvaliteta koji su zabilježeni u starom postrojenju.
U procesu koncentracije izdvajaju se tri definitivna, krajnja, proizvoda:koncentrat olova,koncentrat cinkai flotacijska jalovina.
Koncentrat olova i cinka se privremeno, do prodaje i transportovanja u topionicu, skladište u zatvorenom objektu lociranom neposredno uz zgradu mljevenja, flotiranja i odvodnjavanja.  Cjelokupna proizvodnja koncentrata se izvozi u Poljsku.
Trajno skladištenje flotacijske jalovine obavlja se na jalovištu lociranom na lokalitetu „Pekina glavica“, neposredno uz postrojenja za pripremu rude.
Na osnovu prikazanog stepena istraženosti ostalih ležišta olova i cinka (i pratećih metala koji se u njima javljaju) u Crnoj Gori, kao i intezivnih istraživačkih aktivnosti koje se sprovode na prostoru bivšeg rudnika Brskova u rudnom rejonu Bjelasice, može se očekivati da se, tokom perioda koji obuhvata ovaj planski dokument, stvore neophodni uslovi za eksploataciju i preradu polimetalične sulfidne rude iz ležišta Žuta Prla i Višnjica, a vjerovatno u narednoj fazi i iz ležišta Brskovo. 
Ohrabrujući rezultati detaljnih geoloških istraživanja potvrdili su i proširili dosadašnja saznanja o navedenim ležištima. U završnoj fazi su tehnološka ispitivanja i već početkom 2019. godine će konačno biti utvrđene tehnološke mogućnosti proizvodnje koncentrata, kao i ostali parametri neophodni za ekonomsku ocjenu izvodljivosti ponovnog pokretanja proizvodnje rude i koncentrata iz ležišta bivšeg rudnika Brskovo.
U slučaju pozitivnih rezultata tehnoloških ispitivanja i pozitivne tehničko-ekonomske ocjene projekta u cjelini, a imajući u vidu neosporan potencijal i dokazane rezerve, realno je očekivati proizvodne kapacitete koji bi bili približni onima u rudniku Šuplja stijena. 
Detaljna geološka istraživanja se izvode i na ležištu Đurđeve vode u rudnom rejonu Ljubišnje, gdje se takođe očekuju pozitivni rezultati koji bi omogućili proširenje sirovinske baze rudnika Šuplja stijena. Ovo je važno i pored činjenice da, prema instalisanim kapacitetima, dokazane rezerve rude u tri revira ležišta “Šuplja stijena” omogućuvaju nesmetan rad rudnika u narednih više od 20 godina.

Bakar
Istraživanju bakra u Crnoj Gori posvećena je znatna pažnja u okviru geoloških istraživanja polimetalične (olovo-cinkove) mineralizacije na čitavom prostoru metalogenetske oblasti sjeveroistočne Crne Gore. Sve hemijske analize uzoraka sa olovo-cinkovim orudnjenjem, kako iz rudnika tako i brojnih pojava (a bilo ih je najmanje preko 100 hiljada, obavezno su rađene na Pb, Zn i Cu. Posebno je detaljno ispitivan sadržaj bakra u ležištima rudnika olova i cinka “Šuplja stijena” i “Brskovo”. Sadržaj bakra u Pb-Zn mineralizaciji je uglavnom od 0,1 do 0,2%, a u dubljim djelovima ležišta “Šuplja stijena” i “Žuta Prla” (Brskovo) kreće se od oko 0,5%. Međutim, u procesu flotacije oba rudnika do sada nije izdvajan poseban koncentrat bakra.
Na osnovu dosadašnjih rezultata geoloških i metalogenetskih proučavanja, najperspektivniji prostor za pronalazak rude bakra od ekonomskog značaja u Crnoj Gori predstavljaju Varine kod Pljevalja.
Ležište Varine je povremeno istraživano od 1962 do 1985. godine različitim metodama istraživanja. Na osnovu rezultata bušenja i drugih ispitivanja, 1985. godine proračunate su rezerve (za jamsku eksploataciju) od oko 7,3 miliona tona rude, C1+C2 kategorije, sa 0,77% Cu.
Perspektivne rudne rezerve u Varinama (za površinsku eksploataciju) proračunate su u iznosu od oko 24,3 miliona tona, C2+C1 kategorije, sa 0,29%Cu.
Navedeni podaci o dokazanim i procijenjenim rezervama bakra u Varinama bez sumnje ukazuju da ovo ležište predstavlja mineralni resurs od (posebnog) ekonomskog značaja, imajući u vidu i činjenicu da je potražnja za ovim metalom stalna. Za ekonomsku valorizaciju ovog ležišta značajna je i činjenica što ruda bakra sadrži srebro i zlato.
Crna Gora ima poseban interes da raspolaže sa preciznim podacima o rezervama bakra i pratećih metala u ležištu Varine, kako bi na optimalan i za Crnu Goru najkorisniji način, mogla da valorizuje ovaj rudni potencijal od strateškog značaja.

7.3. Nemetalične mineralne sirovine
U posebnim poglavljima plana detaljno su prikazani potencijali, postojeće stanje i projekcije geoloških istraživanja i eksploatacije nemetaličnih mineralnih sirovina po vrstama u Crnoj Gori, za planski period od deset godina. U prethodnim poglavljima opšteg dijela plana obrađena su najznačajnija pitanja koja se odnose na ovu grupu mineralnih sirovina.
Zahvaljujući ubrzanom razvoju tehnologije, kao i vrlo povoljnim ekološkim karakteristikama, nemetalične mineralne sirovine dobijaju sve više na značaju, sa tendencijom stalnog proširenja primjene i njihovog ekonomskog značaja. Najznačajnije nemetalične mineralne sirovine u Crnoj Gori su svakako karbonatne mineralne sirovine na kojima bi u budućnosti, pored ostalih mineralnih sirovina, Crna Gora trebala da bazira svoj industrijski razvoj. U geološkoj građi terena Crne Gore, karbonatne stijene imaju najveće rasprostranjenje, i učestvuju sa oko 65%, a predstavljene su uglavnom, krečnjacima i dolomitičnim krečnjacima, uz značajno prisutvo dolomita. Ove stijene su valorizovane, uglavnom, kroz korišćenje u građevinarstvu, kao tehničko-građevinski ili arhitektonsko- građevinski (ukrasni) kamen, a sasvim malo se koriste kao sirovine za dobijanje karbonatnih punila.

Arhitektonsko-građevinski kamen
Arhitektonsko-građevinski kamen ili ukrasni kamen se koristi u dekorativne svrhe, a za ovu namjenu od primarnog značaja su estetska svojstva, koja se ističu odgovarajućom obradom. Pored estetskih, ukrasni kamen mora da posjeduje i neophodne fizičko-mehaničke i tehničke osobine, povoljan hemijski sastav, kao i zadovoljavajuću postojanost za odgovarajuću namjenu. 
Do sada je u Crnoj Gori otkriveno 21 ležište arhitektonsko-građevinskog kamena sa dokazanim bilansim rezervama stijenske mase A+B+C1 kategorije u iznosu od 20.531.681 m3č.s.m. Od toga rezervama A kategorije pripada 2.703.661m3č.s.m, rezervama B kategorije 8.500.089 m3č.s.m, a rezervama C1 kategorije 9.326.932m3č.s.m. Ukupne rezerve blok mase uzimajući iskorišćenje koje se kreće od 12% (ležište Bobik) do 31% (ležište Vukići) iznose 2.401.060 m3.
Kao specifičan tip arhitektonsko-građevinskog kamena u Crnoj Gori javljaju se crveni i sivi, tankoslojeviti krečnjaci gornje krede u području Bokokotorskog zaliva. Konstatovani su u području Budva - Cukali zone na području Crnogorskog primorja a poznati su pod komercijalnim imenom “bokiti“.Mineragenetskim istraživanjima perspektivnih rudnih polja dokazane su rezerve stijenske mase “bokita“ od 9.747.000 m3č.s.m. Ekonomski najznačajnija su ležišta crvenog i sivog “bokita”: Kamenari, Ploče (Gornja Lastva) i Čanj, kao i ležište sivog varijeteta Žlijebi. Dokazane geološke rezerve bokita B+C1 kategorije u ležištu Dubovica kod Čanja iznose 1.038.057 m3č.s.m a eksploatacione rezerve iznose 604.869 m3č.s.m.
Bigar takođe predstavlja specifičnu vrstu ukarsnog kamena koji se, zbog povoljnih fizičko-mehaničkih, tehničkih i dekorativnih karakteristika, od davnina koristi za izgradnju manastira, crkava, sakralnih objekata, spomenika i dr. 
Od dvadeset jednog ležišta arhitektosnko-građevinskog kamena u Crnoj Gori sa dokazanim bilansnim rezervama trenutno je samo 3 u eksploataciji, odnosno ukupno 6 pod ugovorom o koncesiji za detaljna geološka istraživanja i eksploataciju arhitektonsko-građevinskog kamena. 
Ukupne bilansne rezerve stijenske mase u ležištima pod koncesijom A+B+C1 kategorije iznose 6.419.821 m3č.s.m, dok su rezerve bloka uzimajući koeficijent iskorišćenja od 12 do 22%, 1.049.118 m3. Vrijeme trajanja koncesije u ovim ležištima je shodno Ugovorima o koncesiji od 10 do 30 godina (tabela7.8).

Šest ležišta ukrasnog kamena je pod ugovorom o koncesiji za istraživanje i eksploataciju sa ugovorenim kapacetitetima proizvodnje od 500 do 3.900 m3, odnosno ukupno 10.150 m3 komercijalnih blokova godišnje. Projekcija eksploatacije blokova arhitektonsko-građevinskog kamena za period 2019-2029. godine data je u tabeli 7.9.

Eksploatacija arhitektonsko-građevinskog kamena sastoji se od niza tehničkih operacija koje obavljaju različite specijalizovane mašine. Od svih primjenjivih metoda najbolje iskorišćenje stijenske mase je metoda bez upotrebe eksploziva i eksplozivnih sredstava. Ta metoda zasniva se na rezanju kamena čeličnim užetom sa dijamantskim perlama. Sva aktivna ležišta koriste pomenutu metodu.

Tabela7.8:Bilansne rezerve stijenske i blok mase ležišta arhitektonsko-građevinskog kamena pod koncesijom
	Ležište
	Stijenska masa (m3č.s.m)
	Blok masa (m3)
	Vrijeme trajanja koncesije
(godina)

	
	Kategorija
	Iskorišćenje
(%)
	Blok masa (m3)
	

	
	A
	B
	C1
	A+B+C1
	
	
	

	1. Brankov krš
	64 401,00
	176 821,00
	73 023,00
	314 245,00
	15,00
	47 136,75
	11

	2. Bobik
	-
	1 282 840,00
	495 040,00
	1 777 880,00
	12,00
	213 346,00
	22

	3.Tospude
	72 230,90
	528 290,30
	207 663,50
	809 184,70
	15,00
	121 377,71
	30

	4.Dolovi Komani
	123 735,00
	600 914,00
	14 199,00
	738 848,00
	15,00
	110 827,00
	30

	5. Visočica
	
	943 170,00
	-
	943 170,00
	22,00
	207 497,00
	30

	6. Maljat
	311 266,00
	614 233,00
	910 994,00
	1 836 493,00
	19,0
	348 934,00
	10

	UKUPNO:
	571 632,9
	4 146 268
	1 700 920
	6 419 821
	
	1 049 118
	



Tabela 7.9:Projekcija eksploatacije blokova a-g kamena u Crnoj Gori
	LEŽIŠTA
	2019.
	2020.
	2021.
	2022.
	2023.
	2024.
	2025.
	2026.
	2027.
	2028.
	2019-2028.

	(m3)

	1. Visočica
	3.500
	3.500
	3.500
	3.500
	3.500
	3.500
	3.500
	3.500
	3.500
	3.500
	35.000

	2. Maljat
	3.900
	3.900
	3.900
	3.900
	3.900
	3.900
	3.900
	3.900
	3.900
	3.900
	39.000

	3. Bobik
	700
	700
	700
	700
	700
	700
	700
	700
	700
	700
	7.000

	4. Brankov krš
	750
	750
	750
	750
	750
	750
	750
	750
	750
	750
	7.500

	5. Tospude
	800
	800
	800
	800
	800
	800
	800
	800
	800
	800
	8.000

	6. Dolovi-Komani
	500
	500
	500
	500
	500
	500
	500
	500
	500
	500
	5.000

	
UKUPNO PROJEKCIJA UGOVORENE
EKSPLOATACIJE A-G KAMENA
	10.150
	10.150
	10.150
	10.150
	10.150
	10.150
	10.150
	10.150
	10.150
	10.150
	101.500



Osnovna koncepcija eksploatacije arhitektonsko-građevinskog kamena sastoji se od nekoliko tehničkih operacija i to:
· Uklanjanje otkrivke  pokrivača, koji je obično predstavljen ispucalim, karstifikovanim krečnjakom,
· Bušenje vertikalnih i horizontalnih bušotina kroz koje provlačimo čelično uže sa dijamantskim perlama,
· Rezanje vertikalnih i horizontalnih rezova mašinom za rezanje kamena čeličnim užetom sa dijamantskim perlama,
· Odvajanje odrezanog bloka od stijenske mase i njegovo premještanje na plato za odlaganje materijala,
· Utovar i transport kamenih blokova. 
Generalno, tehnologija obrade primarnih blokova odvija se na slijedeći način. Kamene blokove koji se dovoze na plato ispred  hale za preradu prihvata portalni kran i opslužuje gatere određenih proizvodnih kapaciteta. Sjekubica reže blokove i fete, te sa gaterima čini sklop osnovnih ulaznih mašina. U daljoj proizvodnoj liniji obično se nalaze mašine za poliranje, frezovanje, štokovanje, tj. obradu finalnog proizvoda: automatska freza, poluautomatska freza, automatska traka polirke, mašina za poliranje čela i obaranje ivica, automatska polirka,poluautomatska polirka, automatska štokerica, poluautomatska freza, automatska mašina za oblikovanje i dr.
Na osnovu laboratorijskih ispitivanja, saglasno utvrđenim svojstvima i odredbama standarda, kamen odnosno krečnjak i dolomit sa teritorije Crne Gore može se koristiti u arhitektonsko-građevinske svrhe uglavnom za proizvodnju ploča za unutrašnja oblaganja horizontalnih površina sa umjerenim do intezivnim pješačkim saobraćajem (UH - 2 i UH - 3), proizvodnju ploča za unutrašnja oblaganja vertikalnih površina, (UV), proizvodnju ploča za spoljašnja oblaganja vertikalnih površina objekata visine do 10 m (SV - 3), izuzetno od 10 do 30 m (SV - 2) i objekta visine preko 30 m (SV - 1), kao i proizvodnju galanterije, ivičnjaka i drugih elemenata u građevinarstvu. 
Samo krečnjaci iz pojedinih ležišta mogu se koristiti za proizvodnju ploča za oblaganje spoljašnjih horizontalnih površina gdje se obavlja umjereni pješački saobraćaj (SH - 3) ili izuzetno za proizvodnju ploča za oblaganje spoljašnjih horizontalnih površina gdje se obavlja intezivan pješački saobraćaj (SH-2).
2008 2009 2010 2011 2012 2013 2014 2015 2016 2017 


Sl. 7.1: Dijagram proizvodnje komercijalnih blokova po u Crnoj Gori za period 2008 – 2017. godina
I pored toga što je Crna Gora bogata količinom i brojem varijeteta arhitektonsko-građevinskog kamena (krečnjaci, dolomitični krečnjaci, brečasti krečnjaci, breče, dolomiti, bokiti, bigar) koji su našli primjenu u dekorativne svrhe u građevinarstvu i arhitekturi, proizvodnja ove mineralne sirovine u današnje vrijeme je u značajnom padu.
Proizvodnja komercijalnih blokova arhitektonsko-građevinskog kamena prema  podacima Ministarstva ekonomije, u periodu od 2008. do 2017. godine iznosila je svega 54 507 m3č.s.m ili prosječno nešto više od 5 400 m3č.s.m na godišnjem nivou (slika 7.1). Ova proizvodnja se odnosi na podatke iz tri ležišta koja su pod koncesijom, odnosno na kojima se u prikazanom periodu vršila proizvodnja komercijalnih blokova.
Najveći proizvođači arhitektonsko-građevinskog kamena u Crnoj Gori su privredna društva “Mermer” i “Šišković iz Danilovgrada” koji posjeduju sopstvene fabrike za proizvodnju primernih blokova, kao i ploča za horizontalna i vertikalna, spoljašnja i unutrašnja obalganja, galanteriju i druge proizvode od arhitektonsko-građevinskog kamena. Na ovim ležištima se već decenijma vrši eksplotacija svjetski poznatih varijeteta kamena. U periodu od 2008. do 2014. proizvodnja arhitektonsko-građevinskog kamena se vršila na svega dva ležišta Maljatu, Visočici, a u posljednje tri godine (2015-2017) i na ležištu Brankov krš kod Cetinja. 
U Crnoj Gori, pored dva navedena proizvođača, postoji još deset privrednih društava koja se bave obradom primarnih blokova i proizvodnjom ploča od prirodnog kamena.
Na osnovu potencijala i prikazanog postojećeg stanja u industriji proizvodnje arhitektonsko-građevinskog kamena može se pretpostaviti povećanje obima proizvodnje arhitektonsko-građevinskog (ukrasnog) kamena u Crnoj Gori do nivoa od oko 15.000 m3 godišnje, odnosno 150.000 m3 komercijalnih blokova  arhitektonsko-građevinskog kamena u narednom desetogodišnjem periodu (2019 -2029).

Tehničko-građevinski kamen i šljunak i pijesak van vodnog zemljišta - proizvodnja primarnih agregata
U Crnoj Gori su do sada registrovana 42 ležišta tehničko-građevinskog kamena, sa utvrđenim bilansnim rezervama i kvalitativnim (fizičko - mehaničkim) karakteristikama. Sva ležišta su krečnjačkog i krečnjačko – dolomitskog, rjeđe dolomitskog sastava, osim ležišta Okruglički krš Štitarica kod Mojkovca koje je vulkanskog (keratofirskog) sastava. 
Ukupne bilansne rezerve B+C1 kategorije za četrdeset dva ležišta tehničko-građevinskog kamena u Crnoj Gori iznose 134.141.751m3č.s.m. 

Tabela 7.10: Bilansne rezerve ležišta tehničko-građevinskog kamena pod koncesijom
	Ležište
	Bilansne rezerve po kategorijama, (m3č.s.m)
	Eksploatacione rezerve (m3)
	Vrijeme trajanja koncesije (godina)

	
	B
	C1
	B+ C1
	
	

	PRIMORSKI DIO

	1. Darza
	1 600 908,00
	1 779 502,00
	3 380 410,00
	2 873 348,00
	15

	2. Možura
	5 169 020,00
	1 692 240,00
	6 861 260,00
	5 489 008,00
	18

	3.Kalac
	3 695 000,00
	-
	3 695 000,00
	3 325 500,00
	21,5

	4.Todorov krš
	2 878 250,00
	-
	2 878 250,00
	2 590 425,00
	21,5

	5. Platac
	2 799 795,00
	308 854,00
	3 108 649,00
	2 797 784,00
	15

	6. Rudine-Nalježići
	452 960,00
	27 126,00
	480 086,00
	432 077,40
	15

	7. Lješevići-Gajevi
	1 409 000,00
	1 294 000,00
	2 703 000,00
	2 297 550,00
	16

	8.Vranovići-Grabovac
	136 805,00
	-
	136 805,00
	123 125,00
	11

	9. Krivošije Donje
	21 255 000,00
	1 487 500,00
	22 742 500,00
	20 468 250,00
	21,5

	10.Kameno more
	2 799 795,00
	308 854,00
	3 108 649,00
	2 797 784,00
	30

	11. Bjelotina
	3 602 710,00
	294 988,00
	3 897 698,00
	3 507 928,00
	11

	12. Kruševice I
	233 500,00
	-
	233 500,00
	210 150,00
	11

	13. Kruševice II
	435 000,00
	221 000,00
	656 000,00
	590 400,00
	11

	14. Sitnica
	382 270,00
	-
	382 270,00
	344 043,00
	30

	CENTRALNI DIO

	15. Sađavac
	3 284 800,00
	1 361 778,00
	4 646 578,00
	4 181 920,00
	16

	16. Visočica
	1 372 623,00
	-
	1 372 623,00
	1 340 775,00
	30

	17. Maljat
	-
	-
	2 126 531,00
	1 908 068,00
	10

	18. Potoci
	2 995 511,00
	1 390 567,00
	4 386 078,00
	3 947 470,00
	11

	19. Grabova kosa
	677 772,00
	251 228,00
	929 000,00
	836 100,00
	22

	20. Kuside
	2 359 016,00
	1 018 241,00
	3 377 257,00
	3 039 531,00
	30

	SJEVERNI DIO

	21. Lješnica-Bioča
	1 837 638,00
	667 100,00
	2 504 738,00
	2 254 264,00
	11

	22. Taskavac-Štitarica
	615 730,00
	436 829,00
	1 052 559,00
	999 931,05
	20

	23. Okruglički krš-Štitarica
	1 092 497,00
	1 686 495,00
	2 778 992,00
	2 640 042,00
	25

	24. Otilovići
	1 342 556,00
	730 459,00
	2 073 015,00
	1 865 714,00
	21

	25. Rajčevo brdo
	7 958 400,00
	1 434 700,00
	9 393 100,00
	7 984 135,00
	21

	26. Bušnje
	461 618,00
	287 482,00
	749 100,00
	647 190,00
	10

	27. Vilići
	2 237 433,00
	-
	2 237 433,00
	2 013 690,00
	17,5

	UKUPNO:
	73 085 607
	16 678 943
	91 891 081
	81 506 202,45
	



Procentualna zastupljenost pojedinih kategorija rezervi u ukupnim rezervama za Crnu Goru ukazuje na relativno visok stepen istraženosti sirovinske baze, jer učešće B kategorije rezervi od 100.236.519  m3č.s.m ili 75 % dominira nad rezervama C1 kategorije u iznosu od 33.905.232  m3č.s.m. odnosno 25%.
Šljunak i pijesak fluvioglacijalnog porijekla se u prošlosti veoma intezivno koristio, bez prethodnih istraživanja i dokumentacije, zbog malih troškova eksploatacije o čemu svjedoče brojni tragovi eksploatacije na pojedinim mjestima u Crnoj Gori. Danas, u Crnoj Gori nema proizvodnje primarnih agregata iz ležišta šljunka i pijeska fluvioglacijalnog porijekla u eksploataciji. Detaljna geološka straživanja su u posljednjim godinama vršena na ležištima Ražano polje na Žabljaku i ležištu Batnjica kod Herceg Novog. Ukupne bilansne rezerve rezerve šljunka i pijeska iznose 204.007,50 m3č.s.m., dok su eksploatacione rezerve 183.606,75 m3č.s.m..
Pod Ugovorom o koncesiji za detaljna geološka istraživanja i eksploataciju prirodnog kamena koji se koristi u tehničko-građevinske svrhe u Crnoj Gori su trenutno 27 ležišta (tabela 7.10). 
Ukupne bilansne rezerve tehničko-građevinskog kamena pod koncesijom A+B+C1 kategorije iznose 91.891.081m3č.s.m., od čega rezervama B kategorije pripada 73.085.607m3č.s.m., a rezervama C1 kategorije 16.678.943m3č.s.m. Vrijeme trajanja koncesije u ovim ležištima je, shodno Ugovorima o koncesiji, od 10 do 30 godina.
U tabeli 7.11 prikazana je projekcija eksploatacije tehničko-građevinskog kamena za period od 2019. do 2029. godine.

Tabela 7.11: Projekcija eksploatacije t-g kamena u Crnoj Gori, za planski period
	LEŽIŠTA
	2019.
	2020.
	2021.
	2022.
	2023.
	2024.
	2025.
	2026.
	2027.
	2028.
	2019-2028.

	 u 1000 m3č.s.m

	1. Darza
	30
	30
	30
	30
	30
	30
	30
	30
	30
	30
	300

	2. Možura
	30
	30
	30
	30
	30
	30
	30
	30
	30
	30
	300

	3. Platac
	45
	45
	45
	45
	45
	45
	45
	45
	45
	45
	450

	4. Rudine-Nalježići
	14
	14
	14
	14
	14
	14
	14
	14
	14
	14
	140

	5. Lješevići-Gajevi
	30
	30
	30
	30
	30
	30
	30
	30
	30
	30
	300

	6. Krivošije Donje
	80
	80
	80
	80
	80
	80
	80
	80
	80
	80
	800

	7.Kameno more
	16
	16
	16
	16
	16
	16
	16
	16
	16
	16
	160

	8. Kruševice I
	15
	15
	15
	15
	15
	15
	15
	15
	15
	15
	150

	9. Kruševice II
	20
	20
	20
	20
	20
	20
	20
	20
	20
	20
	200

	10. Sitnica
	15
	15
	15
	15
	15
	15
	15
	15
	15
	15
	150

	11. Sađavac
	80
	80
	80
	80
	80
	80
	80
	80
	80
	80
	800

	12. Visočica
	12,41
	12,41
	12,41
	12,41
	12,41
	12,41
	12,41
	12,41
	12,41
	12,41
	124,10

	13. Maljat
	6,547
	6,547
	6,547
	6,547
	6,547
	6,547
	6,547
	6,547
	6,547
	6,547
	65,47

	14. Potoci
	30
	30
	30
	30
	30
	30
	30
	30
	30
	30
	300

	15. Grabova kosa
	8
	8
	8
	8
	8
	8
	8
	8
	8
	8
	80

	16. Kuside
	20
	20
	20
	20
	20
	20
	20
	20
	20
	20
	200

	17. Lješnica-Bioča
	7
	7
	7
	7
	7
	7
	7
	7
	7
	7
	70

	18. Taskavac-Štitarica
	14
	14
	14
	14
	14
	14
	14
	14
	14
	14
	140

	19. Okruglički krš-Štitarica
	25
	25
	25
	25
	25
	25
	25
	25
	25
	25
	250

	20. Otilovići
	15
	15
	15
	15
	15
	15
	15
	15
	15
	15
	150

	21. Rajčevo brdo
	20
	20
	20
	20
	20
	20
	20
	20
	20
	20
	200

	22. Bušnje
	20
	20
	20
	20
	20
	20
	20
	20
	20
	20
	200

	23. Vilići
	15
	15
	15
	15
	15
	15
	15
	15
	15
	15
	150

	UKUPNO PROJEKCIJA UGOVORENE
EKSPLOATACIJE T-G KAMENA
	567,9
	567,9
	567,9
	567,9
	567,9
	567,9
	567,9
	567,9
	567,9
	567,9
	5679,57


Aktivna ležišta tehničko-građevinskog kamena koja se eksploatišu u Crnoj Gori su uglavnom ležišta visinskog tipa. Eksploatacija tehničko-građevinskog kamena odvija se primjenom  diskontinualnog tehnološkog sistema eksploatacije. U zavisnosti od parametara čvrstoće stijenske mase zavisi i primjenjeni način otkopavanja, koji može biti direktno otkopavanje i otkopavanje sa prethodnom fragmentacijom primjenom bušačko-minerskih radova ili mehaničkim postupkom. Najčešće primjenjivane tehnološke operacije pri eksploataciji su: pripremni radovi, bušenje dubokih minskih bušotina, miniranje, utovar, transport, priprema i dobijanje komercijalnih proizvoda.
Tehnologija pripreme i obrade tehničko-građevinskog  kamena  sastoji od standardnih radnih  radnih operacija.Površinski kopovi tehničko-građevinskog kamena su uglavnom snabdjeveni tehničkom vodom i električnom energijom.
Ispitivanjima tehničko-građevinskog kamena iz ležišta u Crnoj Gori utvrđene su povoljne kvalitativne karakteristike, što kamenu iz ovih ležišta omogućava primjenu (valorizaciju) u građevinarstvu u različite tehničko-građevinske svrhe (agregati za proizvodnju betona i asfalta, tucanik lomljeni kamen i dr.) 


2008 2009 2010 2011 2012 2013 2014 2015 2016 2017 


Sl. 7.2: Dijagram proizvodnje tehničko-građevinskog kamena za period 2008-2017. godina
Prema podacima Ministarstva ekonomije proizvodnja tehničko-građevinskog kamena u Crnoj Gori u 2017. godini iznosila je 461.565 m3čsm odnosno oko 690.000 m3 agregata različitih frakcija (uzimajući u obzir koeficijemt rastresitosti 1,5). Ukupna vrijednost proizvodnje tehničko-građevinskog kamena uzimajući u obzir prosječne cijene prema podacima Monstata u 2017. godini iznosila je oko 11 miliona eura. Uzimajući u obzir realne procjene o godišnjoj proizvodnji od oko 700.000 m3čsm ili oko 1.000.000 m3 agregata različitih frakcija, vrijednost godišnje proizvodnje tehničko-građevinskog kamena u Crnoj Gori iznosila bi blizu 17 miliona eura. Proizvedeni materijal je korišćen kao punilo za izradu betona i asfalta kao i za druge potrebe u građevinarstvu. Na taj način se u značajnoj mjeri multipliciraju ekonomski efekti proizvodnje ove mineralne sirovine.
Prema sadašnjim planovima razvoja Crne Gore, procjene su da će potražnja za tehničko-građevinskim kamenom odnosno agregatima rasti zbog povećanih potreba građevinske i prerađivačke industrije, izgradnje stambenih i infrastrukturnih objekata i dr., i da će proizvodnja primarnih kamenih agregata rasti, po ujednačenoj stopi rasta od 4% godišnje, i dostići obim od oko 1 milion m3 čvrste stijenske mase godišnje, odnosno 1.5 milion m3 primarnih kamenih agregata svih frakcija godišnje.
Karbonatna punila
Karbonatne stijene su kod nas valorizovane, uglavnom, kroz korišćenje u građevinarstvu, a sasvim malo se koriste kao sirovine za dobijanje topitelja u metalurgiji, proizvodnju maltera i kreča. Fino mljeveni kamen odnosno krečnjak, zadovoljavajućeg hemijskog sastava, osim za ove svrhe, može se koristiti se kao punilo (mineralno brašno, filer) i u drugim, veoma značajnim industrijskim granama (industriji boja, lakova, pesticida, gume, hartije, plastičnih masa, koncentrata za stočnu i živinarsku ishranu, u poljoprivredi za poboljšavanje sastava zemljišta i dr.).
U posljednje vrijeme u Crnoj Gori, vršena su ispitivanja gornjokrednih krečnjaka na više lokaliteta na terenima Crnogorskog primorja, i to područje između Bara i Ulcinja i područje Luštice i Grblja, kao i rudni rejon Bjelopavlića, a prevashodno postojeća lezišta tehničko-građevinskog i arhitektonsko-građevinskog kamena, kao i lokacije koje bi mogle biti interesantne sa aspekta korišćenja krečnjaka kao sirovine za proizvodnju kalcijum karbonatnog punila (Božović, 2016). 
U pogledu utvrđenih fizičko-mineraloških, hemijskih i spektrohemijskih karakteristika može se konstatovati, da krečnjaci sa ispitivanih lokaliteta, zahvaljujući novim tehnologijama proizvodnje, mogu naći primjenu u sljedećim granama industrije: industriji boja i lakova, farmaceutskoj i kozmetičkoj industriji, industriji papira, industriji gume i PVC-a, industriji šećera, livarskoj industriji krečnjaci iz svih ležišta/pojava sa područja rudnog rejona, metalurgiji, proizvodnju stočne hrane, proizvodnju stakla, proizvodnju mineralnih đubriva, neutralizaciji kisjelih zemljišta.

Bijeli boksiti

Do sada je u Crnoj Gori registrovano preko 100 ležišta i pojava bijelih boksita koja se javljaju u području Budoša, Bijelih poljana i Paklarice zatim Rudina, Banjana i Njegoša. Iako su istraživanja bijelih boksita otpočela od davnina, a sa manjim ili dužim prekidima traju sve do danas, stepen istraženosti ležišta i pojava ove mineralne sirovine je veoma nizak, a mogućnost njihove primjene u industriji slabo izučena. Iz tog razloga danas u Crnoj Gori postoje samo četiri ležišta bijelih boksita sa dokazanim bilansnim rezervama i kvalitetom i nijedno nije u eksploataciji. Ukupne rezerve boksita A+B+C1 kategorije na ležištima Poljane (Dionice, Brijestovo osoje I i II), Lazine, Trebovinski pod i Ravna aluga iznose 1.000.284 t. Od toga rezervama A kategorije pripada 27.000 t, rezervama B kategorije 315.346 t a rezervama C1 kategorije 657.938 t.

Ukupne potencijlne rezerve bijelih boksita C2 kategorije na ležištima na kojima je u prethodnom periodu vršena eksploatacija iznose 2.885.000t. Prognozne (potencijalne) rezerve, koje su skoncentrisane u području još neistraženih djelova pojedinih poznatih ležišta i pojava bijelih boksita, kao i u djelovima područja u kojima još nijesu pronađene ni pojave ni ležišta, ali se ona mogu očekivati na osnovu pozitivne analize metalogenetskih uslova (stratigrafski položaj, tektonski režim, palogeografija, paleoklima, koeficijent linijske boksitonosnosti itd.), procjenjuju  se na iznos od oko 25.000.000 tona, što područje Crne Gore čini vrlo perspektivnim u pogledu otkrivanja kompleksnih ležišta bijlih boksita čiji pojedini varijeteti imaju ekonomski značaj.

Bijeli boksiti su mineralna sirovina sa vrlo složenom geološkom građom. Nepravilno smjenjivanje različitih varijeteta boksita (po sastavu i hemizmu) ispoljeno je po pružanju, padu i debljini boksitnih tijela, što se direktno i nepovoljno odražava na mogučnost korišćenja i valorizacije ove mineralne sirovine. Od bijelih boksita se za potrebe vatrostalne industrije uglavnom koriste tzv. bijeli varijetet sa visokim sadržajem Al2O3 komponente i niskim sadržajima SiO2 i Fe2O3 komponente koji u prosjeku prema dosadašnjim podacima čine svega oko 10% rezervi ležišta. Na taj način se praktično uništava najveći dio ležišta ovog mineralnog resursa.
Eksploatacija bijelih boksita se povremeno vršila od 1948. godine do danas. Međutim, i pored svega još uvijek nije pronađeno adekvatno tehnološko rješenje za kompleksno korišćenje ovog mineralnog resursa. Kao što je prikazano u prethodnom dijelu teksta tehnološka ispitivanja i istraživanja na bijelim boksitima sa područja Crne Gore vršena su do sada u više navrata sa ciljem ocjene mogućnosti njihove primjene kao polazne sirovine za proizvodnju visokoaluminoznih vatrostalnih proizvoda. Ta istraživanja i ispitivanja, koja su izvođena u nakada zajedničkoj SFRJ i inostranstvu, obuhvatila su proizvodnju vatrostalnih materijala na bazi bijelih boksita po keramičkom postupku i po postupku elektropljenja boksitne sirovine. 
Međutim u cjelini posmatrano, na osnovu dosadašnjeg iskustva u primjeni bijelih boksita, može se zaključiti da je to sirovina za koju još nijesu nađeni najpovoljniji tehničko-tehnološki postupci koji bi omogućili da se od njih proizvede visokokvalitetni vatrostalni ili drugi proizvodi, što nepovoljno utiče na planiranje eksploatacije i razvoj industrije na bazi ove mineralne sirovine. Takođe, potrebno je prekinuti dosadašnju praksu otkopavanja samo najkvalitetnijih varijeteta bijelih boksita koji mogu naći primjenu u različitim industrijskim granama, jer se na taj način praktično uništava mogućnost budućeg korišćenja svih ležišta iz kojih je vršena takva eksploatacija.
Prema sadašnjem stepenu saznanja, koje se bazira na rezultatima geološko-istražnih radova i iskustvima stečenim u dosadašnjem procesu eksploatacije bijelih boksita u Crnoj Gori, može se zaključiti da ležišta bijelih boksita na kojima je vršena eksploatacija bijelih boksita imaju relativno nepovoljne tehničko-ekonomske (rudarske) uslove eksploatacije. Takva ocjena se zasniva na složenoj facijalnoj građi i vrlo neravnomjernom kvalitetu boksitne rude i stim u vezi neophodnosti primjene sistema i metoda  selektivnog načina otkopavanja, što ima za posledicu povećanje troškova eksploatacije. 
Problem eksploatacije ležišta bijelih boksita je u suštini taj što se u istom ležištu i/ili rudnom tijelu različiti varijeteti boksita, boksitnih glina i glina nepravilno smjenjuju po vertikali ili po horizontali, a komercijalnu vrijednost ima jedan ili dva, rijetko više varijeteta boksita. Pri bilo kakvoj selektivnoj eksploataciji takvog ležišta degradira se i kontaminira preostali (najčešće najveći) dio ležišta, pa se na taj način dovodi u pitanje potencijal ove mineralne sirovine za korišćenje u nekom drugom tehnički naprednijem i razvijenijem vremenu. 

Rezultati istraživanja bijelih boksita u ležištu Međeđe (kod Budoša), kao i na prostoru Bijelih poljana, uz očekivana tehnološka ispitivanja, opredijeliće zainteresovane investitore i prioritete u dinamici budućih istraživanja i eksploatacije bijelih boskita u Crnoj Gori.

Cementni laporci pljevaljskog basena kao sirovina u proizvodnji cementa

Osnovne sirovine za proizvodnju portland cementa krečnjaci, laporci i gline veoma su rasprostranjeni, kako u sjevernom, tako u središnjem i primorskom dijelu Crne Gore. Pored osnovnih sirovina Crna Gora raspolaže sirovinama koje se koriste za korekciju kvalitativnih karakteristika klinkera (glinica, topionička zgura, elektrofilterski pepeo, gips).
Proizvodnja cementa u Crnoj Gori odvijala se u periodu od 1976. do 1988. godine u Pljevljima. U tom periodu proizvedeno je 2.000.000 t kvalitetnog portland cementa. Razlog prestanka proizvodnje, prije svega, bili su tehničko – tehnološki nedostaci primjenjene tehnologije koji su doveli do narušavanja kvaliteta životne sredine.
Od 1952. godine, od kada se odvija eksploatacija uglja na površinskom kopu Potrlica, do 31.12. 2017. god. ukupno je otkopano i odvezeno na unutrašnja i spoljašnja odlagališta oko 160.000.000 m3čm ili 300.000.000 t laporca od čega na spoljašnje odlagalište Jagnjilo oko 42.000.000 m3čm ili 80.000.000 t. 
Razmatranje mogućnosti primjene cementnih laporaca pljevaljskog basena u proizvodnji portland cementa odnosi se prvenstveno na korišćenje tehnogenog ležišta ove sirovine „Jagnjilo“ kod Pljevalja. Nova tehnološka rješenja u proizvodnji cementa, kvalitetna osnovna mineralna sirovina, energetsko gorivo i aditivi predstavljaju značajan potencijal za razvoj ove važne industrijske grane za Crnu Goru u cjelini.

Prosječna vrijednost sadržaja CaCO3 i MgCO3 zbirno za sva tri produktivna sloja cementnog laporca u ležištu pljevaljskog basena iznosi 75,42% CaCO3 i 1,27% MgCO3 što odgovara zahtjevima za sirovinu u cementnoj industriji, a prosječna vrijednost 11 karakteristika kvaliteta za sva tri paketa cementnog laporca zbirno sračunatih na osnovu podataka iz kompletnih analiza iznosi: 13.48% SiO2, 3.11% Al2O3, 2.06% Fe2O3, 41.99% CaO, 37.39% GZ, 0.69% MgO, 0.19% SO3, 0.33% Na2O, 0.56% K2O, 0.25 MnO i 0.08% P2O5.

Sračunate prosječne vrijednosti stepena zasićenja, hidrauličkog, silikatnog i aluminatnog modula po paketima i ukupno za ležište cementnih laporaca pljevaljskog basena date su u slijedećoj tabeli:
Tabela 7.12: Kvalitativni parametri cementnih laporaca
	PAKET CEMENTNOG LAPORCA
	Stepen
zasićenja
	Hidraulički
modul
	Silikatni
modul
	Aluminatni
modul

	TEORIJSKE VRIJEDNOSTI
	80 -102 %
	1,7 – 2,4 %
	1,7 – 2,4 %
	1-3 %

	6M2
	92,62 %
	2,20 %
	2,75 %
	1,50 %

	7M2
	116,14 %
	2,70 %
	2,67 %
	1,52 %

	8M2
	105,51 %
	2,50 %
	2,63 %
	1,59 %

	PROSJEČNO:
	96,41 %
	2,28 %
	2,73 %
	1,51 %


Silikatni modul sva tri paketa cementnog laporca je malo iznad granice zahtijeva za mineralnu sirovinu (6M2 - 2,75,  7M2 - 2,67,  8M2 – 2,63) koja se kreće od 2,4 do 2,6. Silikatni modul je tolerantan je sve do iznosa 3.5, a  povećen sadržaj silicijuma jedino utiče na povišenu temperaturu pečenja i sporije otvrdnjavanje.
Srednji stepen zasićenja za sva tri paketa laporca iznosi 96,41% i u okviru je granica zahtijeva za kvalitet sirovine pri proizvodnji portland cementa, tako da ova tri paketa cementnog laporca predstavljaju sirovinu pogodnu za proizvodnju kvalitetnog portland cementa.
Pljevaljska opština raspolaže i sa značajnim rezervama elektrofilterskog pepela i šljake Maljevac koji nastaju kao ostaci sagorijevanja u Termoelektrani Pljevlja, a koji po svojim hemijskim, minerološkim, fizičko-hemijskim i mehaničkim svojstvima zadovoljavaju karakteristike pucolanskog dodatka u proizvodnji cementa. Izgradnjom sistema za odsumporavanje dimnih gasova iz termoelektrane mogle bi se proizvoditi i značajne količine gipsa.   
Nova tehnološka rješenja u proizvodnji cementa, kvalitetna osnovna mineralna sirovina, energetsko gorivo i aditivi predstavljaju  značajan potencijal za razvoj ove važne industrijske grane.
U funkciji sagledavanja laporca tehnogenog ležišta „Jagnjilo“ kao mineralne sirovine za proizvodnju cementa urađena je sljedeća tehnička dokumentacija: “Elaborat o sirovinskim rezervama” i “Prethodna studija opravdanosti izgradnje fabrike cementa”, jun 2005. godine, Mašinoprojekt kopring – Beograd, kao i “Koncesioni elaborat za tehnogeno ležište cementnog laporca Jagnjilo kod Pljevalja”, novembar 2007. godine, Republički zavod za geološka istraživanja – Podgorica.
U funkciji lokacije i urbanističko – tehničkih uslova za izgradnju fabrike cementa u Pljevljima: razmatrane su varijante za lokaciju fabrike cementa u okviru pljevaljske opštine, izabrana najpovoljnija lokacija za izgradnju, kao takva lokacija je uključena u prostorno - plansku dokumentaciju kroz izradu PUP-a Pljevlja (2011.), urađena Lokalna studija lokacije Otilovići na osnovu koje će biti definisani urbanističko – tehnički za izgradnju i niz drugih preduslova za izgradnju fabrike cementa u Pljevljima.
Eksploatacija tehnogenog ležišta cementnog laporca „Jagnjilo“ zavisiće isključivo od zainteresovanosti investitora za ovom mineralnom sirovinom.
Kao ilustracija značaja cementa u današnjoj industriji u tabeli 7.12 prikazana je proizvodnja u svijetu posljednjih godina. Iako su prikazani samo najveći proizvođači cementa, jasno je koliki je ekonomski značaj mineralnih sirovina potrebnih za dobijanje cementa. 

Tabela 7.13:Glavni svjetski proizvođači cementa po državama (miliona tona)
	Zemlja
	2001
	2008
	2009
	2010
	2011
	2012
	2013
	2014
	2015
	2016

	Kina
	661
	1388.4
	1664
	1881.9
	2063.2
	2137
	2420
	2480
	2350
	2410

	Indija
	102.9
	185
	205
	220
	270
	239
	280
	260
	270
	290

	Evropska unija (28)
	225.8
	251.8
	201.3
	191
	195.5
	159.2
	166.6
	166.8
	167.2
	169.1

	SAD
	88.9
	86.3
	63.9
	65.2
	68.6
	74
	77.4
	83.2
	83.4
	85.9

	Turska
	30
	51.4
	54
	62.7
	63.4
	63.8
	72.7
	71.2
	71.4
	75.4

	Indonezija
	31.1
	38.5
	36.9
	39.5
	45.2
	53.5
	56
	65
	65
	63

	Saudijska Arabija
	20
	37.4
	37.8
	42.5
	48
	43
	57
	55
	55
	61

	Brazil
	39.4
	51.6
	51.7
	59.1
	63
	68
	70
	72
	72
	60

	Rusija
	28.7
	53.5
	44.3
	50.4
	56.1
	53
	72
	68.4
	69
	56

	Japan
	75.9
	63
	54.9
	51.7
	51.5
	59.2
	57.4
	53.8
	55
	56

	Koreja
	52
	51.7
	50.1
	47.4
	48.2
	46.9
	47.3
	63.2
	63
	55

	Meksiko
	33.2
	37.1
	35.1
	34.5
	35.4
	36.2
	34.6
	35
	39.8
	40.8

	Nemačka
	32.1
	33.6
	30.4
	32.3
	33.5
	32.4
	31.5
	32.1
	31.1
	32.7

	Italija
	39.8
	43.3
	36.4
	34.4
	33.1
	26.2
	23.1
	21.4
	20.8
	19.3

	Francuska
	19.1
	21.2
	18.1
	18
	19.4
	18
	17.5
	16.4
	15.6
	15.9

	Južna Afrika
	8.4
	13.4
	11.8
	10.9
	11.2
	13.8
	14.9
	13.8
	14
	13.6

	Kanada
	12.1
	13.7
	11
	12.4
	12
	12.5
	12.1
	12.8
	12.5
	11.9

	Argentina
	5.5
	9.7
	9.4
	10.4
	11.6
	10.7
	11.9
	11.8
	12.2
	10.9

	Ujedinjeno Kraljevstvo
	11.9
	10.5
	7.8
	7.9
	8.5
	7.9
	8.5
	9.3
	9.6
	9.4

	Australija
	6.8
	9.4
	9.2
	8.3
	8.6
	9.8
	8.6
	9.3
	9.3
	9.4

	Ukupno
	1524.6
	2450.5
	2633.1
	2880.5
	3146
	3164.1
	3539.1
	3600.5
	3485.9
	3545.3


Izvor: CEMBUREAU, US Geological Institute/Global cement Report
Iako nedostaju podaci za proizvodnju u manjim državama, jasna je perspektiva Crne Gore sa aspekta geološkog potencijala za proizvodnju cementa.
Opekarske gline
Sedimenti glina u u sjeveroistočnom dijelu Crne Gore vezani su za neogene basene Pljevalja, Maoča i Berana, a javljaju se i u bjelopoljskoj kotlini i lipovskoj dolini kod Kolašina. U centralnoj Crnoj Gori zastupljeni su u bjelopavlićkoj i crmničkoj dolini. Takođe su prisutni i na Crnogorskom primorju. Prema načinu postanka pripadaju jezerskim ili aluvijalnim sedimentima. Istraživanja glina kao mineralne sirovine za proizvodnju građevinskog materijala vršena su na svim pomenutim prostorima, a njihova eksploatacija i prerada u opekarske proizvode vršena je u Pljevljima, Beranama, Tivtu, Spužu, Kolašinu i Bijelom Polju.
Opekarske gline u Crnoj Gori su značajna mineralna sirovina i pružaju mogućnost izgradnje savremenih prozvodnih kapaciteta opekarske industrije. Posebno ako se ima u vidu stalan rast potražnje i potrošnje opekarskih proizvoda i da u Crnoj Gori ne postoje ovakvi industrijski kapaciteti.
Opekarske gline su specifična mineralna sirovina koja se u opekarskoj industriji prerađuje uz samo ležište ili u njegovoj neposrednoj blizini. Blizina proizvodnih kapaciteta samom ležištu je uslov koji treba da bude zadovoljen iz razloga što troškovi eksploatacije i transporta sirovine u strukturi troškova predstavljaju mali udio u odnosu na troškove energije. 
Pet od ukupno 14 ležišta i pojava opekarskih glina nalazi u okolini Pljevalja,  a jedno kod Berana, tako da je šest ležišta, praktično, uz prozvođače uglja, koji je, još uvijek, poželjan energent u opekarskoj industriji. Sa aspekta opekarske proizvodnje povoljna je  lokacija u toplijem predjelu i to u Spužu kod Danilovgrada, gdje su povoljni uslovi za prirodno sušenje opekarskih proizvoda. Jedno ležište opekarske gline nalazi se kod Kolašina. 


Dolomit
Dolomitske stijene su veoma rasprostranjene u Crnoj Gori i zastupljene su u svim regionima. Na području južne Crne Gore, odnosno u primorskom pojasu perpektivne pojave dolomite su konstatovane na području Volujice, Marjana, Bijele gore, kao i na području Luštice i Grblja. Najznačajnije pojave dolomite su konstatovane u centralnom dijelu Crne Gore na području Virpazara, Vranjine, rijeke Crnojevića, Cetinja, Trešnjeva, Grahova i Nikšića (područje Vilusa, Velimlja i Crnog kuka), gdje čine neposredni nastavak dolomitskog pojasa Hercegovine. Na području sjeverne Crne Gore, dolomiti jurske i kredne starosti značajno rasprostranjenje imaju na prostoru Kučke kraljušti, u terenima Pive, Vojnika, Maganika, Prekornice i Žijova. U sjeveroistočnoj Crnoj Gori mjestimično su razvijeni dolomite, uglavnom trijaske starosti.
I pored toga, na području Crne Gore do sada, registrovana su samo četiri ležišta dolomita, i to na području Virpazara (ležišta “Virpazar” i Vranjina) i na području Nikšića (ležišta “Bršno” i “Šume”). Međutim, imajući u vidu geološku građu Crne Gore i rasprostranjenost dolomite broj ležišta ove mineralne sirovine mogao bi biti znatno veći. Ukupne bilansne rezerve dolomita A+B+C1 kategorije iznose na ova četiri ležišta 88.810.000 tona, od čega A kategoriji rezervi pripada 6.678.000 tona a rezervama B+C1 kategorije 82.132 000 tona. Hemijski sastav dolomita u ovim ležištima je relativno dobar. Sadržaj MgO komponente se kreće od 17,30% na ležištu Bršno do 20,73% na ležištu Virpazar. Sadržaj štetnih komponenti SiO2, Al2O3 i Fe2O3 je od 0,09% do 0,74%, dok je sadržaj CaO dosta ujednačen i kreće se od 32,10% u ležištu Virpazar do 33,70% u ležištu Vranjina.
Dolomit postaje sve značajnija mineralna sirovina koja ima široku primjenu u brojnim industrijskim granama kao što su industrija vatrostalnog materijala, crna metalurgija, građevinarstvo, prizvodnja magnezijum metala, staklarska industrija, hemijska industrija i dr. Za sada dolomiti imaju najveću primjenu u vatrostalnoj industriji za proizvodnju glavnih vatrostalnih materijala: metalurškog praška, dolomitske opeke, dolomitskih blokova i nabojne mase. Međutim, u svijetu, dolomit kao mineralna sirovina ima značajnu primjenu i koristi se u procesu dobijanja MgO iz morske vode. Takođe, u posljednje vrijeme dolomit se istražuje i kao arhitektonsko-građevinski (ukrasni) kamen.
Do sada je registrovano preko 50 perspektivnih pojava dolomita u Crnoj Gori, koje se nalaze u različitim karbonatnim formacijama: trijaskim, jurskim i krednim. U geološkoj građi Crne Gore dolomiti učestvuju sa oko 15 %, a javljaju se u okviru 9 izdvojenih dolomitskih područja: područje Pive, poluostrva Luštice, Virpazara, rijeke Crnojevića, područja Cetinja, Nikšića, Grahova i Vilusa, Pive i područja Kovača (Kržavske rijeke).
Iz svega navedenog, opravdano je očekivati, uz uslov rješavanja industrijske upotrebe, da ova mineralna sirovina u doglednoj budućnosti predstavlja jednu od važnijih ili perspektivnijih mineralnih sirovina, koja može imati značajniju ulogu u budućem razvoju Crne Gore.


Kvarcni pijesak
Na prostoru Crne Gore ležišta/pojave kvarcnih pijeskova su jedino otkrivena u miocenskim sedimentima na krajnjem jugoistočnom dijelu crnogorskog primorja, odnosno u okolini Ulcinja. Geološka istraživanja su rađena na svega tri lokaliteta na teritoriji opštine Ulcinj: Zoganje, Škaret i Zekova glava. Do danas kvarcni pijesak iz ovih ležišta nije eksploatisan, niti je sagledavan njihov ekonomski značaj.
Ukupne perspektivne rezerve kvarcnog pijeska na ležištima/pojavama pijeskova “Zoganje, ”Škaret” i “Zekova šuma” iznose oko 8 miliona tona sa relativno niskim sadržajem silicije od 70 do 77 %. Perspektivne rezerve C2 kategorije na ležištu “Zoganje” iznose 3.600.000 m3č.s.m ili uzimajući u obzir nasipnu gustinu od oko 1,3 t/m3 oko 4.680.000 t. Procijenjene perspektivne rezerve na pojavi kvarcnog pijeska “Škaret” iznose 2.140.000 t a na pojavi kvarcnog pijeska “Zekova šuma” 1.396.000 t.
Na osnovu podataka o izvršenim hemijskim analizama kvarcnih pijeskova može se konstatovati da su pijeskovi sa ovih ležišta/pojava dosta nečisti, sa relativno niskim sadržajem SiO2 komponente, čija se srednja vrijednost kreće od 69,96 do 73,94 %. Sadržaj Al2O3 komponente je relativno visok i kreće se od 8,21 do 10,47 %, dok je sadržaj gvožđevite komponente u interval od 3,37 do 6,66 %. Sadržaj MgO komponente je od 0,99 do 3,41%, dok su sadržaji Na2O, K2O i CO2 u očekivanim granicama za kvarcne pijeskove.
Tehnološkim laboratorijskim ispitivanjima kvarcnih pijeskova pojave “Škaret” utvrđeno je, da se, primjenom metoda atricionog pranja i magnetne separacije može dostići značajno povećanje sadržaja SiO2 kao korisne komponente i smanjenje sadržaja Fe2O3, Al2O3 i ostalih štetnih komponenti.
Mineraloškim ispitivanjima utvrđeno je das u kvarcni pijeskovi uglavnom izgrađeni od kvarca, rožnaca, plagioklasa, cirkona, kalcedona, turmalina, epidota, hlorita, titanomagnetita i odlomaka različitih stijena.
Kvarci pijeskovi su mineralna sirovina koja ima veliku primjenu u livarstvu, metalurgiji, industriji stakla, građevinarstvu, keramičkoj i porcelanskoj industriji, za pjeskarenje metala pomoću komprimiranog vazduha, u vatrostalnoj industriji, za abrazivna punila i drugim industrijskim granama. Osim toga, u ovim pijeskovima, prema dosadašnjim istraživanjima zapaženo je značajno prisustvo Cr, Ni, Ti, Zr i drugih elemenata koji mogu nači primjenu u raznim industrijskim granama. U ranijem periodu Željezara iz Nikšića je bila značajan potrošač kvarcnih pijeskova uglavnom za potrebe livarstva, zbog čega su u prethodnom periodu u više navrata vršena geološka istraživanja kvarcnih pijeskova na ovom području. Međutim, i pored toga na ležištima/pojavama kvarcnih pijeskova “Zoganje, ”Škaret” i “Zekova šuma” u okolini Ulcinja u prethodnom periodu nije bilo eksploatacije. 
Svakako da bi se proizvodnjom kvarcnih pijeskova postigli pozitivni ekonomski efekti, naročito ako se ima u vidu činjenica da su rezerve visokokvalitetnih pijeskova u zemljama iz okruženja sve manje. Međutim, i pored svega, treba istaći činjenicu da se predmetne pojave kvarcnih pijeskova u oklini Ulcinja nalaze na područjima Zoganja i Pistule koja se odlikuju relativnom gustom naseljenosti što u značajnoj mjeri sužava mogućnost eventualne buduće eksploatacije ove mineralne sirovine. Iz tog razloga znatno je umanjen i privredni značaj procijenjenih rezervi ove mineralne sirovine.

Barit
Ekonomski značajna nalazišta barita u Crnoj Gori jedino su otkrivene na krajnjem sjeveru Crne Gore, na prostoru Kovač planine, gdje su izdvojena tri rudna polja, sa ležištima i pojavama barita: Potkovač, Plakali i Plani-Arslanovina Baritska ležišta (Guta, Podguta i Bare) prvo su otkrivena u rudnom polju Potkovač (u blizini sela Rajišići). U ovim ležištima barit je znatnim dijelom bio otkriven na površini, tako da je, praktično samo na osnovu prospekcijskih istraživanja, eksploatacija barita iz ovih ležišta vršena u periodu 1953-1956. Otkopavanje rude vršeno je površinskim putem, sa ručnim odvajanjem čistog barita od jalovine, kada je proizvedeno oko 65.000 tona barita sa 92 do 94% BaSO4.
Ukupne istražene rezerve barita u rejonu Kovač planine A+B+C1 kategorije, u iznosu od oko 392.000 tona, vrlo su značajan mineralni resurs Crne Gore. Perspektivne rezerve C2 kategorije rudnog polja Plani-Arslanovina su 36.500 tona 
Ležišta barita iz rudnog polja Potkovač, istraživana su, ali u isto vrijeme i eksploatisana u periodu od 1953 do 1956 godine. Eksploataciju je vršio “Rudnik uglja i barita-Pljevlja” površinskim putem uz ručno odvajanje barita od jalovine. U tom periodu, iz ležišta Guta, Podguta i Bare, otkopano je 65.435 tona čistog barita, sa sadržajima od 92 do 94% BaSO4. Ruda barita ispod 90% BaSO4, u to vrijeme, smatrana je jalovinom i odlagana je na jalovište. Proizvedeni barit je kamionima transportovan preko Čajniča do Kopača (kod Goražda), a odatle za Luku Ploče. Izvoz je vršen za SAD, a dijelom i za Poljsku.
Tehnološka ispitivanja rude barita su pokazala da se bogatija ruda može obogaćivati gravitacionim metodama, a siromašna ruda – metodom flotacije.
Prošlo je preko 50 godina od eksploatacije barita iz Potkovača, za koje vrijeme su se promijenili tehnički i tehnološki uslovi za valorizaciju i upotrebu ove mineralne sirovine. 
Posljednjih godina pojedini inostrani investitori pokazuju interes za eksploataciju i valorizaciju barita Kovač planine, zbog čega bi prethodno trebalo sagledati upotrebu barita, na evropskom i drugim tržištima. 
S obzirom da se barit nalazi na već pomenutoj listi kritičnih mineralnih sirovina EU, u tabeli 7.13 prikazana je njegova proizvodnja u svijetu posljednjih godina.

Tabela 7.13.Glavni svjetski proizvođači barita po državama (tona). Izvor: USGS, https://minerals.usgs.gov/minerals/pubs/commodity/barite/
	Država/godina
	2011
	2012
	2013
	2014
	2015*

	Alžir
	40,000
	30,587
	30,245
	56,829
	50,000

	Argentina
	5,528
	9,416
	26,792
	16,265
	17,000

	Australija
	10,569
	12,373
	13,176
	14,676
	6,017

	Bolivija
	22,000
	22,000
	31,000
	27,000
	47,000

	Brazil, oplemenjeni
	7,039
	3,025
	
	
	

	Bugarska
	120
	
	
	20,000
	60,000

	Burma
	30,000
	15,339
	31,295
	23,060
	23,000

	Kanada
	22,000
	22,000
	22,000
	35,000
	32,000

	Kina
	4,100,000
	4,200,000
	3,200,000
	3,108,300
	3,000,000

	Nemačka
	55,342
	52,030
	45,446
	70,665
	70,000

	Indija
	1,350,000
	1,670,000
	1,320,000
	1,183,000
	700,000

	Iran
	300,000
	314,769
	300,000
	300,000
	300,000

	Kazahstan
	200,000
	250,000
	250,000
	300,000
	300,000

	Laos
	2,500
	21,900
	10,500
	30,610
	95,000

	Liberija
	
	
	
	13,000
	25,000

	Malezija
	
	
	500
	14,456
	16,624

	Meksiko
	134,727
	139,997
	343,585
	420,000
	265,598

	Maroko
	769,504
	1,021,400
	1,094,470
	1,006,600
	1,000,000

	Pakistan
	35,959
	109,415
	87,165
	153,808
	121,575

	Peru
	87,848
	79,451
	52,491
	106,071
	28,407

	Rusija
	67,000
	180,000
	180,000
	220,000
	210,000

	slovačka
	8,000
	8,000
	11,000
	11,000
	10,000

	Tajland
	67,703
	64,499
	107,437
	134,961
	170,661

	Turska
	175,532
	187,111
	257,116
	320,754
	300,000

	Ujedinjeno Kraljevstvo
	31,000
	30,000
	30,000
	44,000
	40,000

	Sjedinjene američke države
	710,000
	666,000
	723,000
	663,000
	425,000

	Vijetnam
	135,000
	110,000
	75,000
	100,000
	100,000

	Ostale države
	613
	119
	371
	43
	

	Ukupno
	8,370,000
	9,220,000
	8,240,000
	8,390,000
	7,410,000


* procjena; za detaljnije komentare o stepenu pouzdanosti podataka pogledati originalni tekst

Elementi rijetkih zemalja (REE)
U crvenim boksitima Crne Gore takođe se nalaze interesantne koncentracije elemenata rijetkih zemalja u koje spadaju itrijum i 15 elemenata iz grupe lantanida (od lantana do lutecijuma). 
Proučavanjima geohemijskih karakteristika boksita u Crnoj Gori od strane brojnih istraživača, a naročito poznatog naučnika Zorana Maksimovića, akademika SANU, dokazane su povećane koncentracije prije svega lakih lantanida (lantana-La, cerijuma-Ce, prazeodijuma-Pr i neodijuma-Nd) u podinskom (najnižem) dijelu poznatih i kvalitetnih ležišta crvenih boksita u rejonu Nikšićke Župe. U vrlo dokumentovanom radu pomenutog istraživača saopštenom u Herceg Novom 1998. godine na 13. Kongresu geologa Jugoslavije, prezentirani su rezultati o vrlo visokom sadržaju elemenata rijetkih zemalja, a naročito lantanida, u najnižim djelovima ležišta crvenih boksita "Zagrad", "Štitovo"i "Liverovići". Isti autor je ukazao da se rude sa sličnim sadržajem lantanida odavno eksploatišu u SAD-u, Brazilu i Kini, te da je njihov proces tehnološke prerade ostvarljiv i u Crnoj Gori.
[image: ]
Sl. 7.3:  Karta ležišta boksita, kao potencijalne sirovine za dobijanje elemenata rijetkih zemalja u području Mediterana(Deady et al., 2014)
U posljednje vrijeme sve se više govori i piše o boksitu kao potencijalnom resursu za dobijanje elemenata rijetkih zemalja u budućnosti (Deady et al., 2014; Eliopoulos et al., 2014; Goodenough et al., 2016; Radusinović, 2017, 2018). Posebno se potencira i korištenje crvenog mulja u kome su, u Grčkoj dokazane značajne koncentracije REE. Naime, u Evropi nema proizvodnje oksida i metala elemenata rijetkih zemalja, ali se realizuju brojni projekti čiji je cilj pokretanje ove grane industrije i smanjenje zavisnosti od uvoza (EuroGeoSurveys Mineral Resources Expert Group, 2014). Proizvodnje elemenata rijetkih zemalja u svijetu je, u 2016. godini, iznosila oko 140.000 tona. Više od 80% svjetske proizvodnje dolazi iz Kine, potom po obimu proizvodnje slijede Australija i SAD. 
Novijim istraživanjima (Radusinović, 2017) potvrđeno je prisustvo lantanida u značajnim koncentarcijama, u svim istraživanim ležištima i pojavama boksita u rudnim rejonima Vojnik–Maganik i Prekornica sa srednjim zbirnim sadržajima Sc, Y i elemenata La–serijeu rasponu od 0,06 do 0,18 %. Na ovaj način, stvorena je osnova za detaljnija istraživanje jednog novog mineralnog resursa u Crnoj Gori, čiji mineralni i ekonomski potencijal i značaj tek treba da se utvrdi, uvažavajući postupnost i sistematičnost istraživanja kao sigurne kriterijume koji obezbjeđuju efikasnost i racionalnost istraživanja i ulaganja sredstava. 
Dobijeni rezultati o sadržaju i distribuciji elemanata rijetkih zemalja u 37 istraživanih ležišta i pojava rudnih rejona Vojnik–Maganik i Prekornica ukazuju na značajnu potencijalnost, kao i na mogućnost valorizacije boksita sa visokim sadržajem elemenata rijetkih zemalja, prvenstveno lakih lantanida i itrijuma. Pri tom se naglašava da su posebno interesantni pripodinski djelovi ležišta u gotovo svim ispitivanim lokalitetima.
Imajući u vidu činjenicu da je tržišna cijena elemenata rijetkih zemalja visoka, te da su u pojedinim ležištima dokazani vrlo visoki, moguće i ekonomski sadržaji elemenata rijetkih zemalja, novim projektom na prostoru zapadne Crne Gore su predviđena istraživanja najvažnijih ležišta i pojava trijaskih i jurskih crvenih i krednih bijelih boksita kako bi se za detaljna istraživanja izdvojila najperpespektivnija u pogledu sadržaja elemenata rijetkih zemalja, ali drugih mikroelelemenata.
Svjetska potražnja za elementima rijetkih zemalja je godinama u porastu. Poslednjih godina glavni svjetski proizvođač je Kina, koja ograničava izvoz ovih sirovina, što zbog povećane potražnje stvara probleme u snabdijevanju svjetske industrije a naročito industrije visokih tehnologija gdje elementi rijetkih zemalja imaju široku primjenu.
Pored navedenog, Radna grupa za definisanje "kritičnih mineralnih sirovina" (Critical Raw Marerials-CRMs) za potrebe Evropske Komisije je, na bazi usvojene proširene metodologije u odnosu na 2011. i 2014. godinu,  izvršila proračune za 61 mineralnu sirovinu (58 pojedinačnih i 3 grupe: teški i laki elementi rijetkih zemalja i metali platinske grupe, dakle ukupno 78 mineralnih sirovina i proizvoda od mineralnih sirovina ne uključujući energetske mineralne sirovine i sirovine koje se koriste u poljoprivredi)[footnoteRef:1].  [1: Report on Critical Raw Materials and the Circular Economy, EC,Brussels, 16.1.2018 SWD(2018) 36 finalhttps://ec.europa.eu/transport/sites/transport/files/3rd-mobility-pack/swd20180245.pdf] 

Tabela 7.14.Glavni svjetski proizvođači elemenata rijetkih zemalja po državama (tona). Izvor: USGS,https://minerals.usgs.gov/minerals/pubs/commodity/rare_earths/
	Država/godina
	2011
	2012
	2013
	2014
	2015

	Australija
	2,188
	3,222
	3,000
	8,000
	12,000

	Brazil
	140
	1,620
	330
	
	880

	Kina
	93,800
	93,800
	93,800
	105,000
	105,000

	Indija
	1,700
	1,700
	1,700
	1,700
	1,700

	Malezija
	410
	100
	180
	240
	310

	Rusija
	2,500
	2,200
	2,500
	2,600
	2,800

	Tailand
	3,100
	120
	130
	1,900
	760

	Sjedinjene američke države
	
	3,000
	5,500
	5,400
	5,900

	Vijetnam
	200
	200
	100
	
	250

	Ukupno
	104,000
	106,000
	107,000
	125,000
	130,000


za detaljnije komentare o stepenu pouzdanosti podataka pogledati originalni tekst
Komisija ocjenu kritičnosti sprovodi na nivou EU, uvažavajući sledeće glavne parametre[footnoteRef:2]: [2: Critical Raw materials, https://ec.europa.eu/growth/sectors/raw-materials/specific-interest/critical_en] 

· Ekonomska važnost - ima za cilj da osigura uvid u važnost mineralnih sirovina i proizvoda od mineralnih sirovina za EU industriju. 
· Rizik snabdijevanja - odražava rizik od poremećaja u snabdijevanju mineralnim sirovinama i proizvodima u EU. 
Novi popis uključuje 9 novih mineralnih sirovina u odnosu na 2014 godinu: barit, bizmut, hafnium, helijum, prirodnu guma, fosfor, skandijum, tantal, vanadijum, tako da se 27 sirovina sada smatra kritičnim. Po prvi su put dostupni rezultati procjene za tri ranije pomenute grupe metala: HREE (teški elementi rijetkih zemalja), LREE (laki elementi rijetkih zemaljae) i PGMs (metali platinske grupe). Sve sirovine, čak i ako nisu klasifikovane kao kritične, važne su za industriju u EU2. 
Navedene ocjene i podaci zasnovani su na obimnim istraživanjima, analizama i ocjenama iznijetim u studijama prikazanim u publikacijama EU: Study on the review of the list of Critical Raw Materials - Criticality Assessments[footnoteRef:3]  i Critical Raw Materials - Critical Raw Materials Factsheets[footnoteRef:4]. [3: Directorate-General for Internal Market, Industry, Entrepreneurship and SMEs Raw Materials; Publications Office of the European Union, 2017 ISBN 978-92-79-47937-3 doi:10.2873/876644
https://publications.europa.eu/en/publication-detail/-/publication/08fdab5f-9766-11e7-b92d-01aa75ed71a1/language-en]  [4:  Directorate-General for Internal Market, Industry, Entrepreneurship and SMEs Raw Materials; Publications Office of the European Union, 2017 ISBN 978-92-79-72119-9, doi:10.2873/398823 https://publications.europa.eu/en/publication-detail/-/publication/7345e3e8-98fc-11e7-b92d-01aa75ed71a1/language-en] 

Elementi rijetkih zemalja, kako laki tako i teški, nalaze se u grupi kritičnih i na vrhu su kada je u pitanju rizik snabdijevanja evropske industrije visokih tehnologija. Pored ovih metala, za naša istraživanja karstnih boksita značajni su i drugi mikroelementi kao što su vanadijum, skandijum, galijum, litijum, molibden i dr.

8. POSTOJEĆA VLASNIČKA STRUKTURA U RUDARSKOJ PROIZVODNJI

Vlada Crne Gore ima zaključenih 37 ugovora o koncesiji za detaljna geološka istraživanja i eksploataciju čvrstih mineralnih sirovina, zaključenih sa privrednim subjektima.
Važno je naglasiti da je jedino kompanija Rudnik uglja AD Pljevlja u 100% vlasništvu Elektroprivrede Crne Gore koja je u većinskom vlasništvu države. Ostale kompanije u sektoru rudarstva i geoloških istraživanja su u isključivom privatnom vlasništvu.

9. OSNOVNE SMJERNICE – PARAMETRI ZA STRATEŠKU PROCJENU UTICAJA NA ŽIVOTNU SREDINU
Rudarska aktivnost na eksploataciji i preradi mineralnih sirovina, sama po sebi predstavlja devastaciju životne sredine. Pored uticaja na zagađenje vazduha, vode i zemljišta koji su osnovni elementi životne sredine površinska eksploatacija svojim kopovima i odlagalištima, a priprema svojim deponijama i jalovištima, imaju za posledicu promjenu reljefa i devastaciju prostora. Faktori koji utiču na životnu sredinu nikada se u potpunosti ne mogu eliminisati, ali se moraju svesti na najmanju moguću mjeru. 
U propisima koji regulušu zaštitu životne sredine naglašeni su osnovni principi njene zaštite, i to prirodnih vrijednosti zemljišta, vode i vazduha, kao i biodiverziteta (biljni i životinjski svijet).
Izrada projekta rekultivacije i njegovo sprovođenje, tj. dovođenje terena u prvobitno stanje i sprovođenje rekultivacije površina nakon završene eksploatacije predstavlja zakonsku obavezu rudnika i mora se sprovoditi na najbolji mogući način zavisno od toga koliko uslovi dozvoljavaju. Završna kota na spoljašnjim i unutrašnjim odlagalištima otkrivke, kada za to postoji mogućnost, dovodi se u prvobitnu kotu terena i teren se planira tako da liči na onaj koji je bio prije eksploatacije ili kako je riješeno u projektu rekultivacije. Pored tehničke rekultivacije sprovodi se nanošenje i planiranje produktivnog sloja zemljišta i biološka rekultivacija narušenog prostora dajući mu novu upotrijebnu vrijednost. Rekultivacija se sprovodi sinhronizovano na površinama gdje je završena eksploatacija. Konačan cilj potpune rekultivacije prostora je vraćanje ambijentalnog izgleda i namjene površina u prvobitno ili slično stanje kakvo je bio prije eksploatacije. 
Uticaj na zagađenje vazduha neposredne radne sredine na rudniku i uticaj na zagađenje vazduha šireg okruženja takođe se ne može u potpunosti eliminisati. Ono koliko se može učiniti u pogledu zaštite vazduha na rudniku je da se smanji emisija prašine na najmanju moguću mjeru, a postiže se: kvašenjem i pranjem radnih površina sa sitnom lebdećom prašinom, ugradnjom filtera i otprašivača, izradom zastora oko pretovarnih i presipnih mjesta i sl.
Mjere koje se sprovode sa ciljem suzbijanja zagađenja zemljišta na površinskim kopovima u prvom redu odnose se na mjere koje se sprovode kako bi se spriječilo prosipanje i ispuštanje ulja, masti, naftnih derivata, eksplozivnih i drugih štetnih materija i spriječilo njihovo prodiranje u zemljište, podzemne vode i površinske vodotokove. Nakon upotrebe ovih hemikalija vrši se njihovo propisno skupljanje i ustupanje na reciklažu ovlašćenim subjektima, a na platoima radioničkih prostora izradom propisanog pada, odmuljivača i prečišćivača atmosferskih voda sprečava se kontaminacija zemljišta i podzemnih voda. U slučaju manjih prosipanja ili većeg izliva neophodno je primijeniti mjere propisnog čišćenja i dekontaminacije površina, a odstranjeni material odložiti propisno kao kontaminirani otpad. 
Podzemne i površinske vode iz otvorene zone rudnika, koje se gravitacijski skupljaju u najdubljem dijelu, predstavljaju prirodne vode iz geoloških slojeva i uglavnom ne predstavljaju hemijske zagađivače životne sredine ukoliko u njih nisu ispuštane opasne materije. Obično su to zamuljene vode i često je dovoljno samo taloženje ovih voda prije upuštanja u prirodni recipicijent.  Taloženje čestica mulja u rudnicima postiže se izradom propisno izvedenih vodosabirnika, kontrolom zamućenosti crpne površine postavljenih pumpnih postrojenja i ako je neophodno njihovo ponovno taloženje prije uliva u prirodni recipijent.  
Posebno pitanje kada su u pitanju smjernice za izradu strateške procjene uticaja na životnu sredinu predstavljaju odlagališta jalovine. Procesi proizvodnje i sam tip mineralne sirovine uslovljavaju vrstu i obim otpada koji nastaje tokom proizvodnje. Kada su u pitanju metalične mineralne sirovine, radi se o izrazito toksičnom otpadu, čije zbrinjavanje zahtijeva posebne mjere i uslove. Tokom eksploatacije nemetaličnih mineralnih sirovina takođe dolazi do stvaranja određene količine otpada, koji između ostalog, utiče i na kvalitet pejzaža i zauzetost prostora. Posebnu pažnju neophodno je posvetiti rekultivaciji postojećih jalovišta i mogućnosti eventualne ponovne upotrebe (sekundarne sirovine).

10. PLANSKA DOKUMENTA, PODLOGE ZA IZRADU DRŽAVNOG PLANA

Sistem planiranja prostora, način i uslovi izgradnje objekata, legalizacija bespravnih objekata i druga pitanja od značaja za planiranje prostora i izgradnju objekata uređeni su Zakonom o planiranju prostora i izgradnji objekata ("Sl. list CG", br. 64/2017, 44/2018 i 63/2018).
Ciljevi planiranja i izgradnje su, između ostalog, ravnomjeran i regionalno uravnotežen prostorni razvoj usklađen sa potrebama društva, privrede i kapacitetima prostora;podsticanje investicionog ambijenta usmjerenog na razvoj i povećanje kvaliteta prostora uz istovremeni privredni razvoj, kao iracionalno korišćenje prirodnih bogatstava.
U skladu sa zakonom, van građevinskog područja može se vršiti istraživanje i eksploatacija mineralnih sirovina u skladu sa smjernicama određenim planskim dokumentom.Planski dokumenti su: 1) prostorni plan Crne Gore i 2) plan generalne regulacije Crne Gore.
Prostorni plan Crne Gore je strateški dokument i opšta osnova organizacije i uređenja prostora Crne Gore kojim se određuju državni ciljevi i mjere prostornog razvoja, u skladu sa ukupnim ekonomskim, socijalnim, ekološkim i kulturno-istorijskim razvojem Crne Gore.
Plan generalne regulacije Crne Gore je planski dokument kojim se detaljnije određuju ciljevi i mjere prostornog i urbanističkog razvoja Crne Gore, uz uvažavanje specifičnih potreba koje proizlaze iz regionalnih posebnosti, razrađuju ciljevi planiranja prostora i uređuje racionalno korišćenje prostora i područja mora, u skladu sa ekonomskim, socijalnim, ekološkim i kulturno - istorijskim razvojem.  Plan generalne regulacije, između ostalog, sadrži smjernice za koncesiona područja.
Sve pripreme planskih dokumenata podrazumjevaju učešće, prvenstveno JU Zavod za geološka istraživanja i nadležnog Ministarstva u ustupanju geoloških podloga I davanja smjernica, uključujući podloge za davanje koncesija za istraživanje i eksploataciju mineralnih sirovina.
U skladu sa Zakonom o koncesijama, koncesioni akt posebno sadrži izvod iz prostorno-planske dokumentacije, dok je u skladu sa Zakonom o rudarstvu za odobrenje za izvođenje radova na eksploataciji neophodan  akt organa nadležnog za poslove urbanizma u pogledu usaglašenosti planirane eksploatacije mineralnih sirovina sa odgovarajućim prostornim, odnosno urbanističkim planovima.Odobrenje za eksploataciju dostavlja se nadležnom organu lokalne uprave na čijoj se teritoriji nalazi eksploataciono polje kao i organu državne uprave nadležnom za poslove uređenja prostora.





11. PREGLED ZAKLJUČENIH UGOVORA O KONCESIJAMA NA DETALJNA 
GEOLOŠKA ISTRAŽIVANJA I EKSPLOATACIJU MINERALNIH SIROVINA

	
	Koncesionar

	Ležište

	Predmet koncesije
	Datum zaključivanja ugovora
	Ugovor ističe

	1. 1.
	AD Rudnik uglja – Pljevlja
	Pljevaljski ugljeni basen
	eksploatacija mrkolignitnog uglja
	15.06.2005.
	15.06.2025.

	2. 2.
	„Uniprom Metali“ DOO - Nikšić
	„Zagrad“, „Đurakov do II“, „Štitovo II“ i „Biočki stan“
	eksploatcija rude crvenog boksita
	30.09.2015.
	31.05.2043.

	3. 3.
	DOO „Gradir Montenegro“ – Pljevlja
	„Šuplja Stijena“, „Đurđeve vode“, „Paljevine“ i „Ribnik“
	eksploataciju rude cinka i olova
	01.01.2007.
	01.01.2027.

	4. 4.
	„Rudnici Berane“-Berane
	„Petnjik“
	eksploatacija i istraživanje mrkog uglja
	21.09.2007.
	21.09.2027.

	5.       5.
	DOO „Carinvest“ – Kotor
	„Platac“
	eksploatacija tehničko-građevinskog kamena
	21.02.2006.
	31.12.2021.

	6. 
	DOO „Briv Construction“ – Kotor
	„Lješevići – Gajevi“
	istraživanje i eksploatacija tehničko-građevinskog kamena
	26.10.2007.
	01.01.2024.

	7. 
	DOO „Tujko“ – Kotor
	„Rudine“
	eksploatacija tehničko-građevinskog kamena
	2.11.2007.
	01.01.2023.

	8. 
	DOO „Montenegroput“ – Bijelo Polje
	„Lješnica – Bioče“
	istraživanje i eksploatacija tehničko-građevinskog kamena
	06.04.2009.
	06.04.2020.

	9. 
	DOO „Montim“ – Podgorica
	„Možura-Orlovo“
	istraživanje i eksploatacija tehničko-građevinskog kamena
	30.06.2006
	30.06.2024.

	10. 
	DOO Vektra Montenegro
	“Bušnje”
	eksploatacija tehničko- građevinskog kamena
	22.04.2010.
	22.04.2020.

	11. 
	DOO „Euromix Beton“ – Bar
	„Darza“
	eksploatacija tehničko- građevinskog kamena
	01.01.2008.
	01.01.2023.

	12. 
	DOO „Bemax“ – Podgorica
	„Vilići“
	eksploatacija tehničko- građevinskog kamena
	11.07.2017.
	31.12.2034.

	13. 
	DOO „Bemax“ – Podgorica
	„Sađavac“
	istraživanje i eksploatacija tehničko-građevinskog kamena
	27.03.2009.
	27.03.2020.

	14. 
	DOO „Tehno-put“ – Podgorica
	„Potoci“
	istraživanje i eksploatacija tehničko-građevinskog kamena
	03.04.2009.
	03.04.2020.

	15. 
	DOO „Bokić“- Herceg Novi
	„Bjelotina“
	istraživanje i eksploatacija tehničko-građevinskog kamena
	17.12.2009.
	17.12.2020.

	16. 
	DOO „Kobra“ – Budva
	„Brankov krš“
	Istraživanje I eksploatacija arhitektonsko-građevinskog  (ukrasnog) kamen
	10.11.2010.
	10.11.2021.

	17. 
	DOO „Đurković“ – Nikšić
	„Grabova kosa“
	istraživanje i eksploatacija tehničko-građevinskog kamena
	30.11.2010.
	10.11.2032.

	18. 2
	DOO „W&R Dinamic Company Limited” – Kotor
	"Krivošije donje"
	istraživanje i eksploatacija tehničko-građevinskog kamena
	11.11.2010.
	11.04.2032.

	19. 
	DOO  „Muriz“ – Bar
	„Todorov krš“
	istraživanje i eksploatacija tehničko-građevinskog kamena
	31.12.2010.
	30.06.2032.

	20. 
	DOO „Krušo“- Herceg Novi
	„Kruševice I“
	istraživanje i eksploatacija tehničko-građevinskog kamena
	17.11.2010.
	17.11.2021.

	21. 
	DOO „Krušo“- Herceg Novi
	„Kruševice II“
	istraživanje i eksploatacija tehničko-građevinskog kamena
	17.11.2010.
	17.11.2021.

	22. 
	DOO  „Muriz“ – Bar
	„Kalac“
	istraživanje i eksploatacija tehničko-građevinskog kamena
	31.12.2010.
	30.06.2032.

	23. 
	A.D. “Račica”- Tivat
	“Vranovići”- Grabovac
	istraživanje i eksploatacija tehničko-građevinskog kamena
	24.02.2011
	31.12.2021.

	24. 
	A.D. “Račica”- Tivat
	„Kameno more“
	istraživanje i eksploatacija tehničko-građevinskog kamena
	30.04.2013
	31.05.2043.

	25. 
	„Katunjanin“-Herceg Novi
	„Tospude“
	Istraživanje I eksploatacija arhitektonsko-građevinskog  (ukrasnog) kamen
	03.02.2016.
	02.02.2046.

	26. 
	DOO „Kobra“ – Budva
	„Bobik“
	Istraživanje I eksploatacija arhitektonsko-građevinskog  (ukrasnog) kamen
	16.02.2016.
	[bookmark: _GoBack]15.02.2038.

	27. 
	„Jokić-Kimont“-Kotor
	„Dolovi“
	Istraživanje I eksploatacija arhitektonsko-građevinskog  (ukrasnog) kamen
	19.02.2016.
	18.02.2046.

	28. 
	DOO „Bekommerc“ – Herceg Novi
	„Sitnica“
	istraživanje i eksploatacija tehničko-građevinskog kamena
	25.11.2016.
	24.11.2046.

	29. 
	„Šišković“ DOO - Danilovgrad
	„Visočica“
	Eksploatacija arhitektonsko – građevinskog (ukrasnog) kamena i tehničko-građevinskog kamena
	17.05.2017.
	16.05.2047.

	30. 
	AD „Mehanizacija i Programat“ - Nikšić
	„Kuside“
	istraživanje i eksploatacija tehničko-građevinskog kamena
	29.09.2017.
	29.09.2047.

	31. 
	AD „Crnagoraput“ – Podgorica
	„Štitarica – Taskavac“
	istraživanje i eksploatacija tehničko-građevinskog kamena
	06.11.2017
	31.12.2037.

	32. 
	AD „Crnagoraput“ – Podgorica
	„Štitarica – Okruglički krš“
	istraživanje i eksploatacija tehničko-građevinskog kamena
	06.11.2017.
	31.12.2042.

	33. 
	DOO ''Tim Company''- Pljevlja
	''Rajčevo brdo''
	Eksploatacija tehničko-građevinskog kamena
	20.06.2018.
	20.06.2039.

	34. 
	DOO ''Tim Company''- Pljevlja
	''Otilovići''
	eksploataciju tehničko-građevinskog kamena
	22.06.2018.
	22.06.2039.

	35. 35
	AD Rudnik uglja – Pljevlja
	„Glisnica“
	geološka istraživanja i eksploatacija  mrkolignitnog uglja
	01.06.2009.
	01.02.2023.

	36. 36
	DOO „North Mining’’ - Podgorica
	„Brskovo“
	geološka istraživanja i eksploatacija sulfidne polimetalične rude (Pb, Zn, Cu, FeS2  i ostalih pratećih sulfida metala)
	10.12.2010
	09.12.2040.

	37. 
	AD „Mermer“ – Danilovgrad
	„Maljat“
	eksploatacija arhitektonsko – građevinskog (ukrasnog) kamena i tehničko-građevinskog kamena
	31.12.2008.
	31.12.2018.

proizvodnja m3 čsm	525793	357246	254463	246141	278230	262137	692888	489925	383019	461565	

LEGENDA

ARHITEKTONSKO-GRADEVINSKI KAMEN: 1.5tur, 2 Zoljevica,
3.Tijesna vala, 4.Radujev ks, 5.Vinici, 6. Kriva ploca, 7.Maljat, 8.Visocica,
9.Klikovace, 10.Suk, 11.Kamenari,12. LieSeviéi, 13 Krute, 14. Vul

(arhitektonsko-grad. kamen, tehnicko-grad. kamen, karbonatna punila)
BIGAR: 1. Tavani, 2. Gornja lijeska

TEHNICKO-GRADEVINSKI KAMEN: 1.Busnje,2 Stitarica(Okruglicki]
ke, Taskavac), 3 Liesnica-Bioda, 4.Krs, 5. Midova kosa, 6.Potoci, 7.Podi,
8.Velja spilja, 9.1 jesevici-Gajevi, 10.Naljezici (Naljezici, Rudine), 11.Platac,
12.Zabrde, 13.Haj-Nehaj, 14.Volujica (Volujica, Goran, Velji zabio),
15.Mozura, 16.Ristova ponta, 17.Darza, 18 Borik 11, 19. Krivosije donje

SLJUNAK I PIJESAK: 1.Njegovuda, 2.Poda, 3 Bandovica most, 4 Kapino
polje, 5. Gracanica, 6.Dragalj, 7.Bioce, 8 Cijevna, 9.Ponari

CEMENTNI LAPORAC: 1.Potrlica, 2. Gradina

GLINE: 1.Maljevac, 2.Maote, 3. Kukavidji vih, 4 Jasikovac, 5.Donje Lipovo,
6.5puz, 7.Tivat (Sinjarevo, Zekova glavica)

BIJELI BOKSITI: 1.Cista vlaka, 2.Calove kose, 3.Dubravéey do, 4.Podkita,

5.Krusdice, 6.Delov do, 7.Plitki do, 8 Siroka ulica, 9. Medede, 10.Bijele
poljane, 11.Dobri pod, 12Jelina pecina, 13.Paprati, 14.Paklarica

DOLOMITT: 1.Gornje polje, 2.Bréno, 3.Vranjina, 4.Virpazar
BENTONITI: 1.Bijelo polje-Bijele Sume, 2.Donja Bukovica
BARIT: 1.Plani-Arslanovina, 2.Potkovaé-Rajsici, 3.Plakali
KVARCNI PIJESAK: 1.Zoganje

ROZNACI: 1.Vrdola

MORSKA SO: 1.Ulcinj

LEGENDA

PLJEVALJSKI BASEN POTENCIJALNA LEZISTA
1.POTRLICA (U EKSPLOATACIJI)
2.DURUTOVICI

LEZISTE LJUCE-SUMANI

5 ( ZAVRSENA EXSPLOATACIA )
B.5UMANI | ( ZAVRSENA EKSPLOATACIIA )
G.SUMANI Il (U EKSPLOATACIIA )

10.LEASTE BAKRENJACE
11.LEDSTE OTILOVICI
12.LEASTE MATARUGE
13.LEASTE MAOCE

21. T.E PLJEVLIA

22 DEPONIJA SLIAKE PALESKI POTOK
 POTENCIJALNA DEPONIJA BABICA

